**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Kiša na jelovniku** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja  - govori i razgovara o temama iz svakodnevnoga života koje zaokupljaju njegovu pozornost  - pažljivo i uljudno sluša sugovornika ne prekidajući ga u govorenju  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - uočava obilježja igrokaza za djecu: lica, dijalog  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. KIŠA**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; pažljivo i uljudno sluša sugovornika ne prekidajući ga u govorenju.  Opis aktivnosti:  Učiteljica/učitelj priprema kartice i s učenicima igra igru asocijacije čija će odgonetka biti KIŠA.  PRIMJER:   |  |  |  | | --- | --- | --- | | VODA | NEBO | DRŠKA | | ROSA | BIJELI | ŠARENI | | SUZA | SIVI | ŽICE | | KAPLJICA | OBLAK | KIŠOBRAN | | **KIŠA** | | |   Komunikacijska situacija: Što je kiša? U koje godišnje doba kiša često pada? Kakvi su oblaci iz kojih pada kiša? Što se može čuti i vidjeti kada pada kiša?  **2. SLUŠAM TEKST**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici otvaraju udžbenike. Učiteljica/učitelj prije čitanja postavlja pitanje: Gdje je munja ručala?  Učiteljica/učitelj čita igrokaz *Kiša na jelovniku*, a učenici prate u udžbeniku.  3. RAZUMIJEM ŠTO SLUŠAM  Ishod aktivnosti: učenik odgovara na pitanja o poslušanome tekstu; govori o čemu razmišlja i kako se osjeća nakon čitanja/slušanja književnoga teksta; razlikuje priču, pjesmu, bajku, slikovnicu, zagonetku i igrokaz po obliku i sadržaju; uočava obilježja igrokaza za djecu: lica, dijalog.  Opis aktivnosti:  Učenici iznose svoje osjećaje nakon odslušanog teksta. Odgovaraju na pitanje postavljeno prije slušanja. (Munja je ručala nasred neba u nebeskom restoranu.)  Učiteljica/učitelj pitanjima uvodi učenike u sadržajnu analizu teksta: Tko su likovi ovoga igrokaza? Gdje se odvija radnja? Objasni što je sjeverac. Što je prvo predložio munji za ručak? Pročitaj što je munja naručila. Kakvo je nebo kad munja ruča? Objasni zašto. Objasni razliku između pjesme i igrokaza? Koliko glumaca je potrebno da se izvede ovaj igrokaz?  Učiteljica/učitelj može zapisati na ploču, a učenici u pisanke, naslov igrokaza i ime autora te nabrojati likove.  **4. ODGOVARAM NA PITANJA**  Ishod aktivnosti: učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Učenici rješavaju zadatke u udžbeniku. Učiteljica/učitelj može pročitati i objasniti svaki pojedini zadatak, a učenici zatim samostalno rješavaju. Provjerava se točnost uratka.  Učenici trebaju zamisliti da su prirodna pojava oni i svaki član njihove obitelji. Zatim sve članove trebaju nacrtati.  Objasni zašto si baš ta pojava?  **NA PLOČI JE:**  KIŠA NA JELOVNIKU  ANTONIJA UGARKOVIĆ  - IGROKAZ  LIKOVI: PRIPOVIJEDAČ, MUNJA I SJEVERAC | | | | [**Zvučna čitanka – Kiša na jelovniku**](https://hr.izzi.digital/DOS/1109/8795.html#block-125344) | PID OŠ A. 2. 1. Učenik uspoređuje organiziranost u prirodi i objašnjava važnost organiziranosti. B. 2. 2.Učenik zaključuje o promjenama u prirodi koje se događaju tijekom godišnjih doba.  OŠ LK A. 2. 1. Učenik likovnim i vizualnim izražavanjem interpretira različite sadržaje.  UKU C. 1. 2. Slika o sebi kao učeniku: Učenik iskazuje pozitivna i visoka očekivanja i vjeruje u svoj uspjeh u učenju.  OSR A. 1. 2.Upravlja emocijama i ponašanjem. B. 1. 2. Razvija komunikacijske kompetencije.  ODR A. 1. 3. Uočava povezanost između prirode i zdravoga života. C. 1. 1. Identificira primjere dobroga odnosa prema prirodi.  GOO C. 1. 1. Sudjeluje u zajedničkom radu u razredu. |