**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Svaka riječ nešto znači, u rječniku to možeš naći** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja cjelovitom rečenicom  **OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.**  - čita kratke tekstove primjerene jezičnomu razvoju, dobi i interesima  - pretpostavlja značenje nepoznate riječi prema kontekstu te provjerava pretpostavljeno značenje u rječnicima ili u razgovoru s učiteljem  OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.  - samostalno piše riječi i rečenice naučenim rukopisnim slovima  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - traži objašnjenje nepoznatih riječi u dječjem rječniku i koristi se njima kao dijelom aktivnog rječnika | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. A ŠTO KAD NE ZNAM?**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja cjelovitom rečenicom.  Opis aktivnosti:  Komunikacijska situacija: Što napravite kada u nekom tekstu kojega čitate naiđete na riječ koju ne razumijete? Gdje možete pronaći objašnjenje ukoliko roditelja nema? Kako se zovu knjige u kojima su objašnjene riječi? Ima li objašnjenja riječi na internetu? Što trebate napraviti da dođete do objašnjenja?  2. ŠTO ZNAČE OVE RIJEČI?  Ishod aktivnosti: učenik čita kratke tekstove primjerene jezičnomu razvoju; dobi i interesima, pretpostavlja značenje nepoznate riječi prema kontekstu te provjerava pretpostavljeno značenje u rječnicima ili u razgovoru s učiteljem.  Opis aktivnosti:  Učenici čitaju objašnjenja riječi i zatim trebaju objašnjenje zaokružiti ili podcrtati ovisno slažu li se s njim ili ne. Ukoliko se s pojedinim objašnjenjem ne slažu trebaju dati svoje tumačenje zadane riječi.  Čitaju pravo značenje ponuđenih riječi.  **3. MOGU I OVO**  Ishod aktivnosti: učenik samostalno piše riječi i rečenice naučenim rukopisnim slovima; traži objašnjenje nepoznatih riječi u dječjem rječniku i koristi se njima kao dijelom aktivnoga rječnika.  **Opis aktivnosti:**  Rad s udžbenikom: učenici rješavaju zadatke iz udžbenika. Nakon svakog riješenog zadatka čitaju uratke i provjeravaju točnost  (samostalno pišu rečenice , smišljaju nizove riječi kojima opisuju zamišljeni pojam, traže značenje riječi u rječniku ili na internetu, spajaju riječi s njihovim značenjem...).  **4. TKO ĆE PRIJE**  Ishod aktivnosti: učenik traži objašnjenje nepoznatih riječi u dječjem rječniku i koristi se njima kao dijelom aktivnog rječnika.  **Opis aktivnosti:**  Učenici su podijeljeni u skupine po četvero. Svaka skupina na stolu ima rječnik. Učiteljica/učitelj pripremili su papire na kojima se nalazi pet riječi. Zadatak je grupe pronaći u rječniku značenje zadanih riječi i napisati ga na papir. Pobijedila je grupa koja prva točno završi zadatak.  Prijedlog riječi: brklja, češljugar, grablje, oktet, triko | | | |  | OSR A. 1. 1. Razvija sliku o sebi. B. 1. 1. Prepoznaje i uvažava potrebe i osjećaje drugih. B. 1. 2. Razvija komunikacijske kompetencije.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema.  ODR B. 1. 1. Prepoznaje važnost dobronamjernoga djelovanja prema ljudima i prirodi. C. 1. 2. Identificira primjere dobroga odnosa prema drugim ljudima.  GOO C. 1. 1. Sudjeluje u zajedničkom radu u razredu.  IKT A. 1. 2. Učenik se uz učiteljevu pomoć služi odabranim uređajima i programima. |