**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO; HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Tko se još boji mraka? – Noćne sate nasmijava** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim slovima  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  – govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - razlikuje dijelove pjesme: stih, strofa | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OLUJA IDEJA**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost.  Opis aktivnosti:  Učiteljica/učitelj učenicima daje papiriće na koje oni trebaju zapisati prvo što im padne na pamet kada čuju riječ STRAH.  Komunikacijska situacija: Učenici čitaju što su napisali. Zašto se bojite? Kada bi strah imao neki oblik, kako bi izgledao? Opiši.  **2. SLUŠAM PJESMU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Gdje mrak drijema?  Učiteljica/učitelj čita pjesmu *Noćne sate nasmijava* Ljubice Kolarić Dumić.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju; razlikuje dijelove pjesme: stih, strofa.  Opis aktivnosti:  Učenici iznose svoje osjećaje nakon odslušane pjesmice. Odgovaraju na pitanje postavljeno prije slušanja. (Mrak u mraku drijema.)  Učiteljica/učitelj pitanjima uvodi učenike u sadržajnu analizu pjesme: Tko tiho ide na spavanje? Koga mrak nasmijava? Pročitaj iz druge strofe (kitice) što još mrak radi. Kako pomaže djeci? Objasni što znači da je mrak razigran kao dijete. Što u mraku drijema? Što treba viknuti kada se izbroji do deset? Koliko pjesma ima kitica? Koliko stihova ima svaka pojedina kitica? Koja kitica ima najviše stihova? Pročitaj najkraći stih u pjesmi. Kako se zove zbirka iz koje je ova pjesma?  Učiteljica/učitelj može zapisati na ploču, a učenici u pisanke naslov pjesme, ime pisca te broj kitica i stihova.  **4. MOGU I OVO**  Ishod aktivnosti: učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim slovima; izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Rad s udžbenikom: učenici čitaju i zatim samostalno rješavaju zadatke u udžbeniku vezane uz pjesmu. (Kako je opisan mrak? Što znači odabrani stih?)  Trebaju navesti primjere u kojima su se hrabro suočili s mrakom kao i kako najlakše saznati što se u mraku skriva.  **NA PLOČI JE:**  Noćne sate nasmijava  Ljubica Kolarić Dumić  - pjesma  Pjesma ima šest kitica, dvadeset i četiri stiha.  Mrak se najbrže otjera svjetlom.  Ja se NE bojim mraka. | | | | [**Zvučna čitanka - Noćne sate nasmijava**](https://hr.izzi.digital/DOS/1109/8795.html) | MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda.  OSR A. 1. 1. Razvija sliku o sebi. A. 1. 3. . Razvija svoje potencijale. B. 1. 2. Razvija komunikacijske kompetencije  GOO C. 1. 1. Sudjeluje u zajedničkom radu u razredu.  UKU A. 1. 1. Upravljanje informacijama  Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja.  ODR A. 1. 1. Prepoznaje svoje mjesto i povezanost s drugima u zajednici. |