**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Što je zeko rek'o?** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - pažljivo i uljudno sluša sugovornika ne prekidajući ga u govorenju  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnom razvoju, interesima i dobi  - odgovara na pitanja o poslušanome tekstu  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. JESEN**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom; pažljivo i uljudno sluša sugovornika ne prekidajući ga u govorenju.  Opis aktivnosti:  Učiteljica/učitelj uvodi učenike u razgovor o jeseni: Kakvo je vrijeme u jesen? Što se događa s prirodom? Zašto se mjesec listopad tako zove? Što još može padati u jesen?  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Što je padalo s neba?  Učiteljica/učitelj čita priču *Zeko je rek'o*.  3. RAZUMIJEM ŠTO SLUŠAM  Ishod aktivnosti: učenik odgovara na pitanja o poslušanome tekstu, govori o čemu razmišlja i kako se osjeća nakon čitanja/slušanja književnoga teksta, razlikuje priču, pjesmu, bajku, slikovnicu, zagonetku i igrokaz po obliku i sadržaju.  Opis aktivnosti:  Učenici iznose svoje osjećaje nakon odslušanog teksta. Odgovaraju na pitanje postavljeno prije slušanja. (S neba su padali papiri s medinim bilješkama.) Učiteljica/učitelj pitanjima uvodi učenike u sadržajnu analizu pjesme: Kakve bilješke vodi medo? Što je zeko učinio dok je medo spavao? Kako se osjeća medo dok traži svoje bilješke? Kako izgleda listopad na kraju priče?  Tko je napisao ovu priču? Što znači *crta* i *piše*? Pomoću čega je ispričana ova priča?  Učiteljica/učitelj može zapisati na ploču, a učenici u pisanke, naslov priče i ime autora te nabrojati likove.  **4. ODGOVARAM NA PITANJA**  Ishod aktivnosti: učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; odgovara na pitanja o poslušanome tekstu.  **Opis aktivnosti:**  Učenici rješavaju zadatke u udžbeniku. Učiteljica/učitelj može pročitati i objasniti svaki pojedini zadatak, a učenici zatim samostalno rješavaju. Nakon što je većina učenika riješila zadatke, provjerava se točnost uratka.  **5. PRODUŽI STRIP!**  Ishod aktivnosti: učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Učenici trebaju dovršiti strip, odnosno produžiti ga za četiri okvira u kojima će nacrtati sličice i upisati tekst koji govore likovi. Nekoliko učenika, koji žele, mogu sjesti na stolac koji je ispred ostalih učenika, *autorski stolac*, i čitati svoje uratke.  **NA PLOČI JE:**  ZEKO JE REK'O  CRTA I PIŠE: KREŠIMIR BIUK  - STRIP  LIKOVI: ZEKO I MEDO  TEKST STRIPA PIŠE SE U OBLAČIĆIMA.    LIK GOVORI LIK RAZMIŠLJA | | | |  | PID OŠ A. 2. 1. Učenik uspoređuje organiziranost u prirodi i objašnjava važnost organiziranosti.  OŠ LK A. 2. 1. Učenik likovnim i vizualnim izražavanjem interpretira različite sadržaje.  OSR A. 1. 3. Razvija svoje potencijale. B. 1. 2. Razvija komunikacijske kompetencije.  ODR A. 1. 3. Uočava povezanost između prirode i zdravoga života. C. 1. 1. Identificira primjere dobroga odnosa prema prirodi.  GOO C. 1. 1. Sudjeluje u zajedničkom radu u razredu. |

Prilog

