**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Sve je stvar dogovora – Dobar tek (slovo Đ)** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim slovima  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - prepoznaje glavne i sporedne likove | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO VOLIM JESTI**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost.  Opis aktivnosti:  Učiteljica/učitelj s učenicima razgovara o hrani koju vole jesti: Koje je tvoje omiljeno jelo? Postoji li hrana koju baš ne voliš jesti? Što se dogodi ukoliko je baš to za ručak?  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Što će se jesti kada dođe Sanjin dan?  Učiteljica/učitelj čita priču *Dobar tek* Sanje Pribić.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju; prepoznaje glavne i sporedne likove; izabire odgovarajuće riječi i upotrebljava ih u oblikovanju sintagmi i rečenica.  Opis aktivnosti:  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (Kada dođe Sanjin dan jest će se pizza i sladoled.)  Učiteljica/učitelj pitanjima uvodi učenike u sadržajnu analizu priče: Kako se zove priča? Kada nekome kažeš dobar tek? Tko je glavni lik u priči? Nabroji sporedne likove iz priče. Koje je probleme imala Sanja? Zašto nije ništa htjela jesti? Objasni. Koga su roditelji pozvali u pomoć? Ispričaj kako im je pomogla liječnica. Pitaju li tebe roditelji što želiš jesti? Kuhaju li prema tvojim željama? Što misliš o Sanjinom ponašanju? Ponašaš li se i ti ponekad kao Sanja?  Učiteljica/učitelj može zapisati na ploču, a učenici u pisanke, naslov teksta, ime pisca te likove. Učenici trebaju napisati tri jela koja vole jesti i tri koja ne vole jesti.  **4. UČIM NOVO SLOVO**  Ishod aktivnosti: učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim slovima.  **Opis aktivnosti:**  Učenici promatraju veliko i malo rukopisno slovo Đ. Uočavaju i zaključuju kako ona trebaju biti napisana da bi bila okrunjena.  Učiteljica/učitelj na ploči demonstrira pisanje velikog i malog rukopisnog slova Đ. Nekoliko učenika piše slovo na ploči u slobodan prostor, a zatim ga smještaju u crtovlje. Ostali učenici pažljivo gledaju jesu li napisana slova slična onima okrunjenima.  Učenici u crtovlje u udžbeniku pišu jedan red velikog i jedan red malog slova Đ. Učiteljica/učitelj u svakom redu pronalazi samo jedno slovo (najljepše i najpreciznije napisano) i okrunjuje ga.  Učiteljica/učitelj na ploči demonstrira spajanje naučenih slova u riječ. Nekoliko učenika piše riječi na ploči, a zatim pišu u crtovlja u svojim udžbenicima.  **NA PLOČI JE:**  DOBAR TEK  SANJA PRIBIĆ  - PRIČA  GLAVNI LIK: SANJA  OSTALI LIKOVI: SANJINI MAMA I TATA I SUSJEDA DUNJA  PREHRANA TREBA BITI RAZNOLIKA.  PONEKAD TREBAMO POJESTI I ONO ŠTO NE VOLIMO.  VOLIM JESTI …  NE VOLIM JESTI… | | | | [**Zvučna čitanka – Dobar tek**](https://hr.izzi.digital/DOS/1109/8795.html)  Modul: Pisana slova  Jedinica: Pisana slova  [**Objekt: Slovo Đ**](https://hr.izzi.digital/DOS/1109/9850.html#block-138210) | PID OŠ D. 2. 1. Učenik prepoznaje različite izvore i oblike, prijenos i pretvorbu energije i objašnjava važnost i potrebu štednje energije na primjerima iz svakodnevnoga života.  ODR A. 1. 1. Prepoznaje svoje mjesto i povezanost s drugima u zajednici.  OSR A. 1. 1. Razvija sliku o sebi. A. 1. 3. Razvija svoje potencijale. B. 1. 2. Razvija komunikacijske kompetencije  GOO C. 1. 1. Sudjeluje u zajedničkom radu u razredu.  UKU A. 1. 1. Upravljanje informacijama  Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja.  ZDR A. 1. 2. Razlikuje osnove pravilne od nepravilne prehrane i opisuje važnost tjelesne aktivnosti. |

Prilog