**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | | | |
| NASTAVNI SADRŽAJ: | **Preko sedam mora i sedam gora - Jednom davno / slovo A, a** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - pažljivo i uljudno sluša sugovornika ne prekidajući ga u govorenju  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnom razvoju, interesima i dobi  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - izražava vlastito mišljenje o događajima u priči i postupcima likova  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - prepoznaje glavne i sporedne likove  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OPISUJEMO ZMAJA**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom; pažljivo i uljudno sluša sugovornika ne prekidajući ga u govorenju.  Opis aktivnosti:  Komunikacijska situacija: Učenici promatraju, u udžbeniku, ilustraciju zmaja. Tko je na slici? Opiši ga. Gdje si se već susreo sa zmajem? (Priča, crtani film).  Učiteljica/učitelj može s učenicima povesti razgovor o zmajevima kao likovima u pričama i crtićima. Jesu li zmajevi pozitivni ili negativni likovi? Postoje li zmajevi, jesu li stvarni ili nestvarni likovi?  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Gdje je zmaju najljepše?  Učiteljica/učitelj čita priču *Jednom davno*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; izražava vlastito mišljenje o događajima u priči i postupcima likova; razlikuje priču, pjesmu, bajku, slikovnicu, zagonetku i igrokaz po obliku i sadržaju; prepoznaje glavne i sporedne likove.  Opis aktivnosti:  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (Zmaju je najljepše kod kuće.)  Učiteljica/učitelj pitanjima uvodi učenike u sadržajnu analizu priče: Kojim riječima počinje ova priča? Koje vrste priča često tako počinju? Zašto je to bajka? Tko je glavni lik? Gdje je živio zmaj? Što je jednog dana odlučio? Koji mu je dio puta bio lak? Objasni. Što se dogodilo u gradu i selu? Zašto su ljudi popadali u nesvijest? Gdje su ga najbolje prihvatili? Objasni zašto. Gdje mu je bilo najdosadnije? Što je na kraju odlučio zmaj? Što misliš, zašto mu je kod kuće najljepše? Gdje je tebi najljepše? Zašto?  Učiteljica/učitelj može zapisati na ploču naslov priče i ime pisca te glavni lik.  **4. BORBA ISTINE I LAŽI**  Ishod aktivnosti: učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Učenici trebaju ispisati sve brojeva koji se spominju u bajci i odrediti koji su od njih redni, a koji glavni brojevi.  Koji se broj najčešće spominje u bajci? Znaš li još neku bajku u kojoj se spominje taj broj? (Snjeguljica i sedam patuljaka, Vuk i sedam kozlića...)  Učenici trebaju pronaći u bajci dio teksta koji govori o tome što se dogodilo u petoj trgovini. (U petoj je bila buka.) Trebaju zamisliti, ispričati pa i zapisati što se moglo tamo dogoditi. Nekoliko učenika čita svoje gotove uratke.  **5. UČIM NOVO SLOVO**  **Ishod aktivnosti:** učenik piše velika i mala slova školskim rukopisnim pismom.  **Opis aktivnosti:**  Učenici promatraju veliko i malo rukopisno slovo A. Uočavaju i zaključuju kako ono treba biti napisano da bi bilo okrunjeno. Učiteljica/učitelj na ploči demonstrira pisanje velikog i malog rukopisnog slova A. Nekoliko učenika piše slovo na ploči u slobodan prostor, a zatim ga smještaju u crtovlje. Ostali učenici pažljivo gledaju jesu li napisana slova slična onima okrunjenima.  Učenici u crtovlje u udžbeniku pišu jedan red velikog i jedan red malog slova A. Učiteljica/učitelj u svakom redu pronalazi samo jedno slovo (najljepše i najpreciznije napisano) i okrunjuje ga.  **NA PLOČI JE:**  JEDNOM DAVNO  MARICA MILČEC  - BAJKA  GLAVNI LIK: ZMAJ  KOD KUĆE JE UVIJEK NAJLJEPŠE.  SVUDA POĐI, KUĆI DOĐI. | | | | [**Zvučna čitanka – Jednom davno**](https://hr.izzi.digital/DOS/1109/8795.html#block-125344)  Modul: Pisana slova  Jedinica: Pisana slova  [**Objekt: Slovo A**](https://hr.izzi.digital/DOS/1109/9850.html#block-138187) | MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda.  OSR A. 1. 1. Razvija sliku o sebi. B. 1. 1. Prepoznaje i uvažava potrebe i osjećaje drugih. B. 1. 2. Razvija komunikacijske kompetencije.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja.  UKU A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema. A. 1. 4. Kritičko mišljenje:  Učenik oblikuje i izražava svoje misli i osjećaje.  ODR C. 1. 2. Identificira primjere dobroga odnosa prema drugim ljudima. |