**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | | | |
| NASTAVNI SADRŽAJ: | **I to se ponekad događa – Sestre (prepričavanje) – 2 sata** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - priča o vlastitim doživljajima i događajima  - pripovijeda događaje kronološki  - pažljivo i uljudno sluša sugovornika ne prekidajući ga u govorenju  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - izražava vlastito mišljenje o događajima u priči i postupcima likova  - povezuje postupke likova iz književnog teksta s vlastitim postupcima i postupcima osoba koje ga okružuju  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - prepoznaje glavne i sporedne likove  - prepoznaje početak, središnji dio i završetak priče  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. TEŠKO JE S NJIMA, BEZ NJIH JOŠ TEŽE**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom; priča o vlastitim doživljajima i događajima; pažljivo i uljudno sluša sugovornika ne prekidajući ga u govorenju.  Opis aktivnosti:  Komunikacijska situacija: Dogodi li se ponekad da te brat ili sestra naljute? Nekoliko učenika iznosi svoje priče. Možeš li zamisliti svoj život bez brata ili sestre? Kada bi ti najviše nedostajali?  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Kada su se mlađe sestre sprijateljile?  Učiteljica/učitelj čita priču *Sestre*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; izražava vlastito mišljenje o događajima u priči i postupcima likova; razlikuje priču, pjesmu, bajku, slikovnicu, zagonetku i igrokaz po obliku i sadržaju; prepoznaje glavne i sporedne likove; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  Opis aktivnosti:  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (Mlađe sestre su se sprijateljile kada su se i starije sestre sprijateljile.) Učiteljica/učitelj pitanjima uvodi učenike u sadržajnu analizu priče: Tko je glavni lik ove priče? Kakva je bila Seka? Koji se još likovi pojavljuju u priči? Objasni što znači rečenica: „Seka je u dvorištu bila strah i trepet!“ Kojim događajem počinje prava nevolja? Pročitaj dio priče iz kojeg to doznaješ. Kakva je bila nova Seka? Što se dogodilo između dviju Seka? Zašto? Koji su likovi riješili problem Seka? Ispričaj kako. Koji dio priče ti je najzanimljiviji? Objasni zašto.  Učiteljica/učitelj može zapisati na ploču naslov priče i ime pisca, glavni lik i sporedne likove.  **4. BRAĆA I SESTRE U MOME RAZREDU**  Ishod aktivnosti: učenik razvija vlastiti potencijal za stvaralaštvo.  **Opis aktivnosti:**  Učenici trebaju prošetati s udžbenikom i saznati tko od učenika u razredu ima brata, sestru ili oboje. Imena braće i sestara učenici zapisuju u tablicu u udžbeniku, a potom uspoređuju dobivene podatke. Koliko učenika u razredu ima sestru? Koliko učenika ima brata? Koliko učenika ima i brata i sestru? Ima li učenika u razredu koji nemaju ni brata ni sestru?  **5. GDJE JE POČETAK, A GDJE KRAJ**  Ishod aktivnosti: učenik prepoznaje početak, središnji dio i završetak priče.  **Opis aktivnosti:**  Učenici čitaju tekst još jednom tako da svaki učenik čita jednu rečenicu. Kako prepoznajemo rečenicu? Čime počinje svaka rečenica? Koji znakovi mogu biti na kraju rečenice? Učiteljica/učitelj može zaustavljati čitanje na krajevima glavnih dijelova (početak, središnji dio, završetak). Učenici imenuju glavnu radnju koja je bitna za pojedini dio (stvaraju plan pričanja). Komunikacijska situacija: Koliko dijelova ima priča? Kako bismo nazvali prvi dio? Što se događa u glavnom, središnjem dijelu? Koji događaj čini završni dio priče?  Učiteljica/učitelj može zapisati na ploču.  **6. PRIPOVIJEDAM**  Ishod aktivnosti: učenik pripovijeda događaje kronološki; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Nekoliko učenika prepričava tekst prema planu pričanja. Pri prepričavanju treba pripaziti na kronološki redoslijed događaja. Ostali učenici pažljivo slušaju.  **7. JA MISLIM...**  Ishod aktivnosti: učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Rad s udžbenikom: Učenici u nekoliko rečenica pišu svoje mišljenje o ponašanju dviju Seka. Nekoliko učenika čita svoje uratke.  **NA PLOČI JE:**  SESTRE  MELITA RUNDEK  - PRIČA  GLAVNI LIK: SEKA  SPOREDNI LIKOVI: SEKINA STARIJA SESTRA VESNA, NOVA SEKA, DRUGA STARIJA SESTRA  PLAN PRIČANJA:  1. SEKA JE U DVORIŠTU STRAH I TREPET  2. ZAPOČELA JE PRAVA NEVOLJA  3. S MLAĐIM SESTRAMA UVIJEK PROBLEMI | | | | [**Zvučna čitanka - Sestre**](https://hr.izzi.digital/DOS/1109/8795.html#block-125344) | MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda. E. 2. 1. Koristi se podatcima iz neposredne okoline.  PID OŠ A. 2. 1. Učenik uspoređuje organiziranost u prirodi i objašnjava važnost organiziranosti. A. 2. 2. Učenik objašnjava organiziranost vremena i prikazuje vremenski slijed događaja. A. 2. 3. Učenik uspoređuje organiziranost različitih zajednica i prostora dajući primjere iz neposrednoga okružja.  OSR A. 1. 1. Razvija sliku o sebi. A. 1. 3. Razvija svoje potencijale. B. 1. 2. Razvija komunikacijske kompetencije. C. 1. 2. Opisuje kako društvene norme i pravila reguliraju ponašanje i međusobne odnose.  GOO A. 1. 1. Ponaša se u skladu s dječjim pravima u svakodnevnom životu. C. 1. 1. Sudjeluje u zajedničkom radu u razredu.  ODR C. 1. 2. Identificira primjere dobroga odnosa prema drugim ljudima.  UKU A. 1. 1. Upravljanje informacijama:  Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. B. 1. 1. Planiranje: Na poticaj i uz pomoć učitelja učenik određuje cilj učenja i odabire pristup učenju. B. 1. 2. Praćenje: Na poticaj i uz pomoć učitelja prati svoje učenje.  ZDR B. 1. 1. A. Razlikuje primjereno od neprimjerenoga ponašanja. |