**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Svakako me zovu - Zlato** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnog života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - točno intonira izjavnu, upitnu i uskličnu rečenicu  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  - pronalazi podatke u čitanome tekstu prema uputi ili pitanjima  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  - stvara i piše izjavne (potvrdne i niječne), upitne, usklične rečenice | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. POGODI RIJEČ**  Ishod aktivnosti: učenik govori i razgovara o temama iz svakodnevnog života koje zaokupljaju njegovu pozornost.  Opis aktivnosti:  Učenici trebaju igrom *vješala* pogoditi zadani pojam:  R E Č E N I Č N I Z N A K O V I  Komunikacijska situacija: Koje rečenične znakove poznaješ? Kako zovemo rečenice kojima je na kraju upitnik? Kako zovemo rečenice kojima je na kraju točka? Što je na kraju uskličnih rečenica? Koji rečenični znak nije nikada na kraju rečenice, a često ga pišemo? (Zarez.)  **2. ODGOVARAM NA PITANJA**  Ishod aktivnosti: učenik čita kratke tekstove primjerene jezičnomu razvoju, dobi i interesima; točno intonira izjavnu, upitnu i uskličnu rečenicu; pronalazi podatke u čitanome tekstu prema uputi ili pitanjima; piše velika i mala slova školskim rukopisnim pismom.  **Opis aktivnosti:**  Rad s udžbenikom: učenici čitaju rečenice pazeći na rečenične znakove. Što primjećuješ?  Čitaju pjesmu *Zlato* Jadranke Žderić. Usmeno odgovaraju na pitanja: Tko je zlato iz pjesme? Tko ga zove zlatom? Kako se ostali ukućani odnose prema njemu?  Učenici samostalno dopunjavaju rečenice koristeći se pjesmom.  Učiteljica/učitelj potiče razgovor o rečeničnim znakovima: Zašto je važno dok čitaš paziti na rečenične znakove? Kako ti rečenični znakovi pomažu pri izražajnom čitanju? Koji znak na kraju ima rečenica koju treba pročitati ljutito? Po čemu to zaključuješ? Objasni.  3. RAZMISLI I NAPIŠI  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica; stvara i piše izjavne (potvrdne i niječne), upitne, usklične rečenice.  Opis aktivnosti:  Učenici trebaju samostalno smisliti i zapisati rečenice prema uputama. Trebaju napisati jednu rečenicu koju će izgovoriti vičući, jednu koju će izgovoriti nježnim glasom te jednu kojom će nekoga upozoriti na nešto. Trebaju paziti na rečenične znakove.  Čitaju gotove uratke i na taj način provjeravaju točnost.  4. NADIMCI  Ishod aktivnosti: učenik piše velika i mala slova školskim rukopisnim pismom.  Opis aktivnosti:  Razgovor o nadimcima: Što je nadimak? (Nadimak je kratak, smiješan, pogrdan, zamjenski ili nekakav drugi oblik imena neke osobe.) Je li lijepo nekoga zvati nadimkom koji se osobi ne sviđa, koji osobu vrijeđa?  Učenici trebaju napisati kako njih zovu roditelji, bake, djedovi ili prijatelji i objašnjenje zašto baš tim nadimkom.  Čitaju svoje odgovore. | | | | [**Zvučna čitanka - Zlato**](https://hr.izzi.digital/DOS/1109/8795.html) | OSR A. 1. 3. Razvija svoje potencijale. B. 1. 2. Razvija komunikacijske kompetencije.  UKU A. 1. 1. Upravljanje informacijama:  Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema.  ODR C. 1. 2. Identificira primjere dobroga odnosa prema drugim ljudima.  GOO C. 1. 2. Promiče solidarnost u razredu. |