**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Slovom pišem (ponavljanje gradiva 1. razreda)** | | | | |
| ISHODI: | OŠ HJ A. 1. 4. Učenik piše školskim formalnim pismom slova, riječi i kratke rečenice u skladu s jezičnim razvojem.  - piše veliko početno slovo: prva riječ u rečenici, imena i prezimena ljudi i imena naselja ili mjesta u užem okružju  - piše rečenični znak na kraju rečenice  - povezuje glasove i slova u cjelovitu riječ, a riječi u rečenicu  - piše velika i mala slova školskoga formalnog pisma  OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - pažljivo i uljudno sluša sugovornika ne prekidajući ga u govorenju  OŠ HJ A. 2. 5. Učenik upotrebljava i objašnjava riječi , sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. NA SLOVO, NA SLOVO**  Ishod aktivnosti: učenik pažljivo i uljudno sluša sugovornika ne prekidajući ga u govorenju; povezuje glasove i slova u cjelovitu riječ, a riječi u rečenicu; piše velika i mala slova školskoga formalnog pisma.  **Opis aktivnosti:**  Učenici su podijeljeni u grupe po troje. Jedan učenik u sebi govori abecedu, a kada učiteljica/učitelj kaže STOP učenik naglas kazuje slovo do kojega je došao. Zadatak je grupe u 15 sekundi napisati što više riječi, ne imena, koje počinju zadanim slovom. Grupa dobiva onoliko bodova koliko su riječi napisali. Pobjeđuje grupa koja u 5 minuta igre sakupi najviše bodova.  Komunikacijska situacija: Kako zovemo poredak slova u hrvatskom jeziku? Koliko ima slova abecede? Na koje dvije grupe su podijeljena sva slova u hrvatskom jeziku? Koliko ima otvornika, a koliko zatvornika?  **2. SLOVA RAVNA, SLOVA KRIVA**  **Ishod aktivnosti:** učenik piše velika i mala slova školskoga formalnog pisma.  **Opis aktivnosti:**  Učenici rješavaju zadatke iz udžbenika:  Napiši pet slova koja se pišu samo ravnim crtama.  Napiši sva slova koja imaju kvačicu.  Zaokruži slova abecede koja se pišu ravnom i zakrivljenom crtom.  Pravilno posloži slova i dobit ćeš riječi.  Nakon svakog zadatka provjeravaju točnost odgovora.  **3. OD SLOVA DO REČENICE**  Ishod aktivnosti: učenik povezuje glasove i slova u cjelovitu riječ, a riječi u rečenicu; piše veliko početno slovo: prva riječ u rečenici, imena i prezimena ljudi i imena naselja ili mjesta u užem okružju; piše rečenični znak na kraju rečenice.  **Opis aktivnosti:**  Učiteljica/učitelj može s djecom kroz razgovor ponoviti njihovo znanje o slovu i glasu, riječi i rečenici.  Učenici rješavaju zadatke:  Dovrši rečenice i riješi križaljku.  Pročitaj rečenice i stavi točku, upitnik ili uskličnik.  Poredaj imena abecednim redom.  Prepiši rečenice pazeći na pisanje velikog slova.  Nakon što učiteljica/učitelj procijeni da je većina učenika riješila postavljene zadatke, provjeravaju točnost uratka.  **4. TKO ĆE BOLJE**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Učenici su podijeljeni u grupe po četvero. Svaka grupa ima papir i olovku. Učiteljica/učitelj čita zadatke. Učenici u grupi zajednički rješavaju zadatke, a jedan od njih zapisuje rješenja. Kada grupa napiše rješenje zadatka, učenik koji je zapisivao odlaže olovku i ustaje. Grupa koja je prva točno riješila dobiva najviše bodova. Učiteljica/učitelj zapisuje bodove na papir. (Bodovi se određuju prema broju grupa. Ukoliko ima šest grupa u razredu, najbrža grupa dobit će šest bodova.) Pobjeđuje grupa koja je osvojila najviše bodova.  PRJEDLOG ZADATAKA  Napiši riječ koja počinje šestim slovom abecede.  Napiši riječ koja završava šesnaestim slovom abecede.  Napiši rečenicu koja ima tri riječi i sve počinju slovom M.  Napiši rečenicu koja na kraju ima točku.  Napiši jedno pitanje. | | | | Modul: Hrvatski jezik i komunikacija  Jedinica: Ponavljanje sadržaja 1. razreda  [**Objekt: Izgubljene životinje**](https://hr.izzi.digital/DOS/1109/1111.html#block-21209)  Modul: Hrvatski jezik i komunikacija  Jedinica: Ponavljanje sadržaja 1. razreda  [**Objekt: Poigraj se slovima**](https://hr.izzi.digital/DOS/1109/1111.html#block-21211)  Modul: Hrvatski jezik i komunikacija  Jedinica: Ponavljanje sadržaja 1. razreda  [**Objekt: Ti čudni znakovi**](https://hr.izzi.digital/DOS/1109/1111.html#block-21226) | GOO A. 1. 1. Ponaša se u skladu s dječjim pravima u svakodnevnom životu.  GOO C. 1. 1. Sudjeluje u zajedničkom radu u razredu.  UKU D. 1. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  OSR A. 1. 4. Razvija radne navike. B. 1. 2. Razvija komunikacijske kompetencije. C. 1. 3. Pridonosi skupini. |

Prilog

Napiši riječ koja počinje šestim slovom abecede.

Napiši riječ koja završava šesnaestim slovom abecede.

Napiši rečenicu koja ima tri riječi i sve počinju slovom M.

Napiši rečenicu koja na kraju ima točku.

Napiši jedno pitanje.

Napiši rečenicu koja na kraju ima uskličnik.