**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO; HRVATSKI JEZIK I KOMUNIKACIJA | | | | |
| NASTAVNI SADRŽAJ: | **LEKTIRA: Dječak u zvjezdanim čizmama** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  - govori i razgovara o temama iz svakodnevnoga života koje zaokupljaju njegovu pozornost  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanog teksta.  - sluša kratke tekstove primjerene jezičnom razvoju, interesima i dobi  - odgovara na pitanja o poslušanome tekstu  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - izražava opisane situacije i doživljeno u književnom tekstu riječima, crtežom i pokretom  - objašnjava razloge zbog kojih mu se neki književni tekst sviđa ili ne sviđa  OŠ HJ B. 2. 2. Učenik sluša/čita književni tekst i razlikuje književne tekstove prema obliku i sadržaju.  - prepoznaje glavne i sporedne likove  - smješta likove u vrijeme radnje i prostor  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. VOLIM IZLETE**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost.  **Opis aktivnosti:**  Komunikacijska situacija: Ideš li često s obitelji na izlete? Objasni zašto ljudi vole ići u prirodu. Na koje sve načine pazite da priroda ostane netaknuta? S kim, osim obitelji, možeš ići na izlet?  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi; govori o čemu razmišlja i kako se osjeća nakon čitanja/slušanja književnoga teksta.  **Opis aktivnosti:**  Učiteljica/učitelj prije čitanja postavlja pitanje: Tko zijeva i trlja oči?  Učiteljica/učitelj čita ulomak iz priče *Dječak u zvjezdanim čizmama* Larise Mravunac.  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (Pospane biljke zijevaju i trljaju oči.)  **3. RAZGOVOR O PROČITANOME DJELU**  Ishod aktivnosti: učenik odgovara na pitanja o poslušanome tekstu; objašnjava razloge zbog kojih mu se neki književni tekst sviđa ili ne sviđa; prepoznaje glavne i sporedne likove; smješta likove u vrijeme radnje i prostor.  **Opis aktivnosti:**  Učiteljica/učitelj pitanjima uvodi učenike u sadržajnu analizuteksta: Tko je glavni lik u priči? Kakav je Vilim? Gdje živi? S kim se najviše druži? Pročitaj kako su ga budili sunce i vjetar. Je li ovaj tekst cijela priča ili samo jedan njezin dio? Dio priče nazivamo ulomak. Ovaj je tekst ulomak iz priče *Dječak u zvjezdanim čizmama*.  Učenici su cijelu priču trebali pročitati za lektiru.  Komunikacijska situacija: Učenici iznose svoje dojmove o pročitanome djelu. Je li ti se svidjela priča *Dječak u zvjezdanim čizmama*? Zašto? Koji se likovi uz Vilima pojavljuju u priči? Što je Vilim jednoga dana čuo? Od kuda je dolazila buka? Što je val poželio? Što mu je Vilim rekao?  Učiteljica/učitelj zapisuje na ploču nekoliko podataka o lektirnome djelu, a učenici prepisuju u pisanke za lektiru. Zapisuju naziv djela, ime i prezime pisca, nabrajaju likove te navode mjesto i vrijeme radnje.  **4. ODGOVARAM NA PITANJA**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Rad s udžbenikom: učenici samostalno, pismeno odgovaraju na pitanja u udžbeniku. Nakon što su učenici riješili zadatke, provjeravaju točnost uradaka.  **5. MALI ILUSTRATORI**  Ishod aktivnosti: učenik izražava opisane situacije i doživljeno u književnom tekstu riječima, crtežom i pokretom; razvija vlastiti potencijal za stvaralaštvo.  **Opis aktivnosti:**  Učenici trebaju podijeliti priču na šest dijelova i zatim ilustrirati svaki dio priče tj. nacrtati priču u slikama. Razmisli i reci što bi moglo biti na prvoj ilustraciji. Što se važno zatim dogodilo? Kako priča završava?  **NA PLOČI JE:**  3. LEKTIRA  NAZIV DJELA: Dječak u zvjezdanim čizmama  IME PISCA: Larisa Mravunac  GLAVNI LIK: dječak Vilim  SPOREDNI LIKOVI: miševi Uško i Mucka, Mjesec, val, susjed Marko  VRIJEME RADNJE: nije određeno  MJESTO RADNJE: kuća, vrt, jezero | | | | [**Zvučna čitanka - Dječak u zvjezdanim čizmama**](https://hr.izzi.digital/DOS/1109/8795.html) | OŠ LK A. 2. 1. Učenik likovnim i vizualnim izražavanjem interpretira različite sadržaje.  OSR A. 1. 1. Razvija sliku o sebi. A. 1. 2. Upravlja emocijama i ponašanjem. A. 1. 3. Razvija svoje potencijale. A. 1. 4. Razvija radne navike. B. 1. 2. Razvija komunikacijske kompetencije. C. 1. 1. Prepoznaje potencijalno ugrožavajuće situacije i navodi što treba činiti u slučaju opasnosti. C. 1. 2. Opisuje kako društvene norme i pravila reguliraju ponašanje i međusobne odnose.  UKU A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje  Učenik spontano i kreativno oblikuje i izražava svoje misli i osjećaje pri učenju i rješavanju problema. A. 1. 4. Kritičko mišljenje;  Učenik oblikuje i izražava svoje misli i osjećaje. B. 1. 2. Praćenje  Na poticaj i uz pomoć učitelja prati svoje učenje.  GOO C. 1. 1. Sudjeluje u zajedničkom radu u razredu. C. 1. 2. Promiče solidarnost u razredu.  ODR A. 1. 3. Uočava povezanost između prirode i zdravoga života.  B. 1. 1. Prepoznaje važnost dobronamjernoga djelovanja prema ljudima i prirodi.  C. 1. 1. Identificira primjere dobroga odnosa prema prirodi.  C. 1. 2. Identificira primjere dobroga odnosa prema drugim ljudima. |