**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Čestitam i mislim na tebe** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  - govori i razgovara o temama iz svakodnevnoga života koje zaokupljaju njegovu pozornost  OŠ HJ A. 2. 1. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove prikladne učeničkomu iskustvu, jezičnomu razvoju i interesima  - odgovara na pitanja o pročitanome tekstu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  -povezuje slova u cjelovitu riječ, riječ u rečenicu pišući školskim rukopisnim slovima  - u pisanju rukopisnim slovima pazi na veličinu pojedinih elemenata slova, vrstu poteza i način spajanja  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OLUJA IDEJA**  **Ishod aktivnosti:** učenik govori i razgovara o temama iz svakodnevnoga života koje zaokupljaju njegovu pozornost.  **Opis aktivnosti:**  Učiteljica/učitelj učenicima daje papiriće na koje oni trebaju napisati riječ koje se prve sjete kada čuju riječ ROĐENDAN. Papiriće lijepe na ploču. Učiteljica/učitelj može pročitati zapisane riječi. Razgovaraju o riječima koje su zapisali.  Komunikacijska situacija: Jesi li kada dobio čestitku za rođendan? Tko ti je napisao?  **2. ČESTITKA**  Ishod aktivnosti: učenik čita kratke tekstove prikladne učeničkomu iskustvu, jezičnomu razvoju i interesima; odgovara na pitanja o pročitanome tekstu.  **Opis aktivnosti:**  Učenici promatraju ilustraciju u udžbeniku. Komunikacijska situacija: Kome bi njome mogao nešto čestitati? Zašto šaljemo čestitku? Čemu nam ona služi? Kakav je tekst čestitke? Što trebamo napisati na čestitku da bi došla do osobe kojoj je upućena? Što sve sadrži adresa? Što još treba staviti na čestitku? Zašto stavljamo markicu?  Što sve možeš čestitati? Pročitaj kada se slavi Dan očeva. Zašto ga djeca obilježavaju?  Učiteljica/učitelj zapisuje na ploču, a učenici u pisanke naslov i nekoliko podataka.  **3. ČESTITKA MOJEMU TATI (ILI DJEDU)**  Ishod aktivnosti: učenik povezuje slova u cjelovitu riječ, riječ u rečenicu pišući školskim rukopisnim slovima; u pisanju rukopisnim slovima pazi na veličinu pojedinih elemenata slova, vrstu poteza i način spajanja; izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Učenici, uz pomoć učiteljice/učitelja, na čestitku u udžbeniku prvo zapisuju adresu. Samostalno smišljaju tekst čestitke koju pišu tati (djedu). Tekst treba uredno zapisati u predviđeni prostor. Kada su sve napisali trebaju nacrtati marku.  **4.** **ČESTITAM SI**…  Ishod aktivnosti: učenik povezuje slova u cjelovitu riječ, riječ u rečenicu pišući školskim rukopisnim slovima; u pisanju rukopisnim slovima pazi na veličinu pojedinih elemenata slova, vrstu poteza i način spajanja; izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Komunikacijska situacija: U čemu si dobar? Što ti ide najbolje? Jesi li postigao kakav rezultat u svojoj omiljenoj aktivnosti? Postoje aktivnosti (poslovi) u kojima nema natjecanja ili izložbi što ne znači da ne možemo postići dobre rezultate. Što mama radi za svoje ukućane, a najčešće ne dobije nikakvu čestitku? Radiš li ti neke poslove na kojima ti nitko nije čestitao? Sada imaš priliku sam sebi čestitati na nekom uspjehu.  Učenici sebi pišu čestitku za neki uspjeh. Kada napišu tekst trebaju nacrtati čestitku vezanu uz tekst.  **NA PLOČI JE:**  Čestitka  - poručujemo nekome da mislimo na njega  - treba biti kratka i čitko napisana  - adresa treba biti točna i potpuna | | | |  | OŠ LK A. 2. 1. Učenik likovnim i vizualnim izražavanjem interpretira različite sadržaje.  OSR A. 1. 1. Razvija sliku o sebi. A. 1. 2. Upravlja emocijama i ponašanjem. A. 1. 3. Razvija svoje potencijale. A. 1. 4. Razvija radne navike B. 1. 2. Razvija komunikacijske kompetencije.  UKU A. 1. 1. Upravljanje informacijama  Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema. C. 1. 2. Slika o sebi kao učeniku; Učenik iskazuje pozitivna i visoka očekivanja i vjeruje u svoj uspjeh u učenju.  GOO C. 1. 1. Sudjeluje u zajedničkom radu u razredu.  ODR C. 1. 2. Identificira primjere dobroga odnosa prema drugim ljudima. |