**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO; HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Bakine priče – Priča moje bake** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - odgovara na pitanja o poslušanome tekstu  **OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.**  - čita kratke tekstove primjerene jezičnomu razvoju, dobi i interesima  - izdvaja nepoznate riječi  - pretpostavlja značenje nepoznate riječi prema kontekstu te provjerava pretpostavljeno značenje u rječnicima ili u razgovoru s učiteljem  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ A. 2. 6. Učenik uspoređuje mjesni govor i hrvatski standardni jezik.  - uspoređuje riječi mjesnog govora i hrvatskoga standardnog jezika  - sluša i govori tekstove na mjesnome govoru prikladne učeničkomu iskustvu, jezičnomu razvoju i interesima  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. MOJA BAKA**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost.  Opis aktivnosti:  Učiteljica/učitelj može s djecom povesti razgovor o pričama ili zgodama koje su čuli od svojih baka i djedova: Ispričaj nam neku zgodu ili priču koji si čuo. Gdje su vaši roditelji živjeli kada su bili djeca?  **2. SLUŠAM PRIČU**  Ishod aktivnosti: učenik sluša i govori tekstove na mjesnome govoru prikladne učeničkomu iskustvu, jezičnomu razvoju i interesima; sluša i govori tekstove na mjesnome govoru prikladne učeničkomu iskustvu, jezičnomu razvoju i interesima.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Kako je baka zvala svoju djecu dok su bili mali?  Učiteljica/učitelj čita priču *Priča moje bake*. Priču je napisao učenik Ivan Vrselja.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju.  Opis aktivnosti:  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (Baka je svoju djecu zvala vivericama (vjevericama).)  Učenici u tekstu pronalaze riječi kojima ne znaju značenje. Učiteljica/učitelj upućuje ih na objašnjenja riječi ispod teksta. Učiteljica/učitelj pitanjima uvodi učenike u sadržajnu analizu priče: Tko priča priču o svojoj baki? Gdje baka živi? Što je voljela raditi kada bi se okupili unuci? Čega su imali puno kad su njihovi roditelji bili mali? Koji posao su obavljali njihove mame i očevi? Objasni što znači da su izgubili blago. Čime su se zaigrali? Pročitaj što im je djed rekao o tome. Kako je djed pokazao svoju brigu prema djeci? Što je baka na kraju poželjela unucima?  Učiteljica/učitelj može zapisati na ploču, a učenici u pisanke naslov priče i ime pisca.  **4. ČITAMO PRIČU**  **Ishod aktivnosti:** učenik čita kratke tekstove primjerene jezičnomu razvoju, dobi i interesima; izdvaja nepoznate riječi, pretpostavlja značenje nepoznate riječi prema kontekstu te provjerava pretpostavljeno značenje u rječnicima ili u razgovoru s učiteljem; uspoređuje riječi mjesnog govora i hrvatskoga standardnog jezika.  **Opis aktivnosti:**  Učenici čitaju priču još jednom tako da svaki učenik čita jednu rečenicu. Nakon što su pročitali, čitaju riječi bakinog govora i zamjenjuju ih riječima svojega kraja.  **5. PRIJE I DANAS**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Rad s udžbenikom: razmisli i reci kome je bilo teže, djeci u prošlosti ili današnjoj djeci? Kakve obveze djeca imaju u današnje vrijeme? Jesu li roditelji nekada brinuli o školskom uspjehu djece kao danas? Objasni misliš li da je djeci tako bilo lakše ili teže. Učenici trebaju u nekoliko rečenica napisati svoje mišljenje. Nekoliko učenika čita svoje gotove uratke.  **NA PLOČI JE:**  Priča moje bake  Ivan Vrselja - učenik četvrtog razreda  - priča  Ivanova baka zove se Marija Fumić.  Ivan ide u Osnovnu školu Jagode Truhelke u Osijeku.  Baka živi u Dalmaciji.  Unuk rado sluša bakine priče. | | | | [**Zvučna čitanka - Priča moje bake**](https://hr.izzi.digital/DOS/1109/8795.html) | PID OŠ A. 2. 3. Učenik uspoređuje organiziranost različitih zajednica i prostora dajući primjere iz neposrednoga okružja.  OSR A. 1. 1. Razvija sliku o sebi. A. 1. 2. Upravlja emocijama i ponašanjem. A. 1. 3. Razvija svoje potencijale. B. 1. 2. Razvija komunikacijske kompetencije.  UKU A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema. A. 1. 4. Kritičko mišljenje;  Učenik oblikuje i izražava svoje misli i osjećaje.  GOO A. 1. 1. Ponaša se u skladu s dječjim pravima u svakodnevnom životu. C. 1. 1. Sudjeluje u zajedničkom radu u razredu.  ODR C. 1. 2. Identificira primjere dobroga odnosa prema drugim ljudima. |