**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Imenice imenuju** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, interesima i dobi  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  - prepoznaje ogledne i česte imenice s konkretnim značenjem | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. NA SLOVO, NA SLOVO**  **Ishod aktivnosti:** učenik izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Učenici dopunjavaju tablicu u udžbeniku. Trebaju napisati riječi u stupce pazeći da počinju slovom zadanim na početku reda. Čitaju svoje uratke, a ostali paze jesu li odabrali dobru riječ.  **2. IMENICE**  **Ishod aktivnosti**: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom.  **Opis aktivnosti:**  Komunikacijska situacija: Što ste trebali napisati u tablicu? Što su imenovale te riječi? (Životinje, biljke, predmete, ljude.) Što još riječi mogu imenovati? (Osjećaje, prirodne pojave...) Učenici nabrajaju što sve imenice imenuju i navode po nekoliko primjera.  Sve što nas okružuje, sve što vidimo, čujemo i osjećamo nazivamo imenicama. Imenice imenuju sve što vidimo, čujemo i osjećamo. Učenici nadopunjuju rečenicu u udžbeniku riječju IMENICE.  **3. PRONAĐI IMENICE**  **Ishod aktivnosti:** učenik čita kratke tekstove primjerene jezičnomu razvoju, interesima i dobi; prepoznaje ogledne i česte imenice s konkretnim značenjem.  **Opis aktivnosti:**  Učenici čitaju rečenice. U zadanim rečenicama trebaju zaokružiti imenice. Čitaju riječi koje su zaokružili.  Jezična igra: Zamijeni imenicu u rečenici drugom imenicom pazeći na smisao rečenice.  Npr. Kiša pada. - Lišće pada.  **4. RJEŠAVAM ZADATKE**  **Ishod aktivnosti:** učenik čita kratke tekstove primjerene jezičnomu razvoju, interesima i dobi; prepoznaje ogledne i česte imenice s konkretnim značenjem.  **Opis aktivnosti:**  Učenici rješavaju zadatke u udžbeniku. Učiteljica/učitelj može pročitati svaki pojedini zadatak, a učenici zatim samostalno rješavaju. Nakon što su učenici riješili zadatke provjeravaju točnost uratka. | | | | Modul: Hrvatski jezik i komunikacija  Jedinica: Imenice  [**Objekt: Čitam pjesmu**](https://hr.izzi.digital/DOS/1109/1175.html#block-21941)  [**Objekt: Potraži riječi koje…**](https://hr.izzi.digital/DOS/1109/1175.html#block-21945)  [**Objekt: I riječi imaju imena**](https://hr.izzi.digital/DOS/1109/1175.html#block-21956)  [**Objekt: Pronađi imenice**](https://hr.izzi.digital/DOS/1109/1175.html#block-21977) | OSR A. 1. 1. Razvija sliku o sebi. B. 1. 2. Razvija komunikacijske kompetencije. C. 1. 3. Pridonosi skupini.  GOO C. 1. 1. Sudjeluje u zajedničkom radu u razredu.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. C. 1. 2. Slika o sebi kao učeniku: Učenik iskazuje pozitivna i visoka očekivanja i vjeruje u svoj uspjeh u učenju.  ODRC. 1. 2.Identificira primjere dobroga odnosa prema drugim ljudima. |

Prilog

Zamijeni imenicu u rečenici drugom imenicom. Pazi na smisao rečenice.

Kiša pada. LIŠĆE PADA.

Jedem sladoled. JEDEM \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Vozite li romobile? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lopta poskakuje. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lav spava. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nebo se mršti. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tata kuha. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ima li on psa? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_