**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO; HRVATSKI JEZIK I KOMUNIKACIJA | | | | |
| NASTAVNI SADRŽAJ: | **U svijetu iz budućnosti – Zlatna zemlja** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja cjelovitom rečenicom  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - samostalno piše riječi i rečenice rukopisnim slovima  - u pisanju rukopisnim slovima pazi na veličinu pojedinih elemenata slova, vrstu poteza i način spajanja  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - izražava vlastito mišljenje o događajima u priči i postupcima likova  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - prepoznaje glavne i sporedne likove  - smješta likove u vrijeme radnje i prostor | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ZEMLJA U BUDUĆNOSTI**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja cjelovitom rečenicom.  Opis aktivnosti:  Učenici su podijeljeni u grupe po četvero. Komunikacijska situacija: Zamisli život na Zemlji za sto godina. Koja će zanimanja postojati? Čime će se ljudi zabavljati? Kakvim će se prijevoznim sredstvima ljudi koristiti?  Svaka grupa ima papir na kojem trebaju nacrtati prijevozno sredstvo kojim će se ljudi koristiti za sto godina i napisati koja zanimanja postoje i čime se ljudi zabavljaju.  Predstavnik grupe čita gotovi uradak, a učiteljica/učitelj na ploču može izložiti crteže prijevoznih sredstava.  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Što je bilo blago koje su Eva i njezin otac donijeli na Zlatnu zemlju?  Učiteljica/učitelj čita priču Zvonimira Baloga *Zlatna zemlja*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju; prepoznaje glavne i sporedne likove; smješta likove u vrijeme radnje i prostor; izražava vlastito mišljenje o događajima u priči i postupcima likova.  Opis aktivnosti:  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (Eva i njezin tata su na Zlatnu zemlju donijeli blato na svojim cipelama.)  Učiteljica/učitelj pitanjima uvodi učenike u sadržajnu analizu: Koje se godine odvija radnja priče? Tko je otišao na put? Objasni zašto uvijek putuju srijedom. Čime su putovali? Pročitaj koji pogon koristi raketa. Kamo su stigli? S kim su razgovarali? Zašto je kralj bio tužan? Što je najvrednije što kralj ima? Koji su dar djevojčica i otac donijeli kralju? Jesu li ga donijeli slučajno ili namjerno? Objasni.  Koji se likovi spominju u ovoj priči? Gdje se odvija radnja ove priče? Kada se odvija radnja priče?  Učiteljica/učitelj može zapisati na ploču, a učenici u pisanke naslov, autora i likove iz priče.  **4. VJEŽBAM ČITANJE**  Ishod aktivnosti: učenik čita kratke tekstove primjerene jezičnomu razvoju, dobi i interesima; točno izgovara sve glasove u riječima; točno intonira izjavnu, upitnu i uskličnu rečenicu.  **Opis aktivnosti:**  Učenici nekoliko puta čitaju tekst tako da svaki učenik čita jednu rečenicu. Prilikom čitanja treba paziti na točno intoniranje riječi kao i rečeničnih znakova.  **5. MOGU I OVO**  **Ishod aktivnosti:** učenik samostalno piše riječi i rečenice rukopisnim slovima; u pisanju rukopisnim slovima pazi na veličinu pojedinih elemenata slova, vrstu poteza i način spajanja.  **Opis aktivnosti:**  Rad s udžbenikom: učenici odgovaraju na pitanja u udžbeniku vezana uz priču. Provjeravaju točnost uratka. Razgovaraju o različitim vrijednostima: Objasni zašto je kralju blato bilo vrednije od zlata, a Evi i tati je bilo vrednije zlato od zemlje i blata.  Prisjeti se situacije u kojoj je tebi nešto bilo jako vrijedno, a nekome drugome je to bilo bez vrijednosti. Ispričaj.  **NA PLOČI JE:**  Zlatna zemlja  Zvonimir Balog  - ulomak iz prče  LIKOVI: djevojčica Eva, otac i kralj  MJESTO RADNJE: Zlatna zemlja  VRIJEME RADNJE: pet tisućite godine  Sve ima svoju vrijednost.  Nekome je vrijedno ono što je tebi bezvrijedno. | | | | [**Zvučna čitanka - Zlatna zemlja**](https://hr.izzi.digital/DOS/1109/8795.html) | PID OŠ A. 2. 2. Učenik objašnjava organiziranost vremena i prikazuje vremenski slijed događaja.  OŠ LK A. 2. 1. Učenik likovnim i vizualnim izražavanjem interpretira različite sadržaje.  OSR A. 1. 1. Razvija sliku o sebi. B. 1. 1. Prepoznaje i uvažava potrebe i osjećaje drugih. B. 1. 2. Razvija komunikacijske kompetencije.  GOO C. 1. 1. Sudjeluje u zajedničkom radu u razredu.  UKU A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje; Učenik spontano i kreativno oblikuje i izražava svoje misli i osjećaje pri učenju i rješavanju problema.  ODR B. 1. 1. Prepoznaje važnost dobronamjernoga djelovanja prema ljudima i prirodi. C. 1. 2. Identificira primjere dobroga odnosa prema drugim ljudima. |