PRIJEDLOG PRIPREME ZA IZVOĐENJE NASTAVE HRVATSKOGA JEZIKA

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Možeš li prepričati? (prepričavanje)** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - pripovijeda događaje kronološki  - pažljivo i uljudno sluša sugovornika ne prekidajući ga u govorenju  - točno izgovara sve glasove u riječima  - točno intonira izjavnu, upitnu i uskličnu rečenicu  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  - pronalazi podatke u čitanome tekstu prema uputi ili pitanjima  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - povezuje slova u cjelovitu riječ, riječ u rečenicu pišući školskim rukopisnim pismom  - u pisanju rukopisnim slovima pazi na veličinu pojedinih elemenata slova, vrstu poteza i način spajanja  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO SMO ČITALI?**  Ishod aktivnosti: učenik čita kratke tekstove primjerene jezičnomu razvoju, dobi i interesima; točno izgovara sve glasove u riječima; točno intonira izjavnu, upitnu i uskličnu rečenicu.  **Opis aktivnosti:**  Učiteljica/učitelj pitanjima podsjeća učenike na tekst koji su interpretirali na prošlome satu. Da bi se svi prisjetili sadržaja, nekoliko učenika ponovo čita tekst.  **2. REDOSLIJED DOGAĐAJA**  Ishod aktivnosti: učenik pronalazi podatke u čitanome tekstu prema uputi ili pitanjima.  Opis aktivnosti:  Rad s udžbenikom: u udžbeniku su napisane rečenice redoslijeda događaja, ali nisu poredane pravilnim redoslijedom. Učenici čitaju rečenice redom kako su napisane. Uočavaju da njihov redoslijed nije točan. Određuju pravilan redoslijed rečenica čime dobivaju redoslijed radnje:   1. Potočić je imao želju okupati se u moru. 2. Drugi potočić ga upozorava da će nestati u moru. 3. Došao je do rječice koja mu je dala savjet. 4. Budi ga tutnjava nad glavom. 5. Moli rijeku da ga odnese prema moru. 6. Velika je rijeka posrkala gorski potočić.   **2. MOGU PREPRIČATI PRIČU**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica; pripovijeda događaje kronološki; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj može podnaslove dijelova priče zapisati na ploču. Učenici trebaju sažeto prepričati priču pazeći na redoslijed radnje (podnaslovi su im pomoć pri tome).  Nekoliko učenika prepričava pazeći na pravilno formuliranje rečenica. Učiteljica/učitelj upućuje učenike da pri prepričavanju ne mogu koristiti govor likova nego da trebaju prepričati ono što je netko rekao.  3. SADA ĆEMO SVE I ZAPISATI  **Ishod aktivnosti:** učenik povezuje slova u cjelovitu riječ, riječ u rečenicu pišući školskim rukopisnim pismom; u pisanju rukopisnim slovima pazi na veličinu pojedinih elemenata slova, vrstu poteza i način spajanja; izabire odgovarajuće riječi i upotrebljava ih u oblikovanju sintagmi i rečenica.  Opis aktivnosti:  Učenici trebaju pismeno prepričati priču. Pri pismenom prepričavanju treba paziti na poštivanje pravopisnih pravila kao i na oblikovanje rečenica. Treba obratiti pažnju na početak rečenice (ne započinjati svaku rečenicu istom riječi).  Učiteljica/učitelj može ispred učenika postaviti jedan stolac tzv. *autorski stolac* na kojem sjedi učenik koji ostalima čita svoj uradak. | | | |  | PID OŠ B. 2. 1. Učenik objašnjava važnost odgovornoga odnosa čovjeka prema sebi i prirodi. C. 2. 3. Učenik opisuje ulogu i utjecaj zajednice i okoliša na djelatnosti ljudi mjesta u kojemu živi te opisuje i navodi primjere važnosti i vrijednosti rada.  OSR A. 1. 1. Razvija sliku o sebi. A. 1. 2. Upravlja emocijama i ponašanjem. B. 1. 2. Razvija komunikacijske kompetencije. C. 1. 3. Pridonosi skupini.  UKU A. 1. 1. Upravljanje informacijama:  Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema.  ODR A. 1. 2. Opisuje raznolikost u prirodi i razlike među ljudima. A. 1. 3. Uočava povezanost između prirode i zdravoga života. B. 1. 1. Prepoznaje važnost dobronamjernoga djelovanja prema ljudima i prirodi.  GOO C. 1. 2. Promiče solidarnost u razredu. |