**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **DIKTAT (č, ć, đ, dž, ije, je)** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja cjelovitom rečenicom  OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.  - samostalno piše riječi i rečenice naučenim rukopisnim slovima  - piše ogledne i česte riječi u kojima su glasovi č, ć, dž, đ, ije/je/e/i | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. TKO ĆE PRIJE**  Ishod aktivnosti: učenik piše ogledne i česte riječi u kojima su glasovi č, ć, dž, đ, ije/je/e/i.  Opis aktivnosti:  Učenici su podijeljeni u grupe po četvero. Svaka grupa ima papir na koji će zapisivati riječi. Učiteljica/učitelj govori slovo ili skupinu slova (č, ć, dž, đ, ije ili je), a učenici trebaju napisati riječ koja sadrži određeno slovo ili skupinu slova. Predstavnik grupe koja je izvršila zadatak treba ustati i time dati znak da je grupa napisala. Učiteljica/učitelj provjerava je li napisana riječ točna. Grupa koja prva napiše riječ dobiva bod. Pobijedila je grupa koja sakupi najviše bodova.  2. DIKTAT  Ishod aktivnosti: učenik samostalno piše riječi i rečenice naučenim rukopisnim slovima; piše ogledne i česte riječi u kojima su glasovi č, ć, dž, đ, ije/je/e/i.  Opis aktivnosti:  Učiteljica/učitelj daje učenicima upute za pisanje diktata. Učiteljica/učitelj čita riječi odnosno rečenice, a učenici samostalno zapisuju rukopisnim pismom u pisanke. Nakon pročitane i zapisane zadnje rečenice, učiteljica/učitelj čita još jednom diktat u cijelosti.  PRIJEDLOG DIKTATA:  **bijelo, učenik, kuća, zvijezda, rječnik, grožđe**  **Marta rado jede čokoladni kolač.**  **U udžbeniku pišu riječi pjesme.**  **Na krevetu su pidžama i čarape.**  **U vrući čaj mama stavlja cvjetni med.**  **Baka pravi džem od voća.**  **Cipela ima smeđi đon.**  Diktat ima ukupno 20 bodova.  Boduju se samo riječi u kojima se nalaze slova č, ć, đ, dž, ije ili je. U ostalim riječima treba ispraviti pogreške, ali ih ne bodovati. | | | |  | OSR A. 1. 1. Razvija sliku o sebi. B. 1. 1. Prepoznaje i uvažava potrebe i osjećaje drugih. B. 1. 2. Razvija komunikacijske kompetencije.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema.  ODR B. 1. 1. Prepoznaje važnost dobronamjernoga djelovanja prema ljudima i prirodi. C. 1. 2. Identificira primjere dobroga odnosa prema drugim ljudima.  GOO C. 1. 1. Sudjeluje u zajedničkom radu u razredu. |