**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Izjavne, upitne i usklične rečenice – vježba i ponavljanje** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - točno intonira izjavnu, upitnu i uskličnu rečenicu  - pažljivo i uljudno sluša sugovornika ne prekidajući ga u govorenju  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - prepoznaje i razlikuje izjavnu, upitnu i uskličnu rečenicu u tekstu  - stvara i piše izjavne, upitne i usklične rečenice | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. JUTRO U MOME DOMU**  **Ishod aktivnosti:** učenik govori i razgovara o temama iz svakodnevnoga života koje zaokupljaju njegovu pozornost; pažljivo i uljudno sluša sugovornika ne prekidajući ga u govorenju.  **Opis aktivnosti:**  Komunikacijska situacija: učiteljica/učitelj može s učenicima povesti razgovor o jutru u njihovoj obitelji. Koja je rečenica prva koju čujete ujutro? Koju rečenicu prvu izgovarate? Koja je vrsta rečenica najčešća ujutro u vašemu domu?  Učenici trebaju zapisati prvi pozdrav, prvo pitanje i prvu izjavnu rečenicu koju su danas izrekli. Nekoliko učenika čita svoje uratke, a ostali slušaju i prate je li zadatak točno obavljen.  **2. RAZLIKUJEMO REČENICE**  **Ishod aktivnosti:** učenik odgovara na pitanja i postavlja pitanja cjelovitom rečenicom; prepoznaje i razlikuje izjavnu, upitnu i uskličnu rečenicu u tekstu; stvara i piše izjavne, upitne i usklične rečenice.  **Opis aktivnosti:**  Učenici rješavaju zadatke u udžbeniku pomoću kojih uvježbavaju prepoznavanje i stvaranje izjavnih, upitnih i uskličnih rečenica. Nakon svakog obavljenog zadatka provjeravaju točnost uratka.  Učiteljica/učitelj zadaje učenicima da u pisanke samostalno napišu po jednu izjavnu, upitnu i uskličnu rečenicu. Nakon obavljenog zadatka učenici izmjenjuju pisanke sa susjedom u klupi i provjeravaju je li prva rečenica izjavna, druga upitna, a treća usklična. Rečenica treba započeti velikim slovom i završiti rečeničnim znakom.  **3. KOLIKO ZNAMO**  **Ishod aktivnosti:** učenik prepoznaje i razlikuje izjavnu, upitnu i uskličnu rečenicu u tekstu; točno intonira izjavnu, upitnu i uskličnu rečenicu.  **Opis aktivnosti:**  Rad s udžbenikom: Učenici samostalno pišu rečenične znakove na kraj zadanih rečenica. Nakon što je većina učenika završila postavljeni zadatak, učenici čitaju rečenice pazeći na točno intoniranje. Ostali učenici provjeravaju točnost uratka. | | | | Modul: Hrvatski jezik i komunikacija  Jedinica: Rečenice – izjavne, upitne i usklične  [**Objekt: Vježbaj u bilježnicu**](https://hr.izzi.digital/DOS/1109/1211.html#block-24662)  Modul: Hrvatski jezik i komunikacija  Jedinica: Rečenice – izjavne, upitne i usklične  [**Objekt: Pravilno poredaj riječi**](https://hr.izzi.digital/DOS/1109/1211.html#block-24680)  Modul: Hrvatski jezik i komunikacija  Jedinica: Rečenice – izjavne, upitne i usklične  [**Objekt: Stvaralaštvo**](https://hr.izzi.digital/DOS/1109/1211.html#block-24664) | OSR A. 1. 1. Razvija sliku o sebi. A. 1. 3. Razvija svoje potencijale. B. 1. 2. Razvija komunikacijske kompetencije. C. 1. 2. Opisuje kako društvene norme i pravila reguliraju ponašanje i međusobne odnose.  GOO C. 1. 1. Sudjeluje u zajedničkom radu u razredu.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema. A. 1. 4. Kritičko mišljenje:  Učenik oblikuje i izražava svoje misli i osjećaje. B. 1. 2. Praćenje: Na poticaj i uz pomoć učitelja prati svoje učenje. |