**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Ponavljamo imenice kroz igru** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnog života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - opisuje na temelju promatranja  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  - pronalazi podatke u čitanome tekstu prema uputi ili pitanjima  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  - stvara i piše izjavne (potvrdne i niječne), upitne, usklične rečenice  - prepoznaje ogledne i česte imenice s konkretnim značenjem | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. POGLEDAJ I OPIŠI**  Ishod aktivnosti: učenik govori i razgovara o temama iz svakodnevnog života koje zaokupljaju njegovu pozornost; odgovara na pitanja i postavlja pitanja cjelovitom rečenicom; opisuje na temelju promatranja.  Opis aktivnosti:  Učenici promatraju ilustraciju u udžbeniku i opisuju što sve vide na njoj. Kojim aktivnostima se bave djeca? Jesu li to sportovi? Objasni.  **2. PONAVLJAMO IMENICE**  Ishod aktivnosti: učenik piše velika i mala slova školskim rukopisnim pismom; izabire odgovarajuće riječi i upotrebljava ih u oblikovanju sintagmi i rečenica; stvara i piše izjavne (potvrdne i niječne), upitne, usklične rečenice; prepoznaje ogledne i česte imenice s konkretnim značenjem.  **Opis aktivnosti:**  Rad s udžbenikom: učenici čitaju riječi napisane u redovima i u svakom redu trebaju zaokružiti riječ koja tu ne pripada, pišu rečenice (upitne, niječne, izjavne…) koristeći imenice iz prvoga zadatka. Kada završe s radom, čitaju svoje gotove uratke.  3. ISTRAŽUJEM  Ishod aktivnosti: učenik čita kratke tekstove primjerene jezičnomu razvoju, dobi i interesima; pronalazi podatke u čitanome tekstu prema uputi ili pitanjima.  Opis aktivnosti:  Učenici su podijeljeni u pet grupa.  Komunikacijska situacija: Voliš li sport? Koji sport voliš gledati uživo ili na televiziji? Baviš li se sportom? Kojim? Zašto ti se sviđa taj sport? Ispričaj.  Svaka grupa dobit će papire na kojima je opis jednog ekstremnog sporta. Učenici trebaju pročitati i odgovoriti na pitanja:   1. Kako se zove sport o kojem ste čitali? 2. Može li se tim sportom baviti jedna osoba, sama? 3. Nabroji osobine koje treba imati osoba koja se tim sportom bavi. 4. Navedi tri razloga iz kojih bi se htio baviti tim sportom. 5. Navedi tri razloga zbog kojih se ne bi volio baviti tim sportom.   PRIJEDLOG SPORTOVA: brdski biciklizam, padobranstvo, paintball, slobodno penjanje.  4. A SADA MALO IGRE  Ishod aktivnosti: učenik piše velika i mala slova školskim rukopisnim pismom; opisuje na temelju promatranja.  Opis aktivnosti:  Učenici su podijeljeni u grupe. Svaka grupa ima dvije minute vremena da dobro promotri ilustraciju u udžbeniku. Učiteljica/učitelj može pripremiti listiće s pitanjima koji će biti na stolu grupe (pitanja su šaljiva). Nakon dvije minute promatranja učenici trebaju odgovoriti na postavljena pitanja. Provjeravaju točnost odgovora. Pobijedila je grupa koja je skupila najviše točnih odgovora.  Prijedlog pitanja:   1. Koliko je djece na ilustraciji? 2. Nabroji prijevozna sredstva s ilustracije. 3. Koliko je lopti? 4. Ima li dječak na biciklu kacigu? 5. Koja životinja je na slici? 6. Kakve su boje majice kod većine dječaka? 7. Kakve frizure imaju djevojčice? | | | | Modul: Hrvatski jezik i komunikacija  [**Jedinica: Imenice**](https://hr.izzi.digital/DOS/1109/1175.html) | OSR A. 1. 3. Razvija svoje potencijale. B. 1. 2. Razvija komunikacijske kompetencije.  UKU A. 1. 1. Upravljanje informacijama:  Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema.  ODR A. 1. 2. Opisuje raznolikost u prirodi i razlike među ljudima.  OR A. 1. 3. Uočava povezanost između prirode i zdravoga života. B. 1. 1. Prepoznaje važnost dobronamjernoga djelovanja prema ljudima i prirodi.  GOO C. 1. 2. Promiče solidarnost u razredu. |