**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Slušam, čitam i razumijem – Stara voćka** | | | | |
| ISHODI: | OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  - odgovara na pitanja o pročitanome tekstu  - pronalazi podatke u čitanome tekstu prema uputi ili pitanjima  OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.  - prepisuje riječi i rečenice rukopisnim slovima | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Tko je spasio voćku?  Učiteljica/učitelj čita priču Ruth Hurlimann *Stara voćka*.  2. RAZUMIJEM ŠTO ČITAM  Ishod aktivnosti: učenik čita kratke tekstove primjerene jezičnomu razvoju, dobi i interesima; odgovara na pitanja o pročitanome tekstu; pronalazi podatke u čitanome tekstu prema uputi ili pitanjima; prepisuje riječi i rečenice rukopisnim slovima.  Opis aktivnosti:  Učenici, svatko za sebe, čitaju tekst još jednom. Nakon što su pročitali rješavaju zadatke u udžbeniku vezane uz priču Stara voćka. Učenici zaokružuju, prepisuju određene rečenice pazeći na pravopisna pravila, odgovaraju na pitanja potpunim rečenicama…  **3. ŠTO JE TOČNO, A ŠTO NIJE?**  Ishod aktivnosti: učenik čita kratke tekstove primjerene jezičnomu razvoju.  **Opis aktivnosti:**  Nakon što su učenici riješili zadatke u udžbeniku, mijenjaju udžbenik s prijateljem sa svoje desne strane. Učenici čitaju rješenja zadataka. Ako je napisani odgovor točan, stavljaju kvačicu, a ako nije stavljaju minus pokraj odgovora.  Učiteljica/učitelj može na ploču zapisati koliko učenika ima rješene zadatka bez pogreške, koliko s jednom, dvije… | | | | [**Zvučna čitanka - Stara voćka**](https://hr.izzi.digital/DOS/1109/8795.html) | OSR A. 1. 1. Razvija sliku o sebi. B. 1. 1. Prepoznaje i uvažava potrebe i osjećaje drugih. B. 1. 2. Razvija komunikacijske kompetencije.  UKU A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje; Učenik spontano i kreativno oblikuje i izražava svoje misli i osjećaje pri učenju i rješavanju problema.  GOO C. 1. 1. Sudjeluje u zajedničkom radu u razredu.  ODR C. 1. 2. Identificira primjere dobroga odnosa prema drugim ljudima. B. 1. 1. Prepoznaje važnost dobronamjernoga djelovanja prema ljudima i prirodi. |