**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Ponavljanje imenica** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  - upotrebljava nove riječi koje je naučio kao dio aktivnog rječnika  - točno izgovara sve glasove u riječima  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim pismom  - samostalno piše riječi i rečenice naučenim rukopisnim slovima  - u pisanju rukopisnim slovima pazi na veličinu pojedinih elemenata slova, vrstu poteza i način spajanja  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  - prepoznaje ogledne i česte imenice s konkretnim značenjem | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ULOVI LOPTICU I RECI IMENICU**  **Ishod aktivnosti:** učenik upotrebljava nove riječi koje je naučio kao dio aktivnog rječnika; točno izgovara sve glasove u riječima.  **Opis aktivnosti:**  Učiteljica/učitelj baca lopticu. Onaj tko uhvati lopticu, izgovara jednu imenicu. Učenik koji je izgovorio imenicu baca lopticu dalje drugome učeniku. Drugi učenik izgovara drugu imenicu koja počinje istim glasom kao i prethodna.  **2. VJEŽBOM DO ZNANJA**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica, prepoznaje ogledne i česte imenice s konkretnim značenjem.  **Opis aktivnosti:**  Rad s udžbenikom: učenici rješavaju zadatke u udžbeniku. Učiteljica/učitelj može pročitati i objasniti svaki pojedini zadatak, a učenici zatim samostalno rješavaju. Nakon što je većina učenika riješila zadatke, provjeravaju točnost uradaka.  **3. TKO ĆE BOLJE**  **Ishod aktivnosti:** učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim pismom; u pisanju rukopisnim slovima pazi na veličinu pojedinih elemenata slova, vrstu poteza i način spajanja; samostalno piše riječi i rečenice naučenim rukopisnim slovima.  **Opis aktivnosti:**  Učenici su podijeljeni u grupe po četvero. Učiteljica/učitelj može na ploču napisati sva rukopisna slova koja su učenici naučili pisati. Zadatak svake grupe je u zadanom vremenu napisati što više imenica školskim rukopisnim pismom.  Nakon isteka vremena, predstavnik grupe čita imenice koje je njegova grupa zapisala. Pobjeđuje grupa koja je napisala najviše imenica. | | | | Modul: Hrvatski jezik i komunikacija  Jedinica: Imenice  [Objekt: Pogledaj oko sebe](https://hr.izzi.digital/DOS/1109/1175.html#block-21976)  [Objekt: Pronađi imenice](https://hr.izzi.digital/DOS/1109/1175.html#block-21977)  [Objekt: Složi slagalicu](https://hr.izzi.digital/DOS/1109/1175.html#block-21987) | OSR A. 1. 1. Razvija sliku o sebi. A. 1. 4. Razvija radne navike  GOO C. 1. 1. Sudjeluje u zajedničkom radu u razredu.  UKU A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja. B. 1. 2. Praćenje  Na poticaj i uz pomoć učitelja prati svoje učenje.  ODR C. 1. 2. Identificira primjere dobroga odnosa prema drugim ljudima. |