**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA, KULTURA I MEDIJ | | | | |
| NASTAVNI SADRŽAJ: | **Nije knjiga sve što čitam** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - priča o vlastitim doživljajima i događajima  - pažljivo i uljudno sluša sugovornika ne prekidajući ga u govorenju  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - usvaja nove riječi i razumije značenje naučenih riječi  OŠ HJ C. 2. 1. Učenik sluša/čita tekst u skladu s početnim opismenjavanjem i pronalazi podatke u tekstu.  - prepoznaje važne podatke u kratkom tekstu  - izdvaja iz teksta jedan ili više podataka prema unaprijed zadanim pitanjima  OŠ HJ C. 2. 2. Učenik razlikuje medijske sadržaje primjerene dobi i interesu.  - samostalno čita kraće tekstove u književnim i zabavno-poučnim časopisima za djecu | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠARENE KNJIGE**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom; priča o vlastitim doživljajima i događajima; pažljivo i uljudno sluša sugovornika ne prekidajući ga u govorenju.  Opis aktivnosti:  Učiteljica/učitelj upućuje učenike na promatranje knjiga na slici u udžbeniku te pitanjima usmjerava njihovu pažnju: Po čemu se razlikuju knjige na slici? Po čemu se inače knjige razlikuju? Promatrajući svaku knjigu sa slike, učenici pokušavaju zaključiti o čemu knjiga govori. Koju biste od ovih knjiga vi rado pročitali? Objasnite. Kada, u koje doba dana, volite čitati knjigu?  **2. ČASOPISI RAZNI**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom; priča o vlastitim doživljajima i događajima; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učenici promatraju fotografiju u udžbeniku. Komunikacijska situacija: Što je prikazano na fotografiji? Što čita otac, a što sin? Objasni razliku između časopisa i knjige.  Učiteljica/učitelj na sat donosi razne novine i časopise te usmjerava komunikacijsku situaciju: Što ima časopis, a knjiga nema? Što je tebi zanimljivije čitati? Čitaju li odrasli i djeca iste časopise? O čemu odrasli vole čitati, a djecu to ne zanima? O čemu volite čitati u časopisima ili novinama?  3. ŠTO SVE KRIJE ČASOPIS  Ishod aktivnosti: učenik prepoznaje važne podatke u kratkom tekstu; izdvaja iz teksta jedan ili više podataka prema unaprijed zadanim pitanjima; samostalno čita kraće tekstove u književnim i zabavno-poučnim časopisima za djecu.  Opis aktivnosti:  Učenici su podijeljeni u grupe po četvero. Učiteljica/učitelj priprema onoliko dječjih časopisa koliko je grupa u razredu. Svaka grupa ima jedan časopis. Zadatak je grupe istražiti što se sve nalazi u časopisu te to zapisati u bilježnice. Predstavnici grupa čitaju što su zapisali. Uspoređuju dobivene zapise. Što sadrže svi časopisi? Po čemu se časopisi međusobno razlikuju?  **4. AUTOR ČASOPISA**  Ishod aktivnosti: učenik usvaja nove riječi i razumije značenje naučenih riječi.  **Opis aktivnosti:**  Učenici samostalno trebaju smisliti naslov svojega časopisa i u nekoliko rečenica napisati o čemu bi sve u njemu pisalo.  Nekoliko učenika čita svoje uratke. | | | |  | MAT OŠ E. 2. 1. Koristi se podatcima iz neposredne okoline. E. 2. 2. Određuje je li neki događaj moguć ili nemoguć.  PID OŠ A. 2. 1. Učenik uspoređuje organiziranost u prirodi i objašnjava važnost organiziranosti. B. 2. 1. Učenik objašnjava važnost odgovornoga odnosa čovjeka prema sebi i prirodi.  OSR A. 1. 3. Razvija svoje potencijale. B. 1. 2. Razvija komunikacijske kompetencije.  GOO C. 1. 1. Sudjeluje u zajedničkom radu u razredu.  ODR C. 1. 2. Identificira primjere dobroga odnosa prema drugim ljudima.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema.  ZDR B. 1. 1. A. Razlikuje primjereno od neprimjerenoga ponašanja. B. 1. 3. A. Prepoznaje igru kao važnu razvojnu i društvenu aktivnost. B. 1. 3. B. Opisuje i nabraja aktivnosti koje doprinose osobnome razvoju. |