**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **I prostor se može opisati (slova S i Š)** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  -govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - opisuje na temelju promatranja  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim slovima  - prepisuje riječi i rečenice rukopisnim slovima  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OPIS SOBE**  **Ishod aktivnosti:** učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom; opisuje na temelju promatranja.  **Opis aktivnosti:**  Komunikacijska situacija: Učenici promatraju fotografiju u udžbeniku i opisuju sobu prikazanu na njoj. Uspoređuju sobu s fotografije sa svojom sobom. Što je slično, a što različito? Kojim se predmetima iz sobe koristimo svakoga dana? Nabroji ukrasne predmete koji se nalaze u sobi. Što prema tvojemu mišljenju nedostaje u sobi?  **2. SOBA IZ SNOVA**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica.  Opis aktivnosti:  Učenici trebaju opisati svoju sobu iz snova. Što bi sve bilo u njoj?  Učenici samostalno, u nekoliko rečenica opisuju svoju sobu iz snova. Nekoliko učenika čita svoj gotovi uradak.  **3. POGODI ŠTO JE**  **Ishod aktivnosti:** učenik opisuje na temelju promatranja; izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Jezična igra: Učenik treba odabrati jedan predmet sa slike (iz sobe). Predmet treba opisivati, a ostali učenici trebaju pogađati o kojem se predmetu radi. Učenik koji pogodi sljedeći opisuje odabrani predmet. Prilikom opisa treba nastojati da ostali ne pogode odmah o kojem se predmetu radi.  **4. UČIM NOVO SLOVO**  Ishod aktivnosti: učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim slovima; prepisuje riječi i rečenice rukopisnim slovima.  **Opis aktivnosti:**  Učenici promatraju velika i mala rukopisna slova S i Š. Uočavaju i zaključuju kako ona trebaju biti napisana da bi bila okrunjena. Učiteljica/učitelj na ploči demonstrira pisanje velikog i malog rukopisnog slova S i Š. Nekoliko učenika piše slovo na ploči u slobodan prostor, a zatim ga smještaju u crtovlje. Ostali učenici pažljivo gledaju jesu li napisana slova slična onima okrunjenima.  Učenici u crtovlje u udžbeniku pišu po jedan red velikog i po jedan red malog slova S i Š. Učiteljica/učitelj u svakom redu pronalazi samo jedno slovo (najljepše i najpreciznije napisano) i okrunjuje ga.  Učiteljica/učitelj na ploči demonstrira spajanje naučenih slova u riječ. Nekoliko učenika piše riječi na ploči, a zatim pišu u crtovlja u svojim udžbenicima. | | | | Modul: Pisana slova  Jedinica: Pisana slova  [Objekt: Slovo Š](https://hr.izzi.digital/DOS/1109/9850.html#block-138272)  [Objekt: Slovo S](https://hr.izzi.digital/DOS/1109/9850.html#block-138275) | OSR A. 1. 1. Razvija sliku o sebi. B. 1. 2. Razvija komunikacijske kompetencije.  GOO C. 1. 1. Sudjeluje u zajedničkom radu u razredu.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. C. 1. 2. Slika o sebi kao učeniku: Učenik iskazuje pozitivna i visoka očekivanja i vjeruje u svoj uspjeh u učenju.  ODRC. 1. 2.Identificira primjere dobroga odnosa prema drugim ljudima. |

Prilog

Prepiši riječi i rečenice pisanim slovima.

miš, šaš, šišmiš, Šime, Maša, sivo, selo

Mama nosi Mislava.

Salata je slasna.

Šišmiš je u šumi.

Maže li Saša Šimunu?