**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Upoznajte Slovoždera - Slovožder** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - odgovara na pitanja cjelovitom rečenicom  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - samostalno piše riječi i rečenice naučenim rukopisnim slovima  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  **OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ABECEDA**  Ishod aktivnosti: učenik piše velika i mala slova školskim rukopisnim pismom; odgovara na pitanja cjelovitom rečenicom.  Opis aktivnosti:  Učenici trebaju u udžbeniku napisati abecedu i zatim crvenom bojom zaokružiti otvornike.  Komunikacijska situacija: Pročitaj slova koja si zaokružio. Koliko ima otvornika u hrvatskome jeziku? Koliko je ostalih slova? Pokušaj izgovoriti svoje ime bez otvornika.  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Kako možeš izbjeći Slovoždera?  Učiteljica/učitelj čita priču *Slovožder* Željke Horvat - Vukelja.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju.  Opis aktivnosti:  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (Da bi izbjegao Slovoždera treba biti pažljiv i uredan u pisanju.)  Učiteljica/učitelj pitanjima uvodi učenike u kratku analizu: O kome govori priča? Tko je Slovožder? Što on radi? Gdje se najviše zadržava? Zašto? U čije torbe se najviše voli zavući? Objasni kakva su to nepažljiva djeca. Što se događa takvoj djeci u školi?  Što misliš jesi li ti nepažljivo dijete? Objasni svoj odgovor. Ispričaj što trebaš napraviti da izbjegneš Slovoždera u svojoj školskoj torbi.  **4. MOGU I OVO**  **Ishod aktivnosti:** učenik piše velika i mala slova školskim rukopisnim pismom; samostalno piše riječi i rečenice naučenim rukopisnim slovima; razvija vlastiti potencijal za stvaralaštvo.  **Opis aktivnosti:**  Rad s udžbenikom: učenici rješavaju zadatke u udžbeniku. Upisuju otvornike na prazne crte tako da dobiju smišljenu rečenicu. Zapisuju nazive voća sa slike i u nazivima zaokružuju otvornike. Dodajući zadano slovo postojećim riječima, stvaraju nove riječi.  Nekoliko učenika čita gotove uratke, a ostali provjeravaju točnost svojih uradaka.  **5. CRTAM SLOVOŽDERA**  Ishod aktivnosti: učenik razvija vlastiti potencijal za stvaralaštvo.  **Opis aktivnosti:**  Učenici trebaju nacrtati Slovoždera kako ga oni zamišljaju da izgleda. | | | | [**Zvučna čitanka - Slovožder**](https://hr.izzi.digital/DOS/1109/8795.html) | OŠ LK A. 2. 1. Učenik likovnim i vizualnim izražavanjem interpretira različite sadržaje.  OSR A. 1. 1. Razvija sliku o sebi. B. 1. 1. Prepoznaje i uvažava potrebe i osjećaje drugih. B. 1. 2. Razvija komunikacijske kompetencije.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema.  GOO C. 1. 1. Sudjeluje u zajedničkom radu u razredu.  ODR C. 1. 2. Identificira primjere dobroga odnosa prema drugim ljudima. B. 1. 1. Prepoznaje važnost dobronamjernoga djelovanja prema ljudima i prirodi. |