**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **LEKTIRA: Dome, slatki dome (2 sata)** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  -odgovara na pitanja i postavlja pitanja cjelovitom rečenicom  - pripovijeda kratku priču prema nizu slika  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnom razvoju, interesima i dobi  - odgovara na pitanja o poslušanome tekstu  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - izražava opisane situacije i doživljeno u književnom tekstu riječima, crtežom i pokretom  - objašnjava razloge zbog kojih mu se neki književni tekst sviđa ili ne sviđa  OŠ HJ B. 2. 2. Učenik sluša/čita književni tekst i razlikuje književne tekstove prema obliku i sadržaju.  - prepoznaje glavne i sporedne likove  - smješta likove u vrijeme radnje i prostor  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  - stvara različite individualne uratke, preoblikuje književni tekst, stvara novi svršetak  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. MOJ DOM**  Ishod aktivnosti: učenik odgovara na pitanja i postavlja pitanja cjelovitom rečenicom.  **Opis aktivnosti:**  U komunikacijskoj situaciji učiteljica/učitelj potiče učenike na razgovor o domu pitanjima: Što je dom? Kad čuješ riječ dom, na koga ili što pomisliš? Što osjećaš?  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi; odgovara na pitanja o poslušanome tekstu.  **Opis aktivnosti:**  Učiteljica/učitelj prije čitanja postavlja pitanje: Koje se životinje spominju u tekstu?  Učiteljica/učitelj čita ulomak iz priče *Dome, slatki dome*.  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (U tekstu se spominju sova i majmun.)  Učiteljica/učitelj pitanjima uvodi učenike u sadržajnu analizuteksta: Gdje je živio mišić? Zašto je odlučio otići? Pročitaj što je pomislio došavši do šume. Tko ga je ohrabrio? Objasni što znači da se šuma pretvorila u prašumu. Tko je sada pomogao mišiću?  Je li ovaj tekst cijela priča ili samo jedan njezin dio? Dio priče nazivamo ulomak. Ovaj je tekst ulomak iz priče *Dome, slatki dome.*  Učenici su cijelu priču trebali pročitati za lektiru.  **3. RAZGOVOR O PROČITANOME DJELU**  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; objašnjava razloge zbog kojih mu se neki književni tekst sviđa ili ne sviđa; prepoznaje glavne i sporedne likove; smješta likove u vrijeme radnje i prostor.  **Opis aktivnosti:**  Učiteljica/učitelj pomoću pitanja s djecom provodi analizu teksta. Priču dijele na nekoliko odlomaka:   1. Mišić napušta dom i dolazi do šume 2. Prašuma 3. Sa slonom u savani 4. Deva – pustinjska lađa 5. Susret s krokodilom 6. U zemlji pingvina 7. Povratak kući   Učenici iznose svoje dojmove o pročitanome djelu. Je li ti se svidjela priča *Dome, slatki dome*? Zašto?  Učiteljica/učitelj zapisuje na ploču nekoliko podataka o lektirnome djelu, a učenici prepisuju u pisanke za lektiru. Zapisuju naziv djela, ime i prezime pisca, nabrajaju likove te navode mjesto i vrijeme radnje.  **4. ODGOVARAM NA PITANJA**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Rad s udžbenikom: učenici samostalno, pismeno odgovaraju na pitanja u udžbeniku. Nakon što su učenici riješili zadatke, provjerava se točnost uradaka.  **5. MIJENJAM PRIČU**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica; stvara različite individualne uratke, preoblikuje književni tekst, stvara novi svršetak; razvija vlastiti potencijal za stvaralaštvo.  **Opis aktivnosti:**  Učenici su podijeljeni u sedam grupa. Svaka grupa ima zadatak napisati drugačiji završetak priče.  ZADATAK: Ispričaj što bi se dogodilo da nije naišlo jato ptica u kojemu je bila i Lu. Učenici pišu novi završetak priče. Nakon učiteljeve prosudbe da je većina završila, predstavnik grupe čita gotovi uradak.  **6. MALI ILUSTRATORI**  Ishod aktivnosti: učenik izražava opisane situacije i doživljeno u književnom tekstu riječima, crtežom i pokretom; razvija vlastiti potencijal za stvaralaštvo.  **Opis aktivnosti:**  Učenici su i dalje u sedam grupa. Učiteljica/učitelj svakoj grupi daje prazan papir za crtanje i onaj na kojem je zapisan jedan od podnaslova priče. Zadatak je grupe nacrtati ilustraciju određenog dijela priče. Učiteljica/učitelj gotove radove stavlja na ploču redom kojim se radnja odvijala.  **7. PRIČANJE PO NIZU SLIKA**  **Ishod aktivnosti:** učenik pripovijeda kratku priču prema nizu slika; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učenici promatraju slike. Za svaku sliku smišljaju jednu ili više rečenica koje kazuju što je na pojedinoj slici prikazano. Nekoliko učenika može pokušati ispričati cijelu priču prema slikama.  **NA PLOČI JE:**  1. LEKTIRA  NAZIV DJELA: DOME, SLATKI DOME  IME PISCA: SVJETLAN JUNAKOVIĆ  GLAVNI LIK: MIŠIĆ  SPOREDNI LIKOVI: SOVA, MAJMUN, SLON, DEVA, KROKODIL, PINGVINI, PTICE, LU  VRIJEME RADNJE:  MJESTO RADNJE: MIŠJA RUPA, ŠUMA, PRAŠUMA, SAVANA, PUSTINJA, RIJEKA, MORE, BREŽULJAK  REDOSLIJED RADNJE:  1. MIŠIĆ NAPUŠTA DOM I DOLAZI DO ŠUME  2. PRAŠUMA  3. SA SLONOM U SAVANI  4. DEVA – PUSTINJSKA LAĐA  5. SUSRET S KROKODILOM  6. U ZEMLJI PINGVINA  7. POVRATAK KUĆI | | | | [**Zvučna čitanka – Dome, slatki dome**](https://hr.izzi.digital/DOS/1109/8795.html#block-125344)  Modul: Lektira  Jedinica: Dome, slatki dome  [**Objekt: Dome, slatki dome**](https://hr.izzi.digital/DOS/1109/1343.html#block-26128)  [**Objekt: Razmisli**](https://hr.izzi.digital/DOS/1109/1343.html#block-26130)  [**Objekt: Mišićeva pustolovina**](https://hr.izzi.digital/DOS/1109/1343.html#block-26147)  [**Objekt: Dojmovi o djelu**](https://hr.izzi.digital/DOS/1109/1343.html#block-26150)  [**Objekt: Pouka priče**](https://hr.izzi.digital/DOS/1109/1343.html#block-26152)  [**Objekt: Radi u bilježnicu**](https://hr.izzi.digital/DOS/1109/1343.html#block-26154)  [**Objekt: Izradi svoju slikovnicu**](https://hr.izzi.digital/DOS/1109/1343.html#block-132805) | OŠ LK A. 2. 1. Učenik likovnim i vizualnim izražavanjem interpretira različite sadržaje.  OSR A. 1. 1. Razvija sliku o sebi. A. 1. 4. Razvija radne navike. B. 1. 2. Razvija komunikacijske kompetencije. C. 1. 3. Pridonosi skupini.  GOO C. 1. 1. Sudjeluje u zajedničkom radu u razredu.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema. A. 1. 4. Kritičko mišljenje:  Učenik oblikuje i izražava svoje misli i osjećaje. B. 1. 2. Praćenje: Na poticaj i uz pomoć učitelja prati svoje učenje.  ODR B. 1. 1. Prepoznaje važnost dobronamjernoga djelovanja prema ljudima i prirodi. C. 1. 2. Identificira primjere dobroga odnosa prema drugim ljudima. |