**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA, KULTURA I MEDIJI | | | | |
| NASTAVNI SADRŽAJ: | **Kad riječi zabole: Kišobran povjerenja – crtani film (2 sata)** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - priča o vlastitim doživljajima i događajima  - pažljivo i uljudno sluša sugovornika ne prekidajući ga u govorenju  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ C. 2. 1. Učenik sluša/čita medijski tekst oblikovan u skladu s početnim opismenjavanjem i izdvaja važne podatke.  - prepoznaje važne podatke u kratkom tekstu  - izdvaja iz teksta jedan ili više podataka prema zadanim uputama  OŠ HJ C. 2. 2. Učenik razlikuje medijske sadržaje primjerene dobi i interesu.  - gleda i sluša animirane filmove, dokumentarne i igrane filmove za djecu | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PRIJATELJSKI RAZGOVORI**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom; priča o vlastitim doživljajima i događajima; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj pitanjima uvodi učenike u komunikacijsku situaciju: O čemu najviše voliš razgovarati s prijateljima? Tko tada najviše priča? Postoje li situacije kada tebe svi slušaju?  Pokaži prijateljima u razredu kako daješ upute ili dijeliš skupine za igru.  **2. GLEDAM FILM**  Ishod aktivnosti: učenik gleda i sluša animirane filmove, dokumentarne i igrane filmove za djecu.  **Opis aktivnosti:**  Učiteljica/učitelj uvodi učenike u gledanje crtanoga filma *Kišobran povjerenja*. Zadatak za gledanje: Pažljivo gledajte film kako biste mogli nabrojati sve likove koji se u filmu pojavljuju.  Učenici pažljivo i sa zanimanjem prate film. Nakon gledanja filma učenici odgovaraju na pitanje postavljeno prije gledanja.  **3. RAZGOVARAMO O FILMU**  Ishod aktivnosti: učenik prepoznaje važne podatke u kratkom tekstu; izdvaja iz teksta jedan ili više podataka prema zadanim uputama.  **Opis aktivnosti:**  Učitelj/učiteljica ponovo pušta film sa zaustavljanjem i analiziranjem svakog pojedinog dijela.  Učiteljica/učitelj pitanjima uvodi učenike u sadržajnu analizu filma: Tko su likovi u filmu? Kako počinje film? Što misliš je li mu lijepo samome? Tko odjednom dolazi? Kako se ponaša drugi dječak? Kako su prikazane njegove riječi? Zašto se prvi dječak smanjuje? Kako se osjeća? Tko ga je utješio? Što je nastalo od njegovih i maminih lijepih riječi? Što je napravio s plaštem? Što je bilo napisano na kišobranu? Kako završava film?  Kako zovemo filmove u kojima su likovi crtani? Znate li kakvi još mogu biti filmovi?  **4. PROMIJENI KRAJ FILMU**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; priča o vlastitim doživljajima i događajima; izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Učenici trebaju samostalno osmisliti drukčiji završetak filma. U bilježnicu trebaju napisati kraj filma koji su smislili. Nekoliko učenika čita svoje uratke.  **5. NAŠ KIŠOBRAN**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Učenici su podijeljeni u šest grupa. Svaka grupa dobiva jedan papir u boji oblika trokuta (šestina kišobrana). Zadatak je grupe osmisliti poruku o nenasilnom ponašanju. Kada sve grupe napišu poruku na svoj papir učiteljica/učitelj od dijelova sastavlja kišobran.  **6. DOPUNI REČENICE**  **Ishod aktivnosti:** učenik gleda i sluša animirane filmove, dokumentarne i igrane filmove za djecu; izdvaja iz teksta jedan ili više podataka prema zadanim uputama.  **Opis aktivnosti:**  Učiteljica/učitelj može učenicima još jednom prikazati film. Učenici pažljivo prate film kako bi nakon toga mogli dopuniti rečenice u udžbeniku riječima koje nedostaju.  Mogu i usmeno odgovarati na pitanja iz udžbenika: Što radiš kada netko čini nešto što ti smeta? Kažeš li odmah da ti to ne odgovara? Kako se tada osjećaš?...  **7. ŠTO ZNAM O FILMU**  Ishod aktivnosti: učenik prepoznaje važne podatke u kratkom tekstu; izdvaja iz teksta jedan ili više podataka prema zadanim uputama.  **Opis aktivnosti:**  Učiteljica/učitelj može pripremiti listić sa pitanjima za provjeru (izlazna kartica).  **NA PLOČI JE:**  KIŠOBRAN POVJERENJA  - CRTANI FILM  LIKOVI: PRVI DJEČAK I NJEGOVA MAMA, DRUGI DJEČAK  PORUKA: KADA TI VIČEŠ NA MENE, JA SE OSJEĆAM LOŠE.  **PRIJEDLOG PITANJA NA LISTIĆU**  1. Film *Kišobran povjerenja* je: a) igrani film  b) crtani film  c) dokumentarni film.  2. Nabroji likove koji se pojavljuju u filmu.  3. Nacrtaj kako su u filmu prikazane ružne, a kako lijepe riječi.  RUŽNE LIJEPE  4. Napiši po tri osobine svakog lika iz filma.  PRVI DJEČAK –  MAMA –  DRUGI DJEČAK -  Prijedlog dodatne izlazne kartice nalazi se u metodičkom kutku. | | | | Modul: Književnost i stvaralaštvo  Jedinica: Kišobran povjerenja  [**Objekt: Razgovarajmo**](https://hr.izzi.digital/DOS/1109/1350.html#block-26587)  Modul: Književnost i stvaralaštvo  Jedinica: Kišobran povjerenja  [**Objekt: Razmisli**](https://hr.izzi.digital/DOS/1109/1350.html#block-116315)  Modul: Književnost i stvaralaštvo  Jedinica: Kišobran povjerenja  [**Objekt: Kišobran povjerenja**](https://hr.izzi.digital/DOS/1109/1350.html#block-26588)  Modul: Književnost i stvaralaštvo  Jedinica: Kišobran povjerenja  [**Objekt: Ponašanje u školi**](https://hr.izzi.digital/DOS/1109/1350.html#block-26592)  Modul: Književnost i stvaralaštvo  Jedinica: Kišobran povjerenja  [**Objekt: Poštujem kućni red škole**](https://hr.izzi.digital/DOS/1109/1350.html#block-26603)  Modul: Književnost i stvaralaštvo  Jedinica: Kišobran povjerenja  [**Objekt: Istraži**](https://hr.izzi.digital/DOS/1109/1350.html#block-26678) | PID OŠ C. 2. 2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.  OSR A. 1. 1. Razvija sliku o sebi. A. 1. 2. Upravlja emocijama i ponašanjem. B. 1. 1. Prepoznaje i uvažava potrebe i osjećaje drugih. B. 1. 2. Razvija komunikacijske kompetencije. B. 1. 3. Razvija strategije rješavanja sukoba.  GOO A. 1. 1. Ponaša se u skladu s dječjim pravima u svakodnevnom životu. A. 1. 2. Aktivno zastupa dječja prava. C. 1. 1. Sudjeluje u zajedničkom radu u razredu. C. 1. 3. Promiče kvalitetu života u razredu.  ODR C. 1. 2. Identificira primjere dobroga odnosa prema drugim ljudima.  UKU A. 1. 4. Kritičko mišljenje:  Učenik oblikuje i izražava svoje misli i osjećaje. B. 1. 4. Samovrednovanje/ samoprocjena: Na poticaj i uz pomoć učitelja procjenjuje je li uspješno riješio zadatak ili naučio. C. 1. 1. Vrijednost učenja:  Učenik može objasniti vrijednost učenja za svoj život. |