**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA, KULTURA I MEDIJI | | | | |
| NASTAVNI SADRŽAJ: | **Kako do informacija?** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - priča o vlastitim doživljajima i događajima  - pažljivo i uljudno sluša sugovornika ne prekidajući ga u govorenju  **OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.**  - čita kratke tekstove primjerene jezičnom razvoju, interesima i dobi  - odgovara na pitanja o pročitanome tekstu  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - usvaja nove riječi i razumije značenje naučenih riječi  - izabire odgovarajuće riječi i upotrebljava ih u oblikovanju sintagmi i rečenica  OŠ HJ C. 2. 1. Učenik sluša/čita medijski tekst oblikovan u skladu s početnim opismenjavanjem i izdvaja važne podatke.  - prepoznaje važne podatke u kratkome tekstu  OŠ HJ C. 2. 2. Učenik razlikuje medijske sadržaje primjerene dobi i interesu.  - prepoznaje obrazovne i interaktivne digitalne sadržaje primjerene dobi i služi se njima | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ČEMU SLUŽI...**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom; priča o vlastitim doživljajima i događajima; pažljivo i uljudno sluša sugovornika ne prekidajući ga u govorenju.  Opis aktivnosti:  Učenici promatraju fotografije u udžbeniku. Ispod svake fotografije trebaju napisati što ona prikazuje i zatim objasniti čemu predmeti služe i što sve uz njihovu pomoć mogu doznati.  Komunikacijska situacija: Imate li u svojemu domu ove predmete? Što najradije gledate na televiziji? Slušate li radio? Za što koristite računalo?  **2. DJECA I IGRA**  **Ishod aktivnosti:** učenik čita kratke tekstove primjerene jezičnom razvoju, interesima i dobi; odgovara na pitanja o pročitanome tekstu; prepoznaje važne podatke u kratkome tekstu.  **Opis aktivnosti:**  Učenici čitaju tekst *Djeca i igra*. Nakon čitanja odgovaraju na pitanja učiteljice/učitelja: O kome govori ovaj tekst? Gdje se događa radnja opisana u tekstu? Koji je problem istaknut u tekstu? Koji dio teksta ti je privukao najveću pozornost? Izdvoji taj dio i prepiši ga. Učenici prepisuju u crtovlje u udžbeniku.  3. ŠTO SVE KRIJE ČASOPIS  Ishod aktivnosti: učenik odgovara na pitanja o pročitanome tekstu; usvaja nove riječi i razumije značenje naučenih riječi; izabire odgovarajuće riječi i upotrebljava ih u oblikovanju sintagmi i rečenica.  Opis aktivnosti:  Rad s udžbenikom: učenici rješavaju zadatke u udžbeniku. Učiteljica/učitelj može pročitati i objasniti svaki pojedini zadatak, a učenici zatim samostalno rješavaju. Nakon što većina učenika riješi zadatke, provjerava se točnost uratka.  **4. TRAŽIMO VIJEST**  Ishod aktivnosti: učenik usvaja nove riječi i razumije značenje naučenih riječi; prepoznaje obrazovne i interaktivne digitalne sadržaje primjerene dobi i služi se njima.  **Opis aktivnosti:**  Učenici su podijeljeni u skupine po četvero. Putem elektroničkih medija trebaju pronaći zanimljivu vijest ili neki zanimljiv tekst. Tekst trebaju pročitati i odgovoriti na pitanja iz udžbenika. Predstavnik svake skupine pročitat će ostalima odgovore svoje skupine, odnosno izvijestiti ostale o tekstu koji je grupa odabrala. | | | |  | OŠ LK A. 2. 1. Učenik likovnim i vizualnim izražavanjem interpretira različite sadržaje.  OSR A. 1. 3. Razvija svoje potencijale. B. 1. 2. Razvija komunikacijske kompetencije. C. 1. 3. Pridonosi skupini.  GOO C. 1. 1. Sudjeluje u zajedničkom radu u razredu.  ODR C. 1. 2. Identificira primjere dobroga odnosa prema drugim ljudima.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema.  IKT A. 1. 1. Učenik uz učiteljevu pomoć odabire odgovarajuću digitalnu tehnologiju za obavljanje jednostavnih zadataka. A. 1. 2. Učenik se uz učiteljevu pomoć služi odabranim uređajima i programima. A. 1. 3. Učenik primjenjuje pravila za odgovorno i sigurno služenje programima i uređajima.  POD A. 1. 1. Primjenjuje inovativna i kreativna rješenja. |