**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Kako rastaviti ci-pe-le? – Umišljene cipele** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim slovima  - u pisanju rastavlja riječi na slogove na kraju retka; prepoznaje i upotrebljava pravopisni znak spojnicu kod rastavljanja riječi na slogove na kraju retka  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. NAJDRAŽE CIPELE**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost.  Opis aktivnosti:  Učiteljica/učitelj usmjerava komunikacijsku situaciju razgovorom o cipelama: Koje su ti cipele najdraže? Koje su boje? Zašto ih voliš? Koje ti se mamine cipele najviše sviđaju? Kakvih boja su tatine cipele?  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Kakvo je bilo vrijeme?  Učiteljica/učitelj čita priču *Umišljene cipele* Blanke Pašagić.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju.  Opis aktivnosti:  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (Vrijeme je bilo kišovito.)  Učiteljica/učitelj pitanjima uvodi učenike u sadržajnu analizu priče: Tko ljubazno pozdravlja na početku priče? Što su čizmama odgovorile crvene sandalice? Kakve su ostale cipele? Što se vani čulo? Pročitaj što je Petar rekao crvenim sandalicama. Zašto je odabrao čizmice?  Učiteljica/učitelj može zapisati na ploču, a učenici u pisanke, naslov priče i likove.  **4. MOGU I OVO**  Ishod aktivnosti: učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim slovima; u pisanju rastavlja riječi na slogove na kraju retka; prepoznaje i upotrebljava pravopisni znak spojnicu kod rastavljanja riječi na slogove na kraju retka; izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Komunikacijska situacija: Koliko slova ima hrvatska abeceda? Nabroji otvornike. Koliko ima zatvornika? Od čega se sastoji riječ? Koliko otvornika može biti u jednome slogu? Čime rastavljamo slogove?  Rad s udžbenikom: učenici rješavaju zadatak u udžbeniku (Učenici odgovaraju na pitanja vezana uz priču tako da riječ na kraju reda rastave na slogove. Trebaju pronaći u tekstu i rastaviti na slogove dvije dvosložne i dvije trosložne riječi.) Učenici čitaju odgovore na pitanja i zajednički provjeravaju točnost uratka.  **NA PLOČI JE:**  Umišljene cipele  Blanka Pašagić  - priča  LIKOVI: dječak Petar i razna obuća  Cipele su se pravile važne.  Mislile su da su bolje od gumenih čizama.  Kada pada kiša, čizme su najbolja obuća. | | | | Modul: Hrvatski jezik i komunikacija  Jedinica: Otvornici, zatvornici, slog  [**Objekt: Budna slova**](https://hr.izzi.digital/DOS/1109/1182.html#block-22546)  [**Zvučna čitanka - Umišljene cipele**](https://hr.izzi.digital/DOS/1109/8795.html)  Modul: Hrvatski jezik i komunikacija  Jedinica: Otvornici, zatvornici, slog  [**Objekt: Skrivene riječi**](https://hr.izzi.digital/DOS/1109/1182.html#block-22610)  [**Objekt: Riječi u dijelovima**](https://hr.izzi.digital/DOS/1109/1182.html#block-22595) | OSR A. 1. 1. Razvija sliku o sebi. A. 1. 3. Razvija svoje potencijale. B. 1. 2. Razvija komunikacijske kompetencije.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja.  ODR A. 1. 1. Prepoznaje svoje mjesto i povezanost s drugima u zajednici.  GOO C. 1. 2. Promiče solidarnost u razredu. C. 1. 3. Promiče kvalitetu života u razredu. |