**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | | | |
| NASTAVNI SADRŽAJ: | **I neboder srce ima – stvaralaštvo (2 sata)** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - priča o vlastitim doživljajima i događajima  - pažljivo i uljudno sluša sugovornika ne prekidajući ga u govorenju  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - izražava opisane situacije i doživljeno u književnome tekstu riječima, crtežom i pokretom  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - razlikuje dijelove pjesme: stih, strofa  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. NEBODER**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom; priča o vlastitim doživljajima i događajima; pažljivo i uljudno sluša sugovornika ne prekidajući ga u govorenju.  Opis aktivnosti:  Učiteljica/učitelj uvodi učenike u komunikacijsku situaciju: Što je neboder? Objasni svojim riječima kako je nastao naziv neboder. Kako bi se zvala građevina koja doseže do oblaka, munje, zvijezda?  **2. SLUŠAM PJESMU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Kada je neboder sretan?  Učiteljica/učitelj čita pjesmu *I neboder srce ima*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; upotrebljava nove riječi koje je naučio kao dio aktivnoga rječnika; razlikuje priču, pjesmu, bajku, slikovnicu, zagonetku i igrokaz po obliku i sadržaju; razlikuje dijelove pjesme: stih, strofa, odgovara na pitanja o poslušanome tekstu.  Opis aktivnosti:  Učenici iznose svoje osjećaje nakon odslušane pjesme. Odgovaraju na pitanje postavljeno prije slušanja. (Neboder je sretan kada djeca pristojno pozdravljaju.)  Učiteljica/učitelj s nekoliko pitanja uvodi učenike u analizu pjesme: Koliko su visoki neboderi? Koje je zajedničko ime svim osobama koje stanuju u neboderu? Što se nalazi u toplim njedrima nebodera? Što juri kroz neboder? Što sve dizalo čuje? Pročitaj. Što dizalo trpi? Pročitaj stih iz kojeg to saznaješ. U kojoj se kitici govori o lijepom ponašanju (bontonu)? Opiši pristojno ponašanje u dizalu. Pokaži kako ti pozdravljaš susjede.  4. OD ČEGA SE SASTOJI PJESMA  Ishod aktivnosti: učenik razlikuje priču, pjesmu, bajku, slikovnicu, zagonetku i igrokaz po obliku i sadržaju; razlikuje dijelove pjesme: stih, strofa; izražava opisane situacije i doživljeno u književnome tekstu riječima, crtežom i pokretom.  **Opis aktivnosti:**  Učenici čitaju pjesmu nekoliko puta (svatko čita jedan stih ili jednu kiticu). Uočavaju da se pjesma sastoji od tri kitice, a svaka kitica od četiri stiha.  Komunikacijska situacija: Objasni razliku između kuće, zgrade i nebodera. Pročitaj još jednom naslov pjesme. Objasni svojim riječima što je srce nebodera.  Učiteljica/učitelj može zapisati na ploču, a učenici u pisanke, naslov pjesme i ime pisca, broj kitica i stihova.  5. ČEMU SLUŽE PRAVILA  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom; priča o vlastitim doživljajima i događajima; pažljivo i uljudno sluša sugovornika ne prekidajući ga u govorenju.  **Opis aktivnosti:**  U komunikacijskoj situaciji učiteljica/učitelj može s djecom povesti razgovor o pravilima kojih se svi trebamo pridržavati da bi nam život bio ugodniji: Gdje pišu pravila ponašanja za sve stanare zgrade ili nebodera? Što piše u tim pravilima? Pridržavaju li se svi stanari pravila? Što te najviše smeta, nepridržavanje kojeg pravila? Poštuješ li ti sva pravila? Koja pravila trebaš poštovati u svojemu domu? Koje od njih ti je najteže poštovati? Ispričaj zašto.  **6. NAŠA RAZREDNA PRAVILA**  Ishod aktivnosti: učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Učenici su podijeljeni u četiri grupe. Učiteljica/učitelj priprema veliki papir na kojem će učenici izraditi plakat. Svaka grupa treba napisati osam razrednih pravila za koja misle da su važna i da bi ih se svi u razredu trebali pridržavati.  Gotove plakate učiteljica/učitelj stavlja na ploču. Učenici čitaju sva napisana pravila. Uočavaju da se neka pravila nalaze na plakatima svih grupa. Zaključuju da bez pravila suživot u razredu ne bi bio moguć te da se pravila svi moramo pridržavati.  **NA PLOČI JE:**  I NEBODER SRCE IMA  BRANKA KRVAVAC  - PJESMA  PJESMA IMA TRI KITICE.  SVAKA KITICA IMA ČETIRI STIHA.  SRCE NEBODERA SU LJUDI KOJI U NJEMU ŽIVE, NJEGOVI STANARI.  NEBODER JE SRETAN KADA SU STANARI PRISTOJNI. | | | | [**Zvučna čitanka – I neboder srce ima**](https://hr.izzi.digital/DOS/1109/8795.html#block-125344) | PID OŠ A. 2. 3. Učenik uspoređuje organiziranost različitih zajednica i prostora dajući primjere iz neposrednoga okružja.  OŠ LK C. 2. 1. Učenik prepoznaje i u likovnom ili vizualnom radu interpretira povezanost oblikovanja vizualne okoline s aktivnostima i namjenama koje se u njoj odvijaju.  OSR A. 1. 1. Razvija sliku o sebi. A. 1. 3. Razvija svoje potencijale. B. 1. 1. Prepoznaje i uvažava potrebe i osjećaje drugih.  GOO A. 1. 1. Ponaša se u skladu s dječjim pravima u svakodnevnom životu. B. 1. 1. Promiče pravila demokratske zajednice. C. 1. 3. Promiče kvalitetu života u razredu.  ODR A. 1. 1. Prepoznaje svoje mjesto i povezanost s drugima u zajednici. B. 1. 2. Sudjeluje u aktivnostima škole na zaštiti okoliša i u suradnji škole sa zajednicom. C. 1. 2. Identificira primjere dobroga odnosa prema drugim ljudima. |