**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **I rečenice vole red – Red riječi u rečenici** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - pažljivo i uljudno sluša sugovornika ne prekidajući ga u govorenju  - točno intonira izjavnu, upitnu i uskličnu rečenicu  OŠ HJ A. 2. 3. Učenik čita kratke tekstove tematski prIkladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  - odgovara na pitanja o pročitanome tekstu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - prepisuje riječi i rečenice rukopisnim slovima  - samostalno piše riječi i rečenice naučenim rukopisnim slovima  - u pisanju rukopisnim slovima pazi na veličinu pojedinih elemenata slova, vrstu poteza i način spajanja  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. BUDI TOČAN I BRZ**  Ishod aktivnosti: učenik pažljivo i uljudno sluša sugovornika ne prekidajući ga u govorenju; točno intonira izjavnu, upitnu i uskličnu rečenicu.  **Opis aktivnosti:**  Učenici su podijeljeni u grupe po četvero. Svaka grupa dobiva kartice s riječima (iste) od kojih trebaju sastaviti rečenicu. Pobijedila je grupa kojoj je to prvoj uspjelo.  Prijedlog rečenice: Kraj stare peći sjedi mačak i prede.  Komunikacijska situacija: Na što ste trebali paziti kod stvaranja rečenice? (Na pravilan redoslijed riječi.) Kakvim slovom treba biti napisana prva riječ u rečenice? Koji rečenični znakovi mogu biti na kraju rečenice?  **2. PONOVIMO ŠTO ZNAMO**  Ishod aktivnosti: učenik čita kratke tekstove primjerene jezičnomu razvoju, dobi i interesima; odgovara na pitanja o pročitanome tekstu; prepisuje riječi i rečenice rukopisnim slovima.  Opis aktivnosti:  Učenici otvaraju svoje udžbenike. Rješavaju zadatke u udžbeniku: Trebaju crtom razdvojiti „slijepljene“ riječi i prepisati ih u crtovlje, a zatim trebaju spojiti crtom dva dijela rečenica. Rečenice čitaju redom tako da od njih nastaje priča. Odgovaraju (usmeno) na pitanja: Zašto se Marko popeo na stablo trešnje? Koga je tamo uznemirio? Što su ptice napravile? Zašto je Marko sišao sa stabla?  **3. PREPISUJEM PRIČU**  Ishod aktivnosti: učenik prepisuje riječi i rečenice rukopisnim slovima; u pisanju rukopisnim slovima pazi na veličinu pojedinih elemenata slova, vrstu poteza i način spajanja; čita kratke tekstove primjerene jezičnomu razvoju, dobi i interesima.  **Opis aktivnosti:**  Učenici prepisuju priču *U voćnjaku* u svoje pisanke. Trebaju paziti na pisanje velikoga slova na početku rečenice kao i na rečenične znakove. Nekoliko učenika može pročitati prepisanu priču.  4. MALO RIJEČI, MALO SLIKA  **Ishod aktivnosti:** učenik samostalno piše riječi i rečenice naučenim rukopisnim slovima; izabire odgovarajuće riječi i upotrebljava ih u oblikovanju sintagmi i rečenica.  Opis aktivnosti:  Rad s udžbenikom: Služeći se slikama i riječima, učenici trebaju sastaviti rečenice i zapisati ih u crtovlje. Zbrkane rečenice Ivanove poruke treba pravilno složiti (red riječi u rečenici), a zatim pravilnim redoslijedom rečenice prepisati u crtovlje.  Poruka: Prekrasno Sunce!  Najljepše te molim, rastjeraj oblake!  Želim te ponovo vidjeti na prozoru.  Pokazat ću ti svoju novu nogometnu loptu.  Bez tebe ne mogu trenirati.  Ti si mi najbolji prijatelj.  Voli te tvoj Ivan.  5. TKO ĆE BRŽE I BOLJE  **Ishod aktivnosti:** učenik samostalno piše riječi i rečenice naučenim rukopisnim slovima; izabire odgovarajuće riječi i upotrebljava ih u oblikovanju sintagmi i rečenica.  Opis aktivnosti:  Učenici su dobili kartice s riječima. Zadatak je sastaviti što više rečenica u kojima trebaju biti najmanje dvije riječi s kartica. Ostale riječi učenici sami smišljaju. Svaka pravilno napisana rečenica donosi jedan bod. Pobijedila je grupa koja je skupila najviše bodova.  Prijedlog riječi na karticama: djeca, mrvice, mama, grana, jabuka, knjiga, škola, lopta, ptica. | | | | Modul: Hrvatski jezik i komunikacija  Jedinica: Red riječi u rečenici  [**Objekt: Sestra i brat peku kolače**](https://hr.izzi.digital/DOS/1109/1174.html#block-21766)  [**Objekt: Razmisli**](https://hr.izzi.digital/DOS/1109/1174.html#block-21768)  [**Objekt: Važno je znati**](https://hr.izzi.digital/DOS/1109/1174.html#block-21855)  [**Objekt: Odredi pravilan redoslijed**](https://hr.izzi.digital/DOS/1109/1174.html#block-21777)  [**Objekt: Zaključi**](https://hr.izzi.digital/DOS/1109/1174.html#block-21783)  [**Objekt: Pokušaj i ti**](https://hr.izzi.digital/DOS/1109/1174.html#block-21788)  [**Objekt: Vježbaj u bilježnicu**](https://hr.izzi.digital/DOS/1109/1174.html#block-21792)  [**Objekt: Sastavi recept za kolač**](https://hr.izzi.digital/DOS/1109/1174.html#block-21818) | OSR A. 1. 1. Razvija sliku o sebi. A. 1. 2. Upravlja emocijama i ponašanjem. B. 1. 2. Razvija komunikacijske kompetencije. C. 1. 3. Pridonosi skupini.  UKU A. 1. 1. Upravljanje informacijama:  Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema.  ODR A. 1. 2. Opisuje raznolikost u prirodi i razlike među ljudima. A. 1. 3. Uočava povezanost između prirode i zdravoga života. B. 1. 1. Prepoznaje važnost dobronamjernoga djelovanja prema ljudima i prirodi.  GOO C. 1. 2. Promiče solidarnost u razredu. |