**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Bez otvornika je teško (otvornici i zatvornici)** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  - govori i razgovara o temama iz svakodnevnoga života koje zaokupljaju njegovu pozornost  OŠ HJ A. 2. 1. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove prikladne učeničkomu iskustvu, jezičnomu razvoju i interesima  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - povezuje slova u cjelovitu riječ, riječ u rečenicu pišući školskim rukopisnim slovima  - u pisanju rukopisnim slovima pazi na veličinu pojedinih elemenata slova, vrstu poteza i način spajanja  - razlikuje pojam glas, slovo, slog, riječ  - u pisanju rastavlja riječi na slogove na kraju retka; prepoznaje i upotrebljava pravopisni znak spojnicu kod rastavljanja riječi na slogove na kraju retka  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. TKO ĆE PRIJE**  **Ishod aktivnosti:** učenik govori i razgovara o temama iz svakodnevnoga života koje zaokupljaju njegovu pozornost.  **Opis aktivnosti:**  Učenici su podijeljeni u grupe po četvero. Učiteljica/učitelj učenicima dijeli omotnice u kojima se nalaze slova od kojih treba složiti riječi: OTVORNIK I ZATVORNIK. Pobjeđuje grupa koja prva uspije složiti tražene riječi.  Komunikacijska situacija: Koliko slova ima hrvatska abeceda? Koliko ima otvornika, a koliko zatvornika? Nabroji otvornike.  **2. PRONALAZIM OTVORNIKE**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica; povezuje slova u cjelovitu riječ, riječ u rečenicu pišući školskim rukopisnim slovima; u pisanju rukopisnim slovima pazi na veličinu pojedinih elemenata slova, vrstu poteza i način spajanja.  **Opis aktivnosti:**  Učenici promatraju naslov u udžbeniku. Komunikacijska situacija: Što je neobično? Je li vam teže ili lakše izgovarati riječi bez otvornika? Kako bi glasio naslov bez zatvornika?  Rad s udžbenikom: učenici rješavaju zadatke u udžbeniku u kojima trebaju otkriti otvornike koji nedostaju u rečenicama i rečenice pravilno prepisati, a zatim iz tih rečenica prepisati trosložne i višesložne riječi.  Čitanjem napisanih rečenica provjeravaju točnost uradaka.  Zatim trebaju samostalno smisliti i napisati dvije rečenice bez otvornika i dati prijatelju da ih pokuša pravilno pročitati.  **3. SLOG DO SLOGA RIJEČ**  **Ishod aktivnosti:** učenik čita kratke tekstove prikladne učeničkomu iskustvu, jezičnomu razvoju i interesima; razlikuje pojam glas, slovo, slog, riječ; u pisanju rastavlja riječi na slogove na kraju retka; prepoznaje i upotrebljava pravopisni znak spojnicu kod rastavljanja riječi na slogove na kraju retka.  **Opis aktivnosti:**  Učenici trebaju zaokružiti crteže riječi koje se ne mogu rastaviti na slogove i objasniti zašto se ne mogu rastaviti.  Čitaju brojalicu *Tupa - tapa* Lidvine Lukete. Brojalicu treba prepisati tako da se svaka riječ rastavi na slogove. Čitaju „rastavljenu“ brojalicu.  **4. NAPIŠI RIJEČ KAKO TREBA**  **Ishod aktivnosti:** učenik čita kratke tekstove prikladne učeničkomu iskustvu, jezičnomu razvoju i interesima.  **Opis aktivnosti:**  Učenici su podijeljeni u grupe po četvero. Učiteljica/učitelj priprema kartice s riječima bez otvornika. Učenik odabire jednu karticu, čita riječ onako kako piše i stavlja karticu na ploču. Zadatak grupe je u što kraćem vremenu napisati riječ pravilno. Kada su gotovi svi članovi grupe trebaju ustati.  PRIJEDLOG RIJEČI: BLK (OBLAK), BRV (BRAVA), VSBB (VISIBABA), NNS (ANANAS), TMBL (AUTOMOBIL), LZNC (ULAZNICA)… | | | | Modul: Hrvatski jezik i komunikacija  Jedinica: Otvornici, zatvornici, slog  [**Objekt: Lov na otvornike**](https://hr.izzi.digital/DOS/1109/1182.html#block-22578)  [**Objekt: Slogovi u slikama**](https://hr.izzi.digital/DOS/1109/1182.html#block-22586)  [**Objekt: Memori slova**](https://hr.izzi.digital/DOS/1109/1182.html#block-22583)  [**Objekt: Vježbaj u bilježnicu**](https://hr.izzi.digital/DOS/1109/1182.html#block-22582) | OSR A. 1. 1. Razvija sliku o sebi. A. 1. 2. Upravlja emocijama i ponašanjem. A. 1. 3. Razvija svoje potencijale. A. 1. 4. Razvija radne navike B. 1. 2. Razvija komunikacijske kompetencije.  UKU A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema. A. 1. 1. Upravljanje informacijama:  Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. C. 1. 2. Slika o sebi kao učeniku:  Učenik iskazuje pozitivna i visoka očekivanja i vjeruje u svoj uspjeh u učenju.  GOO C. 1. 1. Sudjeluje u zajedničkom radu u razredu.  ODR C. 1. 2. Identificira primjere dobroga odnosa prema drugim ljudima. |