**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KULTURA I MEDIJI | | | | |
| NASTAVNI SADRŽAJ: | **Pogledaj bolje, ovo je reklama (slovo D)** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - priča o vlastitim doživljajima i događajima  **OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.**  - čita kratke tekstove primjerene jezičnom razvoju, interesima i dobi  - odgovara na pitanja o pročitanome tekstu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim slovima  - prepisuje riječi i rečenice rukopisnim slovima  - u pisanju rukopisnim slovima pazi na veličinu pojedinih elemenata slova, vrstu poteza i način pisanja  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom  - izabire odgovarajuće riječi i upotrebljava ih u oblikovanju sintagmi i rečenica  OŠ HJ C. 2. 1. Učenik sluša/čita medijski tekst oblikovan u skladu s početnim opismenjavanjem i izdvaja važne podatke  - prepoznaje važne podatke u kratkom tekstu | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ZBRKANA SLOVA**  **Ishod aktivnosti:** učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom; priča o vlastitim doživljajima i događajima.  **Opis aktivnosti:**  Učenici su podijeljeni u grupe po četvero. Učiteljica/učitelj može pripremiti onoliko kuverti koliko je grupa. U svakoj kuverti trebaju biti papirići s velikim tiskanim slovima od kojih se može složiti riječ REKLAMA.  Zadatak je svake grupe složiti riječ od svih slova. Ukoliko niti jedna grupa ne može sastaviti riječ, učiteljica/učitelj može otkriti prvo slovo.  Razgovor o reklami: Čemu služi reklama? Jeste li ikada u poštanskome sandučiću našli neku reklamu? Što vam je na njoj prvo privuklo pažnju?  **2. ŠTO KAZUJE LETAK?**  **Ishod aktivnosti:** učenik čita kratke tekstove primjerene jezičnom razvoju, interesima i dobi; odgovara na pitanja o pročitanome tekstu, prepoznaje važne podatke u kratkom tekstu.  **Opis aktivnosti:**  Učenici promatraju letak u udžbeniku. Čitaju tekst na njemu.  Komunikacijska situacija: Vjeruješ li svemu što piše? Objasni. Što ti zvuči ili izgleda uvjerljivo, istinito? Koji dio reklame bi te nagovorio da posjetiš ovu trgovinu? Zašto?  **3. POPUNI TABLICU**  Ishod aktivnosti: učenik čita kratke tekstove primjerene jezičnom razvoju; prepoznaje važne podatke u kratkom tekstu.  **Opis aktivnosti:**  Učenici trebaju popuniti tablicu u udžbeniku. Trebaju pažljivo pročitati tvrdnje i pokraj svake s kojom se slažu staviti kvačicu.  Nakon što su svi završili, čitaju svaku tvrdnju i govore u koji su stupac stavili kvačicu. Učiteljica/učitelj postavlja pitanja: Misli li netko drugačije? Gdje si ti stavio kvačicu? Zašto?  Dodatni zadatak: Smisli i nacrtaj letak za svoju novu trgovinu kojim ćeš privući kupce.  **4. UČIM NOVO SLOVO**  Ishod aktivnosti: učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim slovima; prepisuje riječi i rečenice rukopisnim slovima; u pisanju rukopisnim slovima pazi na veličinu pojedinih elemenata slova, vrstu poteza i način pisanja.  **Opis aktivnosti:**  Učenici promatraju veliko i malo rukopisno slovo D. Uočavaju i zaključuju kako ono treba biti napisano da bi bilo okrunjeno. Učiteljica/učitelj na ploči demonstrira pisanje velikog i malog rukopisnog slova D. Nekoliko učenika piše slovo na ploči u slobodan prostor, a zatim ga smještaju u crtovlje. Ostali učenici pažljivo gledaju jesu li napisana slova slična onima okrunjenima.  Učenici u crtovlje u udžbeniku pišu jedan red velikog i jedan red malog slova D. Učiteljica/učitelj u svakom redu pronalazi samo jedno slovo (najljepše i najpreciznije napisano) i okrunjuje ga.  Učiteljica/učitelj na ploči demonstrira spajanje naučenih slova u riječ. Nekoliko učenika piše riječi na ploči, a zatim pišu u crtovlja u svojim udžbenicima. | | | | Jedinica: [Reklama](https://hr.izzi.digital/DOS/1109/1346.html)  Modul: Pisana slova  Jedinica: Pisana slova  [Objekt: Slovo D](https://hr.izzi.digital/DOS/1109/9850.html#block-138213) | OŠ LK A. 2. 1. Učenik likovnim i vizualnim izražavanjem interpretira različite sadržaje.  OSR A. 1. 3. Razvija svoje potencijale. B. 1. 2. Razvija komunikacijske kompetencije. C. 1. 3. Pridonosi skupini.  UKU A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje  Učenik spontano i kreativno oblikuje i izražava svoje misli i osjećaje pri učenju i rješavanju problema. A. 1. 4. Kritičko mišljenje;  Učenik oblikuje i izražava svoje misli i osjećaje.  GOO C. 1. 1. Sudjeluje u zajedničkom radu u razredu.  POD A. 1. 1. Primjenjuje inovativna i kreativna rješenja.B. 1. 1. Razvija poduzetničku ideju od koncepta do realizacije. |

Prilog

Prepiši riječi i rečenice pisanim slovima.

dva, pravda, Dora, devet, Darko, Daruvar

Brod plovi Dunavom.

Vidiš li devet dupina?

Bravo, dobila si dar!

Dvadeset deva spava.