**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KULTURA I MEDIJI | | | | |
| NASTAVNI SADRŽAJ: | **Dobar dan, ovo su vijesti (slovo NJ)** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - točno izgovara sve glasove u riječima  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - pronalazi podatke u grafičkim prikazima i tumači ih  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim slovima  - prepisuje riječi i rečenice rukopisnim slovima  - u pisanju rukopisnim slovima pazi na veličinu pojedinih elemenata slova, vrstu poteza i način pisanja  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ C. 2. 2. Učenik razlikuje medijske sadržaje primjerene dobi i interesu.  - izdvaja primjerene medijske sadržaje i razgovara o njima izražavajući vlastito mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. TAJNA RIJEČ**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; točno izgovara sve glasove u riječima.  Opis aktivnosti:  Učiteljica/učitelj može na ploču staviti zbrkana slova od kojih učenici trebaju sastaviti traženi pojam (TELEVIZIJA).  V Z L J  I E I  T E A  Nakon što otkriju traženi pojam, čitaju u udžbeniku zanimljivosti o televiziji.  **2. ANKETA**  Ishod aktivnosti: učenik pronalazi podatke u grafičkim prikazima i tumači ih; izdvaja primjerene medijske sadržaje i razgovara o njima izražavajući vlastito mišljenje.  **Opis aktivnosti:**  Učenici trebaju saznati koja je omiljena televizijska emisija njihovih prijatelja u razredu (sport, crtani film, igrani film, reklame…). Svatko smije dignuti ruku samo za jednu od ponuđenih emisija. Učenici trebaju u tabličnom prikazu podataka obojiti onoliko kružića koliko je podignutih ruku u razredu.  Razgovor o dobivenim podatcima: Koju emisiju učenici najradije gledaju? Koliki broj učenika voli gledati reklame? Gledaju li učenici radije crtane ili igrane filmove?  Na ploču mogu zapisati redoslijed emisija od najgledanije do one najmanje gledane.  **3. UČIM NOVO SLOVO**  Ishod aktivnosti: učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim slovima.  **Opis aktivnosti:**  Učenici promatraju veliko i malo rukopisno slovo NJ. Uočavaju i zaključuju kako ona trebaju biti napisana da bi bila okrunjena.  Učiteljica/učitelj na ploči demonstrira pisanje velikog i malog rukopisnog slova NJ. Nekoliko učenika piše slovo na ploči u slobodan prostor, a zatim ga smještaju u crtovlje. Ostali učenici pažljivo gledaju jesu li napisana slova slična onima okrunjenima.  Učenici u crtovlje u udžbeniku pišu jedan red velikoga i jedan red maloga slova NJ. Učiteljica/učitelj u svakome redu pronalazi samo jedno slovo (najljepše i najpreciznije napisano) i okrunjuje ga.  Učiteljica/učitelj na ploči demonstrira spajanje naučenih slova u riječ. Nekoliko učenika piše riječi na ploči, a zatim pišu u crtovlja u svojim udžbenicima.  4. VJEŽBA PISANJA  Ishod aktivnosti: učenik prepisuje riječi i rečenice rukopisnim slovima; u pisanju rukopisnim slovima pazi na veličinu pojedinih elemenata slova, vrstu poteza i način pisanja.  Opis aktivnosti:  Učiteljica/učitelj može na ploču piše nekoliko riječi i rečenica koje učenici trebaju prepisati u svoje pisanke. Pri prepisivanju trebaju pripaziti na pisanje i spajanje rukopisnih slova kao i na smještanje slova u crtovlje.  Prijedlog riječi i rečenica:  NJUŠKA, OGNJEN, ULJE, SNJEŽANA  PAO JE PRVI SNIJEG.  DJECA SU NAPRAVILA VELIKOGA SNJEGOVIĆA.  NA GLAVI MU JE LJUBIČASTI LONAC.  STOJI SRETAN NA VRHU BRIJEGA. | | | | Modul: Pisana slova  Jedinica: Pisana slova  [**Objekt: Slovo NJ**](https://hr.izzi.digital/DOS/1109/9850.html#block-138262) | MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda.  MAT OŠ E. 2. 1. Koristi se podatcima iz neposredne okoline.  OSR A. 1. 1. Razvija sliku o sebi. A. 1. 3. Razvija svoje potencijale. B. 1. 2. Razvija komunikacijske kompetencije.  GOO C. 1. 1. Sudjeluje u zajedničkom radu u razredu.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja.  ODR C. 1. 2. Identificira primjere dobroga odnosa prema drugim ljudima. |

Prilog

Dopuni riječi slovima LJ ili NJ.

Napiši ih u odgovarajući stupac tablice.

\_\_UBAV MA\_\_E

PITA\_\_E BO\_\_E

KO\_\_ \_\_ETO

KUPA\_\_E PRO\_\_EĆE

|  |  |
| --- | --- |
| LJ | NJ |
|  |  |