**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | | | |
| NASTAVNI SADRŽAJ: | **Ako su oblaci ovce (slovo B)** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim slovima  - prepisuje riječi i rečenice rukopisnim slovima  - u pisanju rukopisnim slovima pazi na veličinu pojedinih elemenata slova, vrstu poteza i način pisanja  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - usvaja nove riječi i razumije značenje naučenih riječi  - izabire odgovarajuće riječi i upotrebljava ih u oblikovanju sintagmi i rečenica  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - prepoznaje dijelove pjesme: stih, strofa  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ZAGONETKA**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost.  Opis aktivnosti:  Učiteljica/učitelj može učenicima zadati da riješe zagonetku: Leti, a krila nema, plače, a oči nema. Što je to?  Učenici pokušavaju odgonetnuti rješenje zagonetke – oblaci.  **2. SLUŠAM PJESMU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Što bi trebalo padati na zemlju umjesto kiše?  Učiteljica/učitelj čita pjesmu *Ako su oblaci ovce*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju; prepoznaje dijelove pjesme: stih, strofa.  Opis aktivnosti:  Učenici iznose svoje osjećaje nakon odslušane pjesme. Odgovaraju na pitanje postavljeno prije slušanja. (Na zemlju bi umjesto kiše trebala padati vuna.)  Učiteljica/učitelj pitanjima uvodi učenike u sadržajnu analizu pjesme: Zašto je ovo pjesma? Objasni. Od čega se sastoji pjesma? Koliko pjesma ima kitica? Koliko ima stihova? Koje se riječi u pjesmi podudaraju, rimuju? Zašto pjesnik uspoređuje oblake s ovcama? Istakni sličnosti. Što još, osim kiše, može padati iz oblaka?  Učiteljica/učitelj može zapisati na ploču, a učenici u pisanke, naslov pjesme i ime pisca, broj kitica i stihova.  **4. MOGU I OVO**  Ishod aktivnosti: učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Rad s udžbenikom: učenici odgovaraju na tri pitanja ispod pjesme. Nakon što je većina napisala odgovore, provjerava se točnost uradaka.  Učenici su podijeljeni u četiri grupe. Svaka skupina ima zadatak istražiti prirodu u školskom dvorištu samo jednim osjetilom. Zadana osjetila su okus, sluh, dodir i miris.  Npr. grupa SLUH: pjev ptica, šuštanje lišća, kišne kapi udaraju o klupu…  grupa DODIR: tvrdo kamenje, rahla zemlja, meko perje…  **5. UČIM NOVO SLOVO**  Ishod aktivnosti: učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim slovima; prepisuje riječi i rečenice rukopisnim slovima; u pisanju rukopisnim slovima pazi na veličinu pojedinih elemenata slova, vrstu poteza i način pisanja.  **Opis aktivnosti:**  Učenici promatraju veliko i malo rukopisno slovo B. Uočavaju i zaključuju kako ono treba biti napisano da bi bilo okrunjeno.  Učiteljica/učitelj na ploči demonstrira pisanje velikog i malog rukopisnog slova B. Nekoliko učenika piše slovo na ploči u slobodan prostor, a zatim ga smještaju u crtovlje. Ostali učenici pažljivo gledaju jesu li napisana slova slična onima okrunjenima.  Učenici u crtovlje u udžbeniku pišu jedan red velikog i jedan red malog slova B. Učiteljica/učitelj u svakom redu pronalazi samo jedno slovo (najljepše i najpreciznije napisano) i okrunjuje ga.  Učiteljica/učitelj na ploči demonstrira spajanje naučenih slova u riječ. Nekoliko učenika piše riječi na ploči, a zatim pišu u crtovlja u svojim udžbenicima.  **NA PLOČI JE:**  AKO SU OBLACI OVCE  ZVONIMIR BALOG  - PJESMA  PJESMA IMA JEDNU KITICU OD DESET STIHOVA.  PERO JE BIO JAKO NEUREDAN. | | | | Jedinica: [Zagonetke](https://hr.izzi.digital/DOS/1109/1351.html)  [Zvučna čitanka – Ako su oblaci ovce](https://hr.izzi.digital/DOS/1109/8795.html#block-125344)  Modul: Pisana slova  Jedinica: Pisana slova  [Objekt: Slovo B](https://hr.izzi.digital/DOS/1109/9850.html#block-138201) | MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda.  PID OŠ A. 2. 1. Učenik uspoređuje organiziranost u prirodi i objašnjava važnost organiziranosti.  TZK A. 2. 1. Izvodi prirodne načine gibanja i mijenja položaj tijela u prostoru.  OSR A. 1. 1. Razvija sliku o sebi. A. 1. 3. Razvija svoje potencijale. B. 1. 2. Razvija komunikacijske kompetencije.  GOO C. 1. 1. Sudjeluje u zajedničkom radu u razredu.  ODR C. 1. 2. Identificira primjere dobroga odnosa prema drugim ljudima.  UKU A. 1. 1. Upravljanje informacijama  Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje:  Učenik spontano i kreativno oblikuje i izražava svoje misli i osjećaje pri učenju i rješavanju problema. |

Prilog

Prepiši riječi i rečenice pisanim slovima.

breskva, balon, Boris, bombon, Branka, obala

Biba voli bubamare.

Svira li Branimir obou?

Oblak plovi nebom.

U Bosutu su ribe.