**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO; HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Čitam. Vičem! Pitam? – Semafor (izražajno čitanje)** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnog života koje zaokupljaju njegovu pozornost  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnome razvoju i interesima.  - čita kratke tekstove primjerene jezičnomu razvoju, dobi i interesima  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  **OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.**  - stvara i piše izjavne, upitne i usklične rečenice  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - razlikuje dijelove pjesme: stih, strofa  **OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLUŠAJ MOJ GLAS**  Ishod aktivnosti: učenik govori i razgovara o temama iz svakodnevnog života koje zaokupljaju njegovu pozornost; odgovara na pitanja cjelovitom rečenicom.  Opis aktivnosti:  Komunikacijska situacija: Reci mi kako te mama zove kad si za nešto kriv? Kako te zove kada si nešto dobro napravio pa te želi pohvaliti? Po čemu odmah možeš prepoznati zbog čega te zove? Izgovori svoje ime ljutito. Izgovori svoje ime ljubazno i dražesno.  Učenici čitaju rečenice u udžbeniku tako da istaknutu riječ glasnije pročitaju. Što se događa s istom rečenicom kada ju čitaš kao u uputi, svaki puta različito? Objasni.  **2. SLUŠAM PJESMU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Što nije baš neka fora??  Učiteljica/učitelj čita pjesmu Anke Balent *Semafor*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju; razlikuje dijelove pjesme: stih, strofa.  Opis aktivnosti:  Učenici iznose svoje osjećaje nakon odslušane pjesme. Odgovaraju na pitanje postavljeno prije slušanja. (Nije neka fora prijeći cestu uz pomoć semafora.)  Učiteljica/učitelj pitanjima uvodi učenike u kratku analizu: O kome govori ova pjesma? Gdje stoji semafor? Koje boje se nalaze na semaforu? Objasni kakvo značenje imaju pojedine boje. Čemu služi semafor? Pročitaj pjesmu naglas.  Koliko pjesma ima strofa? Koliko ima stihova? Koja strofa ima najmanje stihova? Koja ima najviše?  Učiteljica/učitelj može zapisati na ploču, a učenici u pisanke naslov i ime pisca te broj strofa i stihova pjesmice.  **4. MOGU I OVO**  **Ishod aktivnosti:** učenik piše velika i mala slova školskih rukopisnim pismom; stvara i piše izjavne, upitne i usklične rečenice; razvija vlastiti potencijal za stvaralaštvo; čita kratke tekstove primjerene jezičnomu razvoju, dobi i interesima.  **Opis aktivnosti:**  Rad s udžbenikom: učenici rješavaju zadatke u udžbeniku. Trebaju staviti rečenične znakove na kraj rečenica, napisati po jednu izjavnu, upitnu i uskličnu rečenicu.  Čitaju usklične rečenice iz pjesme kao i rečenice napisane s uputama o načinima na koje ih treba pročitati.  **NA PLOČI JE:**  **Semafor**  **Anka Balent**  - pjesma  Pjesma ima šest strofa, dvadeset i jedan stih.  Najmanje stihova ima prva strofa (dva), a najviše šesta strofa (pet).  Semafor trebamo svi poštivati.  Najlakše je prijeći cestu na mjestu gdje postoji semafor. | | | | [**Zvučna čitanka - Semafor**](https://hr.izzi.digital/DOS/1109/8795.html) | OSR A. 1. 1. Razvija sliku o sebi. B. 1. 1. Prepoznaje i uvažava potrebe i osjećaje drugih. B. 1. 2. Razvija komunikacijske kompetencije.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema.  ODR B. 1. 1. Prepoznaje važnost dobronamjernoga djelovanja prema ljudima i prirodi. C. 1. 2. Identificira primjere dobroga odnosa prema drugim ljudima.  GOO C. 1. 1. Sudjeluje u zajedničkom radu u razredu. |