**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO; HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Potočićeva želja** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - povezuje slova u cjelovitu riječ, riječ u rečenicu pišući školskim rukopisnim slovima  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - izražava vlastito mišljenje o događajima u priči i postupcima likova  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - prepoznaje glavne i sporedne likove  - prepoznaje početak, središnji dio i završetak priče | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ZLATNA RIBICA**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost.  Opis aktivnosti:  Komunikacijska situacija: Zamisli da uhvatiš zlatnu ribicu koja ispunjava želje, što bi ju tražila/tražio da ti ispuni? Objasni zašto baš to. Učenici kazuju svoje želje kao i objašnjenja zašto im je ispunjenje te želje važno. Hoće li te želje riješiti sve vaše brige i probleme?  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Za što rijeka treba snagu?  Učiteljica/učitelj čita tekst *Potočićeva želja* Nade Mihoković - Kumrić.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju; prepoznaje glavne i sporedne likove; prepoznaje početak, središnji dio i završetak priče.  Opis aktivnosti:  Učenici iznose svoje osjećaje nakon odslušanoga igrokaza. Odgovaraju na pitanje postavljeno prije slušanja. (Rijeka treba snagu u borbi protiv onečišćenja.)  Učiteljica/učitelj pitanjima uvodi učenike u sadržajnu analizu: Koju je želju imao gorski potočić? Što mu je na to rekao drugi potočić? Pronađi u priči i pročitaj što je sve radio potočić. Koga je sreo na svojem putu? Koji savjet mu je dala rijeka? Znaš li što je *rječina*? Objasni svojim riječima. Što se dogodilo kada je potočić došao do rječine? Što je napravila rječina? Pronađi riječ u priči koja objašnjava da je potočić nestao. Kako je završila priča?  Učiteljica/učitelj može zapisati na ploču, a učenici u pisanke, naslov, ime autora i likove iz priče.  **4. VJEŽBAM ČITANJE**  Ishod aktivnosti: učenik čita kratke tekstove primjerene jezičnomu razvoju, dobi i interesima; točno izgovara sve glasove u riječima, točno intonira izjavnu, upitnu i uskličnu rečenicu.  **Opis aktivnosti:**  Učenici nekoliko puta čitaju tekst tako da svaki učenik čita jednu rečenicu. Prilikom čitanja treba paziti na početak (veliko slovo) i na kraj rečenica (točka, upitnik ili uskličnik).  Npr. Bok potočiću! – pozdravi rijeka.  **5. ZAŠTITIMO VODE**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; povezuje slova u cjelovitu riječ, riječ u rečenicu pišući školskim rukopisnim slovima.  **Opis aktivnosti:**  Učenici su podijeljeni u skupine po troje. Na klupi imaju prazan papir. Svaka skupina treba napisati kako djeca mogu zaštititi vode od onečišćenja. Uz rečenice na plakatu (papiru) treba biti i crtež s temom zaštita voda od onečišćenja. Gotove radove stavljaju na ploču. Predstavnik grupe čita s plakata što su zapisali. | | | | [**Zvučna čitanka - Potočićeva želja**](https://hr.izzi.digital/DOS/1109/8795.html) | PID OŠ B. 2. 1. Učenik objašnjava važnost odgovornoga odnosa čovjeka prema sebi i prirodi. C. 2. 3. Učenik opisuje ulogu i utjecaj zajednice i okoliša na djelatnosti ljudi mjesta u kojemu živi te opisuje i navodi primjere važnosti i vrijednosti rada.  OŠ LK A. 2. 1. Učenik likovnim i vizualnim izražavanjem interpretira različite sadržaje. B. 2. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.  OSR A. 1. 1. Razvija sliku o sebi. A. 1. 2. Upravlja emocijama i ponašanjem. B. 1. 2. Razvija komunikacijske kompetencije. C. 1. 3. Pridonosi skupini.  UKU A. 1. 1. Upravljanje informacijama:  Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema.  ODR A. 1. 2. Opisuje raznolikost u prirodi i razlike među ljudima. A. 1. 3. Uočava povezanost između prirode i zdravoga života. B. 1. 1. Prepoznaje važnost dobronamjernoga djelovanja prema ljudima i prirodi.  GOO C. 1. 2.Promiče solidarnost u razredu.  POD A. 1. 1. Primjenjuje inovativna i kreativna rješenja. C. 1. 1. Prepoznaje važnost ljudskog rada i stvaranja dobara za osiguranje sredstava za život pojedinca i dobrobit zajednice. |