**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Šmrc – šmrc – apćiha (Pristojni i kad smo bolesni)** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  - govori i razgovara o temama iz svakodnevnoga života koje zaokupljaju njegovu pozornost  - opisuje na temelju promatranja  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  - stvara i piše izjavne, usklične i upitne rečenice  - prepoznaje ogledne i česte imenice s konkretnim značenjem | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OPISUJEM SLIKU**  **Ishod aktivnosti:** učenik govori i razgovara o temama iz svakodnevnoga života koje zaokupljaju njegovu pozornost; opisuje na temelju promatranja.  **Opis aktivnosti:**  Komunikacijska situacija: Učenici promatraju sliku u udžbeniku i opisuju radnje prikazane djece. Što misliš o dječakovom ponašanju? Što trebamo napraviti kada kišemo? Zašto? Trebamo li bolesni dolaziti u školu?  2. ŠMRC – ŠMRC – APĆIHAAA!  Ishod aktivnosti: učenik sluša kratke tekstove primjerene jezičnomu razvoju, interesima i dobi; odgovara na pitanja o poslušanome tekstu.  **Opis aktivnosti:**  Učiteljica/učitelj čita pjesmicu *Šmrc – šmrc – apćihaaa*!  Nakon odslušane pjesmice učenici odgovaraju na pitanja: Što kažeš nekome kada kihne? Na koji način možeš drugome prenijeti bolest? Kako to možeš spriječiti?  **3. RJEŠAVAM ZADATKE**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica; stvara i piše izjavne, usklične i upitne rečenice; prepoznaje ogledne i česte imenice s konkretnim značenjem.  **Opis aktivnosti:**  Rad s udžbenikom: učenici rješavaju zadatke u udžbeniku. Učiteljica/učitelj čita i objašnjava svaki zadatak nakon čega ga učenici samostalno rješavaju. Nakon što je većina učenika riješila zadatke, provjeravaju točnost uratka.  **4. REKLAMA ZA RUPČIĆE**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Učenici su podijeljeni u parove. Zadatak je para napraviti reklamni letak u kojem će reklamirati rupčiće. Istaknuti treba njihovu boju, veličinu, namjenu i oblik. | | | |  | PID OŠ B. 2. 1. Učenik objašnjava važnost odgovornoga odnosa čovjeka prema sebi i prirodi.  OSR A. 1. 1. Razvija sliku o sebi. A. 1. 4. Razvija radne navike  GOO C. 1. 1. Sudjeluje u zajedničkom radu u razredu.  UKU A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja. B. 1. 2.  Na poticaj i uz pomoć učitelja prati svoje učenje.  ODR C. 1. 2. Identificira primjere dobroga odnosa prema drugim ljudima.  ZDR B. 1. 1. A. Razlikuje primjereno od neprimjerenoga ponašanja. A. 1. 3. Opisuje načine održavanja i primjenu osobne higijene i higijene okoline. C. 1. 3. Objašnjava kada ima pravo i obvezu izostati iz škole radi liječenja. |