**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | | | |
| NASTAVNI SADRŽAJ: | **Pjesma koja se može pojesti – Kolač (zamalo) s jabukama** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - pažljivo i uljudno sluša sugovornika ne prekidajući ga u govorenju  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - prepoznaje dijelove pjesme: stih, strofa  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ZAMALO**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost; odgovara na pitanja i postavlja pitanja cjelovitom rečenicom; pažljivo i uljudno sluša sugovornika ne prekidajući ga u govorenju.  Opis aktivnosti:  Učiteljica/učitelj uvodi učenike u razgovor o značenju riječi *zamalo*: Što znači *zamalo*? Je li ti se ikad dogodilo da zamalo padneš, da zamalo pogodiš koš, da zamalo dobiješ peticu, da zamalo stigneš na vrijeme? Ispričaj i objasni događaj.  **2. SLUŠAM PJESMU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Što treba na kraju napraviti s jabukama?  Učiteljica/učitelj čita pjesmu *Kolač (zamalo) s jabukama*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju; prepoznaje dijelove pjesme: stih, strofa.  Opis aktivnosti:  Učenici iznose svoje osjećaje nakon odslušane pjesme. Odgovaraju na pitanje postavljeno prije slušanja. (Jabuke na kraju treba pojesti jer ne idu u kolač.)  Učiteljica/učitelj pitanjima uvodi učenike u sadržajnu analizu pjesme: Pročitaj naslov pjesme. Objasni što znači *zamalo s jabukama*. Kakve jabuke treba uzeti? Kako ih oguliti? Objasni i pokaži pokretima ruku. Koliko se puta trebaju rezati jabuke? Pronađi u pjesmi stihove i pročitaj. Što ne treba pojesti? Od čega je ustvari kolač? Pročitaj stih u kojemu to saznaješ. Zašto jabuke nisu bitne? Što te u pjesmi nasmijalo ili začudilo?  Napiši od kojeg je još voća mogao biti kolač (zamalo) s jabukama.  Učiteljica/učitelj može zapisati na ploču, a učenici u pisanke naslov pjesme i ime pisca, broj kitica i stihova.  **4. KOLAČ OD JABUKA**  Ishod aktivnosti: učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Učenici trebaju pročitati recept za kolač s jabukama te izračunati i odgovoriti koliko je žlica sastojaka potrebno za kolač.  U dogovoru i uz pomoć ukućana učenik može napraviti kolač prema zadanom receptu (ili neki drugi kolač od jabuka).  Komunikacijska situacija: Učenici trebaju usporediti značenje napisanih riječi te odrediti što je riječima zajedničko, a što različito.  Objasni.  kuharica – ona koja kuha jelo  kuharica - ona kojoj je kuhanje zanimanje  kuharica - knjiga kuharskih recepata  **NA PLOČI JE:**  KOLAČ (ZAMALO) S JABUKAMA  SAŠA VERONEK GERMADNIK  - PJESMA  PJESMA IMA TRI KITICE.  SVAKA KITICA IMA ČETIRI STIHA. | | | | [**Zvučna čitanka – Kolač zamalo s jabukama**](https://hr.izzi.digital/DOS/1109/8795.html#block-125344) | MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda. A. 2. 3. Zbraja i oduzima u skupu prirodnih brojeva do 100.  OSR B. 1. 2. Razvija komunikacijske kompetencije.  GOO C. 1. 1. Sudjeluje u zajedničkom radu u razredu.  ODR A. 1. 3. Uočava povezanost između prirode i zdravoga života. C. 1. 1. Identificira primjere dobroga odnosa prema prirodi.  ZDR A. 1. 2. Razlikuje osnove pravilne od nepravilne prehrane i opisuje važnost tjelesne aktivnosti.  POD A. 1. 1. Primjenjuje inovativna i kreativna rješenja. |