**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | | | |
| NASTAVNI SADRŽAJ: | **Kaj, ča, što – Babica i nonica** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - točno izgovara sve glasove u riječima  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - odgovara na pitanja o poslušanome tekstu  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ A. 2. 6. Učenik uspoređuje mjesni govor i hrvatski standardni jezik.  - uspoređuje riječi mjesnog govora i hrvatskoga standardnog jezika  - sluša i govori tekstove na mjesnome govoru prikladne učeničkomu iskustvu, jezičnomu razvoju i interesima  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  – govori o čemu razmišlja i kako se osjeća nakon čitanja/slušanja književnoga teksta  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. MOJA BAKA**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost.  Opis aktivnosti:  Učiteljica/učitelj može s djecom povesti razgovor o njihovim bakama: Gdje živi tvoja baka? Kako ti zoveš svoju baku? (Nona, nana, bakica, baba, babica, oma…)  Učenici promatraju ilustracije u udžbeniku. Što misliš gdje se nalazi dječak na prvoj, a gdje na drugoj ilustraciji?  **2. SLUŠAM PRIČU**  Ishod aktivnosti: učenik sluša i govori tekstove na mjesnome govoru prikladne učeničkomu iskustvu, jezičnomu razvoju i interesima.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Gdje živi nona Anica, a gdje babica Katica?  Učiteljica/učitelj čita priču *Babica i nonica*, Saše Veronek Germadnik.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju.  Opis aktivnosti:  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (Nona Anica živi u Dalmaciji, a babica Katica u Hrvatskome zagorju.)  Učenici u tekstu pronalaze riječi kojima ne znaju značenje. Učiteljica/učitelj objašnjava značenje pojedinih riječi. Učiteljica/učitelj pitanjima uvodi učenike u sadržajnu analizu priče: Tko su babica i nonica? Što dječak gleda s ponistre? Pročitaj što vidi s obloka. Objasni razliku između peseka i cuke. Što dječak veže kod babe, a što kod none? Kako dječak i baka provode vrijeme poslije ručka? Pročitaj što kaže nona o svojem unuku, a što babica. Kako se dječak osjeća sa svojim dvjema bakama?  Učiteljica/učitelj može zapisati na ploču, a učenici u pisanke naslov priče i ime pisca.  **4. BOGATIMO SVOJ RJEČNIK**  Ishod aktivnosti: učenik uspoređuje riječi mjesnog govora i hrvatskoga standardnog jezika; izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Rad s udžbenikom: učenici trebaju u priči pronaći riječi istoga značenja i upisati ih u stupce tablice. Čitaju riječi i provjeravaju jesu li dobro upisali. Pišu još neke riječi koje se koriste u njihovom zavičaju (cvit, pomidor, trnac, paradajz…). Čitaju napisane riječi. Trebaju odabrati jednu riječ i o njoj smisliti rečenicu npr. Volim pomidor na salatu.  **NA PLOČI JE:**  BABICA I NONICA  SAŠA VERONEK GERMADNIK  - PRIČA  DJEČAK IMA NONU ANICU I BABICU KATICU.  ZAVIČAJNI GOVORI OBOGAĆUJU HRVATSKI JEZIK.  RAJČICA - PARADAJZ - POMIDOR  JASTUK - VANJKUŠ - KUŠIN | | | | [**Zvučna čitanka – Babica i nonica**](https://hr.izzi.digital/DOS/1109/8795.html) | PID OŠ A. 2. 3. Učenik uspoređuje organiziranost različitih zajednica i prostora dajući primjere iz neposrednoga okružja.  OSR A. 1. 1. Razvija sliku o sebi. A. 1. 3. Razvija svoje potencijale. B. 1. 2. Razvija komunikacijske kompetencije.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja.  GOO C. 1. 1. Sudjeluje u zajedničkom radu u razredu.  ODR A. 1. 1. Prepoznaje svoje mjesto i povezanost s drugima u zajednici. |