**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Vježba pisanja rukopisnim pismom** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  - govori i razgovara o temama iz svakodnevnoga života koje zaokupljaju njegovu pozornost  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim pismom  - u pisanju rukopisnim slovima pazi na veličinu pojedinih elemenata slova, vrstu poteza i način spajanja  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ZADNJE SLOVO – PRVO SLOVO**  Ishod aktivnosti: učenik točno izgovara sve glasove u riječima.  Opis aktivnosti:  Učenici sjede u formaciji kruga. Učiteljica/učitelj daje upute za igru: učenik treba reći neku imenicu, a sljedeći onu koja počinje zadnjim slovom prethodne imenice.  Npr. LJUBAV – VJETAR - RUČAK – KLAUN – NOSOROG – GOLUB…  2. PREPISUJEM RUKOPISNIM PISMOM  **Ishod aktivnosti:** učenik izabire odgovarajuće riječi i upotrebljava ih u oblikovanju sintagmi i rečenica;piše velika i mala slova školskim rukopisnim pismom; povezuje slova u cjelovitu riječ, riječi u rečenicu pišući školskim rukopisnim pismom; u pisanju rukopisnim slovima pazi na veličinu pojedinih elemenata slova, vrstu poteza i način spajanja.  **Opis aktivnosti:**  Učenici su podijeljeni u grupe po četvero. Zadatak je grupe smisliti tri rečenice od najmanje pet riječi koristeći slova koja su naučili. Rečenice treba napisati velikim formalnim slovima. Nakon što su sve grupe riješile postavljeni zadatak čitaju rečenice. Predstavnik grupe odabire jednu rečenicu koju učiteljica/učitelj zapisuje na ploču (velikim slovima formalnog pisma). Zadatak je učenika rečenice prepisati u pisanke rukopisnim pismom pazeći na pravopisna pravila.  **3. DIKTAT ZA VJEŽBU**  **Ishod aktivnosti:** učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim pismom; u pisanju rukopisnim slovima pazi na veličinu pojedinih elemenata slova, vrstu poteza i način spajanja.  **Opis aktivnosti:**  Učenici riječi i rečenice pišu po diktatu. Učiteljica/učitelj čita riječ ili rečenicu. Nekoliko učenika ponavlja riječ/rečenicu i tada učenici samostalno zapisuju u pisanke.  Kada su napisali, zapisuju riječi i rečenice na ploču i provjeravaju jesu li dobro napisali u svoje pisanke.  Prijedlog diktata za vježbu:  ČARAPA, OLOVKA, BICIKL  VJEVERICA SKAČE PO STABLU.  NATAŠA RADO JEDE VOĆE I POVRĆE.  KOLIKO IMA JABUKA U KOŠARI?  DJED IMA NAOČALE NA NOSU.  **NA PLOČI JE:**  (REČENICE KOJE SU UČENICI ODABRALI) | | | |  | OSR A. 1. 1. Razvija sliku o sebi. A. 1. 4. Razvija radne navike  ODR C. 1. 2. Identificira primjere dobroga odnosa prema drugim ljudima.  GOO C. 1. 1. Sudjeluje u zajedničkom radu u razredu.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. B. 1. 2.  Na poticaj i uz pomoć učitelja prati svoje učenje. |

Prilog

Prijedlog diktata

ČARAPA, OLOVKA, BICIKL

VJEVERICA SKAČE PO STABLU.

NATAŠA RADO JEDE VOĆE I POVRĆE.

KOLIKO IMA JABUKA U KOŠARI?

DJED IMA NAOČALE NA NOSU.