**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Pišem uredno kao… - Opisivanje (lik)** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  - pažljivo i uljudno sluša sugovornika ne prekidajući ga u govorenju  - odgovara na pitanja i postavlja pitanja cjelovitom rečenicom  - opisuje na temelju promatranja  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - povezuje slova u cjelovitu riječ, riječ u rečenicu pišući školskim rukopisnim slovima  - u pisanju rukopisnim slovima pazi na veličinu pojedinih elemenata slova, vrstu poteza i način spajanja  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. POGODI TKO JE**  **Ishod aktivnosti:** učenik pažljivo i uljudno sluša sugovornika ne prekidajući ga u govorenju; odgovara na pitanja i postavlja pitanja cjelovitom rečenicom.  **Opis aktivnosti:**  Učiteljica/učitelj priprema kartice s likovima iz crtanih filmova ili bajki (npr. Popaj, Simba, lovac, Crvenkapica, Trnoružica, princ, Mačak u čizmama…). Učenik izvlači karticu tako da samo on vidi koji je lik na njoj. Ostali učenici su podijeljeni u tri grupe. Svaka grupa može postavljati pitanja na koja se odgovara sa DA ili NE. Grupa postavlja pitanja dok je odgovor na njih da. Kada odgovor na pitanje bude NE, pitanja dalje postavlja druga grupa. Pobjeđuje grupa koja pogodi traženi lik.  **2. SUPER LUKA**  **Ishod aktivnosti:** učenik opisuje na temelju promatranja; izabire odgovarajuće riječi i upotrebljava ih u oblikovanju sintagmi i rečenica; u pisanju rukopisnim slovima pazi na veličinu pojedinih elemenata slova, vrstu poteza i način spajanja.  **Opis aktivnosti:**  Učenici promatraju ilustraciju u udžbeniku. Pomoću plana opisa trebaju opisati Super Luku u nekoliko rečenica.  Nekoliko učenika čita svoj gotovi uradak.  **3. JA SUPERJUNAK**  Ishod aktivnosti: učenik povezuje slova u cjelovitu riječ, riječ u rečenicu pišući školskim rukopisnim slovima; izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Rad s udžbenikom: Učenici trebaju u označeni prostor u udžbeniku nacrtati sebe kao superjunaka. Zatim trebaju napisati koje posebne moći imaju i kome pomažu. | | | | Modul: Književnost i stvaralaštvo  [Jedinica: Opis lika](https://hr.izzi.digital/DOS/1109/1206.html) | OŠ LK A. 2. 1. Učenik likovnim i vizualnim izražavanjem interpretira različite sadržaje.  OSR A. 1. 1. Razvija sliku o sebi. B. 1. 2. Razvija komunikacijske kompetencije.  GOO C. 1. 1. Sudjeluje u zajedničkom radu u razredu.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. C. 1. 2. Slika o sebi kao učeniku: Učenik iskazuje pozitivna i visoka očekivanja i vjeruje u svoj uspjeh u učenju.  ODR C. 1. 2. Identificira primjere dobroga odnosa prema drugim ljudima. |