**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Dobar dan, ovo su vijesti** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljuju njegovu pozornost  - priča o vlastitim doživljajima i događajima  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  - odgovara na pitanja o pročitanome tekstu  - pronalazi podatke u čitanome tekstu prema uputi ili pitanjima  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. MOJA OBITELJ ISPRED TELEVIZIJE**  Ishod aktivnosti: učenik govori i razgovara o temama iz svakodnevnoga života koje zaokupljuju njegovu pozornost; priča o vlastitim doživljajima i događajima.  Opis aktivnosti:  Učiteljica/učitelj inicira razgovor o emisijama koje članovi obitelji učenika gledaju na televiziji: Prate li članovi obitelji vijesti? Tko najradije gleda vijesti na televiziji ili sluša na radiju? Na koji još način možemo saznati nove vijesti? Kakve vijesti tebe zanimaju?  **2. ČITAM VIJESTI**  Ishod aktivnosti: učenik čita kratke tekstove primjerene jezičnomu razvoju, dobi i interesima; odgovara na pitanja o pročitanome tekstu.  Opis aktivnosti:  Učenici su podijeljeni u četiri grupe. Svaka grupa treba pročitati jednu vijest iz udžbenika. Nakon što su pročitali vijest, učenici trebaju usmeno odgovoriti na pitanja. Pitanja mogu biti napisana na listiću ili na ploči.  Iz kojeg grada dolazi vijest koju si pročitao?  Tko je poslao vijest?  Što si iz vijesti saznao? Ispričaj  **3. OD ČEGA SE SASTOJI VIJEST?**  Ishod aktivnosti: učenik pronalazi podatke u čitanome tekstu prema uputi ili pitanjima.  **Opis aktivnosti:**  Učiteljica/učitelj na ploču piše pitanja na koja svaka vijest treba odgovoriti. Učenici pronalaze odgovore na pitanja u svojim vijestima. Svaka grupa pronalazi u svojoj vijesti potrebne podatke.  Učenici uočavaju na koja pitanja vijest treba odgovoriti te zaključuju što je vijest.  4. PROCJENJUJEM SVOJE ZNANJE  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica.  Opis aktivnosti:  Rad s udžbenikom: učenici uočavaju načine na koje se može saznati vijest (novine, televizija, radio, internet).  Trebaju napisati dobru vijest o nekom događaju iz svojega razreda pazeći da vijest sadržava odgovore na sva potrebna pitanja. Čitaju svoje uratke, a ostali pronalaze u vijestima odgovore na pitanja Tko?, Što?, Gdje?, Kada? i Zašto?  **NA PLOČI JE:**  VIJEST  VIJEST NAS OBAVJEŠTAVA O NEKOM DOGAĐAJU.  TREBA ODGOVARATI NA PITANJA: TKO?, ŠTO?, GDJE?, KADA? I ZAŠTO? | | | |  | OSR A. 1. 1. Razvija sliku o sebi. B. 1. 2. Razvija komunikacijske kompetencije.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. C. 1. 2. Slika o sebi kao učeniku: Učenik iskazuje pozitivna i visoka očekivanja i vjeruje u svoj uspjeh u učenju.  GOO C. 1. 1. Sudjeluje u zajedničkom radu u razredu.  ODR C. 1. 2. Identificira primjere dobroga odnosa prema drugim ljudima. |