**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Svaki je zavičaj lijep – pripovijedanje prema poticaju** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnog života koje zaokupljaju njegovu pozornost  - priča o vlastitim doživljajima i događajima  - opisuje na temelju promatranja  - pažljivo i uljudno sluša sugovornika ne prekidajući ga u govorenju  OŠ HJ A. 2. 4. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - povezuje slova u cjelovitu riječ, riječ u rečenicu pišući školskim rukopisnim pismom  - u pisanju rukopisnim slovima pazi na veličinu pojedinih elemenata slova, vrstu poteza i način spajanja  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. VOLIM PUTOVATI**  Ishod aktivnosti: učenik govori i razgovara o temama iz svakodnevnog života koje zaokupljaju njegovu pozornost.  Opis aktivnosti:  Komunikacijska situacija: Putuješ li često domovinom? Kojim prijevoznim sredstvima putuješ? Kako provodiš vrijeme tijekom putovanja? Promatraš li krajolik kroz koji prolaziš? Ispričaj.  **2. ZAVIČAJI SU RAZLIČITI**  Ishod aktivnosti: učenik opisuje na temelju promatranja, pažljivo i uljudno sluša sugovornika ne prekidajući ga u govorenju.  **Opis aktivnosti:**  Rad s udžbenikom: učenici promatraju i opisuju fotografije krajolika. Izaberi jednu fotografiju koja te najviše podsjeća na tvoj zavičaj. Po čemu se ona razlikuje od ostalih fotografija? Mijenja li se tvoj zavičaj kroz godišnja doba? Opiši kako.  Ima li nekih posebnih mjesta u blizini tvojega doma, škole ili mjesta koje bi preporučio drugima da ih posjete? Ispričaj koja su to mjesta i zašto su tebi posebna.  3. PRIČAM O SVOJEM ZAVIČAJU  **Ishod aktivnosti:** učenik priča o vlastitim doživljajima i događajima,pažljivo i uljudno sluša sugovornika ne prekidajući ga u govorenju.  Opis aktivnosti:  Učenici pripovijedaju o svojem zavičaju pazeći na oblikovanje rečenica.  Nakon pripovijedanja učenici trebaju napisati kratku slikopriču o svojem zavičaju. Umjesto nekih riječi trebaju nacrtati crtež.  (Npr. U mom zavičaju ima jedna visoka ispod koje teče široka .)  4. ŠTO SAM NAPISAO?  **Ishod aktivnosti:** učenik čita kratke tekstove primjerene jezičnomu razvoju, dobi i interesima.  Opis aktivnosti:  Nakon što su završili svoje uratke, mijenjaju udžbenik s prijateljem iz klupe koji čita slikopriču tako da umjesto nacrtane slike izgovara riječ koja je prikazana crtežom.  (U mom zavičaju ima jedna visoka gora ispod koje teče široka rijeka.) | | | | Modul: Književnost i stvaralaštvo  [Jedinica: Pripovijedanje prema poticaju](https://hr.izzi.digital/DOS/1109/1197.html) | OŠ LK A. 2. 1. Učenik likovnim i vizualnim izražavanjem interpretira različite sadržaje.  PID OŠ B. 2. 2. Učenik zaključuje o promjenama u prirodi koje se događaju tijekom godišnjih doba. B. 2. 4. Učenik se snalazi u prostoru, izrađuje, analizira i provjerava skicu kretanja. C. 2. 1. Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine.  OSR A. 1. 3. Razvija svoje potencijale. B. 1. 2. Razvija komunikacijske kompetencije.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema.  ODR A. 1. 2. Opisuje raznolikost u prirodi i razlike među ljudima. A. 1. 3. Uočava povezanost između prirode i zdravoga života. B. 1. 1. Prepoznaje važnost dobronamjernoga djelovanja prema ljudima i prirodi.  GOO C. 1. 2. Promiče solidarnost u razredu. |