**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO; HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Blagdanski zeko - Gnijezdo** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima  - čita kratke tekstove primjerene jezičnomu razvoju, dobi i interesima  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - izražava vlastito mišljenje o događajima u priči i postupcima likova  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju  - razlikuje priču, pjesmu, bajku, slikovnicu, zagonetku i igrokaz po obliku i sadržaju  OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. BLAGDANI**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost.  Opis aktivnosti:  Učiteljica/učitelj može pripremiti tablicu za igru asocijacije.     |  |  |  |  | | --- | --- | --- | --- | |  | **A** | **B** | **C** | | **1** | duge uši | kokoš | Božić | | **2** | mrkva | čokoladno | neradni dan | | **3** | brz | kuhano | darovi | |  | **ZEC** | **JAJE** | **BLAGDAN** | | **USKRS** | | |   Ispričaj kako se ti i tvoja obitelj pripremate za Uskrs. Na koji način ti pomažeš?  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Gdje je Ana vidjela zeca?  Učiteljica/učitelj čita priču Tamare Vrbanović *Gnijezdo*.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; izražava vlastito mišljenje o događajima u priči i postupcima likova; razlikuje priču, pjesmu, bajku, slikovnicu, zagonetku i igrokaz po obliku i sadržaju.  Opis aktivnosti:  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (Ana je zeca vidjela u snu.)  Učiteljica/učitelj pitanjima uvodi učenike u kratku analizu: Što je radila Ana? Tko će joj donijeti pisanice? Objasni što je mamu iznenadilo. Pročitaj kako se djevojčica smjestila u vrtu. Kada ju je mama pozvala? Kako je djevojčica zaspala? Tko se ujutro prvi probudio? Pročitaj što joj je zeko ostavio. Objasni gdje je djevojčica vidjela zeca.  Učiteljica/učitelj može zapisati na ploču, a učenici u pisanke naslov, autora te likove iz priče. Učenici mogu u bilježnice nacrtati gnijezdo s pisanicama.  **4. VJEŽBAM ČITANJE**  Ishod aktivnosti: učenik čita kratke tekstove primjerene jezičnomu razvoju, dobi i interesima.  **Opis aktivnosti:**  Učenici nekoliko puta čitaju priču. Prilikom čitanja treba paziti na točno intoniranje riječi kao i rečeničnih znakova.  Tijekom čitanja trebaju pripaziti na osjećaje koje svojim čitanjem trebaju prenijeti onima koji ih slušaju.  **5. MOGU I OVO**  Ishod aktivnosti: učenik razvija vlastiti potencijal za stvaralaštvo.  **Opis aktivnosti:**  Rad s udžbenikom: učenici rješavaju zadatke u udžbeniku. Nekoliko učenika čita gotove uratke.  **NA PLOČI JE:**  **Gnijezdo**  **Tamara Vrbanović**  - priča  Likovi: Ana i mama  Zec je Ani došao u san.  Ostavio joj je tri pisanice u gnijezdu.  (gnijezdo s pisanicama) | | | | [**Zvučna čitanka - Gnijezdo**](https://hr.izzi.digital/DOS/1109/8795.html) | OŠ LK A. 2. 1. Učenik likovnim i vizualnim izražavanjem interpretira različite sadržaje.  PID OŠ A. 2. 2. Učenik objašnjava organiziranost vremena i prikazuje vremenski slijed događaja.  OSR A. 1. 1. Razvija sliku o sebi. B. 1. 1. Prepoznaje i uvažava potrebe i osjećaje drugih. B. 1. 2. Razvija komunikacijske kompetencije.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema.  ODR B. 1. 1. Prepoznaje važnost dobronamjernoga djelovanja prema ljudima i prirodi. C. 1. 2. Identificira primjere dobroga odnosa prema drugim ljudima.  GOO C. 1. 1. Sudjeluje u zajedničkom radu u razredu. |