**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Smuti smoothie od riječi – Lagani smoothie** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  - odgovara na pitanja o pročitanome tekstu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim slovima  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  - prepoznaje ogledne i česte imenice s konkretnim značenjem | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ZBRKANA RIJEČ**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost.  Opis aktivnosti:  Učiteljica/učitelj na ploču može napisati/zalijepiti izmiješana slova riječi smoothie. Učenicima treba naglasiti da riječ nije iz hrvatskoga jezika. Ukoliko učenici neće moći prepoznati o kojoj se riječi radi učiteljica/učitelj može otkrivati koje je prvo slovo, zadnje…  **O S O I T E H M**  Komunikacijska situacija: Što je smoothie? Čemu služi? Zašto ga ljudi piju? Od čega se pravi smoothie? Voliš li ti piti smoothije? Od čega najviše voliš smoothie?  **2. ČITAMO RECEPT**  Ishod aktivnosti: učenik čita kratke tekstove primjerene jezičnomu razvoju, dobi i interesima; odgovara na pitanja o pročitanome tekstu; sluša kratke tekstove primjerene jezičnomu razvoju, interesima i dobi; odgovara na pitanja o poslušanome tekstu.  Opis aktivnosti:  Nekoliko učenika čita recept *Lagani smoothie*. Ostali učenici pažljivo slušaju i prate recept u udžbeniku. Komunikacijska situacija:  Od kojeg se voća sastoji smoothie? Čime će smoothie zasladiti? Što nam je još potrebno? Je li ovaj smoothie topli ili hladni napitak? Po čemu to znaš?  3. RAD S UDŽBENIKOM  Ishod aktivnosti: učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim slovima; izabire odgovarajuće riječi i upotrebljava ih u oblikovanju sintagmi i rečenica; prepoznaje ogledne i česte imenice s konkretnim značenjem.  Opis aktivnosti:  Rad s udžbenikom: učenici trebaju iz recepta za smoothie ispisati sve imenice, a zatim, koristeći napisane imenice i ponuđene riječi (glagole), napisati kako se smoothie priprema (korak po korak).  Npr. Banane treba oguliti i narezati. Jagode ili kupine treba prvo očistiti i zatim nasjeckati…  Nekoliko učenika čita svoje gotove uratke.  **4. IZRAĐUJEMO PLAKAT**  Ishod aktivnosti: učenik piše velika i mala slova školskim rukopisnim pismom; povezuje slova u cjelovitu riječ, riječ u rečenicu pišući školskim rukopisnim slovima; izabire odgovarajuće riječi i upotrebljava ih u oblikovanju sintagmi i rečenica  **Opis aktivnosti:**  Učenici su podijeljeni u parove. Svaki par ima zadatak osmisliti svoj smoothie. Trebaju napisati sastojke i postupak kako se priprema. Smoothiju treba dati i naziv. Papir treba ukrasiti s nekoliko ilustracija sastojaka smoothija. Od napisanih recepata treba složiti plakat zdravih napitaka. | | | |  | OŠ LK A. 2. 1. Učenik likovnim i vizualnim izražavanjem interpretira različite sadržaje.  PID OŠ D. 2. 1. Učenik prepoznaje različite izvore i oblike, prijenos i pretvorbu energije i objašnjava važnost i potrebu štednje energije na primjerima iz svakodnevnoga života.  ZDR A. 1. 2. Razlikuje osnove pravilne od nepravilne prehrane i opisuje važnost tjelesne aktivnosti.  OSR A. 1. 1. Razvija sliku o sebi. A. 1. 3. . Razvija svoje potencijale. B. 1. 2. Razvija komunikacijske kompetencije  GOO C. 1. 1. Sudjeluje u zajedničkom radu u razredu.  UKU A. 1. 1. Upravljanje informacijama  Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja.  ODR A. 1. 1. Prepoznaje svoje mjesto i povezanost s drugima u zajednici. |