**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Sve ljepote Kaštela – Veliko početno slovo** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - odgovara na pitanja i postavlja pitanja cjelovitom rečenicom  - opisuje na temelju promatranja  - pažljivo i uljudno sluša sugovornika ne prekidajući ga u govorenju  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  - odgovara na pitanja o pročitanome tekstu  - pronalazi podatke u čitanome tekstu prema uputi ili pitanjima  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  **-** piše velika i mala slova školskim rukopisnim pismom  - prepisuje riječi i rečenice rukopisnim slovima  - samostalno piše riječi i rečenice naučenim rukopisnim slovima  - piše veliko početno slovo: imena životinja, blagdana i praznika, ulica, trgova i naseljenih mjesta u bližem okružju  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO VIDIM?**  Ishod aktivnosti: učenik odgovara na pitanja i postavlja pitanja cjelovitom rečenicom; opisuje na temelju promatranja; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učenici promatraju sliku u udžbeniku. Opisuju što vide.  Komunikacijska situacija: Koji su gradovi na slici? Nabroji mjesta između ta dva grada? Gdje se nalaze ta naseljena mjesta? Jeste li bili u nekom od spomenutih mjesta?  **2. ČITAM I UOČAVAM**  Ishod aktivnosti: učenik čita kratke tekstove primjerene jezičnomu razvoju, dobi i interesima; odgovara na pitanja o pročitanome tekstu; pronalazi podatke u čitanome tekstu prema uputi ili pitanjima.  Opis aktivnosti:  Učenici čitaju tekst ispod slike. (Svatko čita jednu rečenicu.) Uočavaju da su neka imena pogrešno napisana. Pronalaze sedam pogrešaka u tekstu i zaokružuju početna slova koja su pogrešno napisana.  Za svaku pogrešno napisanu riječ objašnjavaju što je pogrešno napisano i ponavljaju pravilo pisanja velikoga početnoga slova (imena naselja, ulica, blagdana...).  **3. PONAVLJAMO**  Ishod aktivnosti: učenik odgovara na pitanja o pročitanome tekstu; pronalazi podatke u čitanome tekstu prema uputi ili pitanjima; piše velika i mala slova školskim rukopisnim pismom; prepisuje riječi i rečenice rukopisnim slovima; samostalno piše riječi i rečenice naučenim rukopisnim slovima; piše veliko početno slovo: imena životinja, blagdana i praznika, ulica, trgova i naseljenih mjesta u bližem okružju; izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Učenici odgovaraju na pitanja u udžbeniku. Odgovore pišu cjelovitom rečenicom. Redom trebaju prepisati nazive svih Kaštela krenuvši od Splita prema Trogiru.  Provjeravaju točnost uradaka čitanjem svojih odgovora.  4. DIKTAT ZA VJEŽBU  **Ishod aktivnosti:** učenik piše velika i mala slova školskim rukopisnim pismom; piše veliko početno slovo: imena životinja, blagdana i praznika, ulica, trgova i naseljenih mjesta u bližem okružju.  Opis aktivnosti:  Učiteljica/učitelj čita riječi odnosno rečenice, a učenici samostalno zapisuju rukopisnim pismom u pisanke. Nakon pročitane i zapisane zadnje rečenice, učiteljica/učitelj još jednom čita diktat u cijelosti.  **PRIJEDLOG DIKTATA:**  **Ulica braće Radić, Trg hrvatskih branitelja, Dan državnosti, Slavonski Brod, Novi Vinodolski**  **Moja obitelj stanuje u Osijeku, u Ulici Ivana Gundulića.**  **Baka i djed žive u Starim Mikanovcima.**  **Tamo imaju puno životinja.**  **Rado se igram sa psom Rikijem i mačkom Flekicom.**  **Za Božić i Uskrs kod bake je veselo jer se okupi cijela obitelj.** | | | |  | OSR A. 1. 1. Razvija sliku o sebi. A. 1. 2. Upravlja emocijama i ponašanjem. B. 1. 2. Razvija komunikacijske kompetencije. C. 1. 3. Pridonosi skupini.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema.  ODR A. 1. 2. Opisuje raznolikost u prirodi i razlike među ljudima. A. 1. 3. Uočava povezanost između prirode i zdravoga života. B. 1. 1. Prepoznaje važnost dobronamjernoga djelovanja prema ljudima i prirodi.  GOO C. 1. 2. Promiče solidarnost u razredu. |