**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Ah, ta ljubav – Zaljubljeni semafor** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnog života koje zaokupljaju njegovu pozornost  - odgovara na pitanja cjelovitom rečenicom  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - samostalno piše riječi i rečenice naučenim rukopisnim slovima  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - uspoređuje postupke likova iz književnog teksta s vlastitim postupcima i postupcima osoba koje ga okružuju  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - prepoznaje glavne i sporedne likove  **OŠ HJ B. 2. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - stvara različite individualne uratke: stvara novi svršetak  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO ZNAČI KOJA BOJA**  Ishod aktivnosti: učenik govori i razgovara o temama iz svakodnevnog života koje zaokupljaju njegovu pozornost; odgovara na pitanja cjelovitom rečenicom.  Opis aktivnosti:  Komunikacijska situacija: Koja je boja simbol ljubavi? Simbol čega bi mogla biti zelena boja? Učenici u udžbeniku trebaju napisati simbol čega bi mogle biti zelena, plava, žuta i bijela boja. Razgovaraju o onome što su napisali.  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Tko je popravio semafor?  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju; prepoznaje glavne i sporedne likove; uspoređuje postupke likova iz književnoga teksta s vlastitim postupcima i postupcima osoba koje ga okružuju.  Opis aktivnosti:  Učenici iznose svoje osjećaje nakon odslušane priče. Odgovaraju na pitanje postavljeno prije slušanja. (Majstori su popravili semafor.)  Učiteljica/učitelj pitanjima uvodi učenike u kratku analizu: Kako se zove djevojčica u priči? Kuda je morala proći svako jutro idući u školu? Što su je roditelji naučili? Tko se zaljubio u djevojčicu? Zašto se zaljubio? Što je radio semafor kako bi ga djevojčica primijetila? Koje svjetlo je stalno bilo na semaforu? Što je napravila djevojčica? Tko joj je pomogao prijeći raskrižje? Kako je završila priča? Je li Bruno dobro postupila? Što bi ti napravio da na raskrižju ne radi semafor?  Učiteljica/učitelj može zapisati na ploču, a učenici u pisanke naslov i ime pisca, glavne i sporedne likove.  **4. MOGU I OVO**  **Ishod aktivnosti:** učenik piše velika i mala slova školskim rukopisnim pismom; samostalno piše riječi i rečenice naučenim rukopisnim slovima; stvara različite individualne uratke: stvara novi svršetak, razvija vlastiti potencijal za stvaralaštvo.  **Opis aktivnosti:**  Govorna vježba: Objasni i ispričaj kako bi priča mogla završiti da majstori nisu došli popraviti semafor. Nekoliko učenika prepričava priču s promijenjenim završetkom.  Rad s udžbenikom: učenici zapisuju što bi učinili da naiđu na semafor na kojem je stalno uključeno samo crveno svjetlo.  Crtaju zaljubljeni prometni znak.  **NA PLOČI JE:**  **Zaljubljeni semafor**  **Nada Mihoković-Kumrić**  - priča  Likovi:  - glavni lik: djevojčica Bruna  - sporedni likovi: semafor, tata, majstori  REDOSLIJED DOGAĐAJA:  1. Semafor se zaljubio u Brunu.  2. Crveni pogled traje sve duže.  3. Bruna ne može prijeći ulicu.  4. Tata pomaže Bruni.  5. Majstori popravljaju semafor. | | | | [**Zvučna čitanka - Zaljubljeni semafor**](https://hr.izzi.digital/DOS/1109/8795.html) | PID OŠ C. 2. 2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.  OŠ LK A. 2. 1. Učenik likovnim i vizualnim izražavanjem interpretira različite sadržaje. A. 2. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.  OSR A. 1. 1. Razvija sliku o sebi. B. 1. 1. Prepoznaje i uvažava potrebe i osjećaje drugih. B. 1. 2. Razvija komunikacijske kompetencije.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema.  ODR B. 1. 1. Prepoznaje važnost dobronamjernoga djelovanja prema ljudima i prirodi. C. 1. 2. Identificira primjere dobroga odnosa prema drugim ljudima.  GOO C. 1. 1. Sudjeluje u zajedničkom radu u razredu. |