**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Dva lica teksta – Stvaralački i stvarni opis** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnog života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - opisuje na temelju promatranja  - točno intonira izjavnu, upitnu i uskličnu rečenicu  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  - odgovara na pitanja o pročitanome tekstu  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - samostalno piše riječi i rečenice naučenim rukopisnim slovima  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. DVA LICA TEKSTA**  Ishod aktivnosti: učenik govori i razgovara o temama iz svakodnevnog života koje zaokupljaju njegovu pozornost; čita kratke tekstove primjerene jezičnomu razvoju, dobi i interesima; odgovara na pitanja o pročitanome tekstu; pronalazi podatke u čitanome tekstu prema uputi ili pitanjima.  Opis aktivnosti:  Učenici promatraju fotografiju u udžbeniku. Učiteljica/učitelj pitanjima usmjerava pozornost učenika: Tko je na fotografiji? Što misliš je li pas mlad ili star?  Učenici čitaju prvi tekst.  Komunikacijska situacija: O kome se govori u ovom tekstu? Kako je psić opisan u tekstu? Što je radio?  Čitaju drugi tekst.  Komunikacijska situacija: Tko se okotio? Koliko im treba da progledaju? Kako se majka brine o malom psiću?  Kako se osjećaš čitajući prvi tekst, a kako čitajući drugi tekst? Koja je razlika između ova dva teksta? Objasni svojim riječima.  2. OPISUJEM NA DVA NAČINA  **Ishod aktivnosti:** učenik opisuje na temelju promatranja;piše velika i mala slova školskim rukopisnim pismom; samostalno piše riječi i rečenice naučenim rukopisnim slovima;izabire odgovarajuće riječi i upotrebljava ih u oblikovanju sintagmi i rečenica.  Opis aktivnosti:  Učenici promatraju ilustraciju u udžbeniku te razgovaraju o njoj: Koju pticu prikazuje? Gdje žive galebovi? Čime se hrane  Učenici trebaju opisati ilustraciju na dva načina. Prvi opis sadržavat će osnovne podatke o životu galeba – stvarni opis.  U drugom opisu učenik treba upotrijebiti izraze kojima će čitateljima dočarati osjećaje – stvaralački opis.  3. AUTORSKI STOLAC  Ishod aktivnosti: učenik čita kratke tekstove primjerene jezičnomu razvoju, dobi i interesima; točno intonira izjavnu, upitnu i uskličnu rečenicu.  Opis aktivnosti:  Učiteljica/učitelj može ispred razreda staviti stolac – autorski stolac. Učenik koji želi pročitati svoje opise sjedne na autorski stolac i lijepo izražajno pročita svoja dva opisa. Ostali učenici pljeskom nagrađuju autora. | | | |  | OSR A. 1. 3. Razvija svoje potencijale. B. 1. 2. Razvija komunikacijske kompetencije.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. A. 1. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema.  ODR A. 1. 2. Opisuje raznolikost u prirodi i razlike među ljudima. A. 1. 3. Uočava povezanost između prirode i zdravoga života. B. 1. 1. Prepoznaje važnost dobronamjernoga djelovanja prema ljudima i prirodi.  GOO C. 1. 2.Promiče solidarnost u razredu. |