**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Znaš li, možeš li, želiš li? - Eho** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  -govori i razgovara o temama iz svakodnevnoga života koje zaokupljaju njegovu pozornost  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  **OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.**  - pronalazi podatke u grafičkim prikazima i tumači ih  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  - stvara i piše upitne rečenice | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. EHO**  **Ishod aktivnosti:** učenik govori i razgovara o temama iz svakodnevnoga života koje zaokupljaju njegovu pozornost; sluša kratke tekstove primjerene jezičnomu razvoju, interesima i dobi; odgovara na pitanja o poslušanome tekstu.  **Opis aktivnosti:**  Komunikacijska situacija: Znaš li što je eho? Koji je još naziv za tu pojavu? Gdje si čuo jeku?  Učiteljica/učitelj čita priču *Eho*. Nakon čitanja slijedi kratka sadržajna analiza: Tko je planinario? Što se dogodilo sinu? Kako je sin otkrio jeku?  **2. RIJEČCA LI**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica.  **Opis aktivnosti:**  Rad s udžbenikom: učenici trebaju u crtovlje prepisati zadnja dva pitanja iz teksta. Čitaju pitanja i uočavaju pomoću koje riječi su oblikovana.  Odgovaraju na pitanja: Jesi li znatiželjno dijete? Postavljaš li često pitanja? Dobivaš li odgovor na sve što pitaš?  Sudjeluješ li u obiteljskim razgovorima?  Pomoću koje riječi su oblikovana pitanja? Kako je riječca *li* pisana u odnosu na ostale riječi? Riječcu li uvijek pišemo odvojeno od ostalih riječi.  **3. PIŠEM PITANJA**  Ishod aktivnosti: učenik izabire odgovarajuće riječi i upotrebljava ih u oblikovanju sintagmi i rečenica; stvara i piše upitne rečenice.  **Opis aktivnosti:**  Učenici u crtovlja trebaju napisati pitanja od najkraćeg prema dužem. U pitanjima treba koristiti riječcu li i pripaziti da piše odvojeno od ostalih riječi.  Na primjer:  Ideš li?  Nosiš li naočale?  Je li Petra vani?  Pravi li mama čokoladnu tortu?  Je li djed ulovio veliku ribu?  Idu li Marta i Ema u kino?  **4. MALA ANKETA**  **Ishod aktivnosti:** učenik govori i razgovara o temama iz svakodnevnoga života koje zaokupljaju njegovu pozornost;pronalazi podatke u grafičkim prikazima i tumači ih.  **Opis aktivnosti:**  Učenici trebaju pročitati pitanja i zaokruživanjem jednog od odgovora riješiti kratku anketu. Učiteljica/učitelj može tablicu nacrtati na ploči i upisati dobivene rezultate.   |  |  |  |  | | --- | --- | --- | --- | | Npr. | **DA** | **NE** | **PONEKAD** | | Trebaš li ponekad više vremena za razmišljanje o odgovoru? | 12 učenika | 5 učenika | 8 učenika |   Razgovor o dobivenim rezultatima. Uočavanje u tablici situacija u kojima se nalazi najviše ili najmanje učenika.  Kako se osjećaš kad ne znaš odgovor na postavljeno pitanje? Objasni zašto. Učenici u okvir crtaju svoj izraz lica u toj situaciji.  **NA PLOČI JE:**  RIJEČCA LI  PITANJA OBLIKUJEMO POMOĆU RIJEČCE LI.  IDEMO **LI** NA IZLET?  JESU **LI** UKUSNI KOLAČI?  RIJEČCU LI PIŠEMO ODVOJENO OD OSTALIH RIJEČI. | | | | [Zvučna čitanka - Eho](https://hr.izzi.digital/DOS/1109/8795.html#block-125344)  Modul: Hrvatski jezik i komunikacija  Jedinica: Pisanje riječce li  [Objekt: Stjepan Jalševac: Jesenje pismo](https://hr.izzi.digital/DOS/1109/1179.html#block-22245)  [Objekt: Pogledaj i zapamti](https://hr.izzi.digital/DOS/1109/1179.html#block-22248)  [Objekt: Sada možeš i ti](https://hr.izzi.digital/DOS/1109/1179.html#block-22254)  [Objekt: Pokušaj i ovo](https://hr.izzi.digital/DOS/1109/1179.html#block-22257) | OŠ LK A. 2. 1. Učenik likovnim i vizualnim izražavanjem interpretira različite sadržaje.  MAT OŠ A. 2. 1. Služi se prirodnim brojevima do 100 u opisivanju i prikazivanju količine i redoslijeda. E. 2. 1. Koristi se podatcima iz neposredne okoline.  OSR A. 1. 1. Razvija sliku o sebi. B. 1. 2. Razvija komunikacijske kompetencije.  GOO C. 1. 1. Sudjeluje u zajedničkom radu u razredu.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. C. 1. 2. Slika o sebi kao učeniku: Učenik iskazuje pozitivna i visoka očekivanja i vjeruje u svoj uspjeh u učenju.  ODR C. 1. 2.Identificira primjere dobroga odnosa prema drugim ljudima. |