**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO; HRVATSKI JEZIK I KOMUNIKACIJA | | | | |
| NASTAVNI SADRŽAJ: | **U zagrljaju proljetne trave – Stidljivi šafran** | | | | |
| ISHODI: | OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.  - govori i razgovara o temama iz svakodnevnoga života koje zaokupljaju njegovu pozornost  - točno izgovara sve glasove u riječima  - točno intonira izjavnu, upitnu i uskličnu rečenicu  OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.  - sluša kratke tekstove primjerene jezičnomu razvoju, interesima i dobi  - odgovara na pitanja o poslušanome tekstu  OŠ HJ A. 2. 3. Učenik čita kratke tekstove tematski prikladne učeničkomu iskustvu, jezičnomu razvoju i interesima.  - čita kratke tekstove primjerene jezičnomu razvoju, dobi i interesima  **OŠ HJ A. 2. 4. Učenik piše školskim rukopisnim pismom slova, riječi i kratke rečenice u skladu s jezičnim razvojem.**  - piše velika i mala slova školskim rukopisnim pismom  - povezuje slova u cjelovitu riječ, riječ u rečenicu pišući školskim rukopisnim slovima  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - izabire odgovarajuće riječi i upotrebljava ih u oblikovanju sintagmi i rečenica  OŠ HJ B. 2. 1. Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.  - govori o čemu razmišlja i kako se osjeća nakon čitanja/slušanja književnoga teksta  - izražava vlastito mišljenje o događajima u priči i postupcima likova  OŠ HJ B. 2. 2. Učenik sluša/čita tekst i razlikuje književne tekstove prema obliku i sadržaju.  - razlikuje priču, pjesmu, bajku, slikovnicu, zagonetku i igrokaz po obliku i sadržaju  - uočava obilježja igrokaza za djecu: lica, dijalog | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PROLJEĆE JE TU**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost.  Opis aktivnosti:  Učenici su podijeljeni u grupe po četvero. Svaka grupa ima prazan papir. Komunikacijska situacija: Kakvo je vani vrijeme? Po čemu primjećuješ da se zima polako bliži svome kraju? Koje godišnje doba dolazi?  Učenici trebaju na papir napisati deset riječi (biljke, životinje, pojave…) koje ih podsjećaju na proljeće. Čitamo riječi koje su napisali.  **2. SLUŠAM PRIČU**  Ishod aktivnosti: učenik sluša kratke tekstove primjerene jezičnomu razvoju, interesima i dobi.  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Tko viri pokraj puta?  Učiteljica/učitelj čita igrokaz *Stidljivi šafran* Gorane Benić Huđin.  3. RAZUMIJEM ŠTO SLUŠAM  Ishod aktivnosti: učenik govori o čemu razmišlja i kako se osjeća nakon čitanja/slušanja književnoga teksta; odgovara na pitanja o poslušanome tekstu; razlikuje priču, pjesmu, bajku, slikovnicu, zagonetku i igrokaz po obliku i sadržaju; uočava obilježja igrokaza za djecu: lica, dijalog; izražava vlastito mišljenje o događajima u priči i postupcima likova.  Opis aktivnosti:  Učenici iznose svoje osjećaje nakon odslušanog igrokaza. Odgovaraju na pitanje postavljeno prije slušanja. (Ponosni jaglac stoji pokraj puta.)  Učiteljica/učitelj pitanjima uvodi učenike u sadržajnu analizu: Tko su likovi u ovome igrokazu? Što je šafran zamolio travu? Kako mu je trava odgovorila? Čega se šafran jučer preplašio? Pročitaj što mu je trava odgovorila. Što je šafran ipak zamolio travu? Po čemu trava zna da je jaka? Koji cvijet je prvi provirio? Kako ga je šafran opisao? Pročitaj i objasni zadnji stih. Po čemu znaš da je ovo igrokaz?  Učiteljica/učitelj može zapisati na ploču, a učenici u pisanke naslov, autora i likove iz igrokaza.  **4. MALI GLUMCI**  Ishod aktivnosti: učenik čita kratke tekstove primjerene jezičnomu razvoju, dobi i interesima; točno izgovara sve glasove u riječima; točno intonira izjavnu, upitnu i uskličnu rečenicu.  **Opis aktivnosti:**  Učenici u paru nekoliko puta čitaju igrokaz po ulogama.  **5. MOGU I OVO**  Ishod aktivnosti: učenik govori i razgovara o temama iz svakodnevnoga života koje zaokupljaju njegovu pozornost.  **Opis aktivnosti:**  Rad s udžbenikom: koristeći anketni upitnik u udžbeniku, učenici trebaju ispitati svoje prijatelje i učiteljicu/učitelja o njihovim osjećajima kad nastupe proljetni dani.  Nakon nekoliko minuta učenici se vraćaju na svoja mjesta. Raspravljaju o prikupljenim podatcima. Ima li više onih koji vole proljeće ili onih koji ne vole proljeće? Zašto ljudi najčešće vole ili ne vole proljeće?  **NA PLOČI JE:**  Stidljivi šafran  Gorana Benić Huđin  - igrokaz  LIKOVI: šafran i trava  Vjesnici proljeća najavljuju odlazak zime.  Ne beri vjesnike proljeća, ljepši su u prirodi. | | | | [**Zvučna čitanka - Stidljivi šafran**](https://hr.izzi.digital/DOS/1109/8795.html) | PID OŠ A. 2. 1. Učenik uspoređuje organiziranost u prirodi i objašnjava važnost organiziranosti.  OSR A. 1. 1. Razvija sliku o sebi. A. 1. 3. Razvija svoje potencijale. B. 1. 2. Razvija komunikacijske kompetencije.  UKU A. 1. 1. Upravljanje informacijama: Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema. A. 1. 2. Primjena strategija učenja i rješavanje problema; Učenik se koristi jednostavnim strategijama učenja i rješava probleme u svim područjima učenja uz pomoć učitelja.  ODR A. 1. 2. Opisuje raznolikost u prirodi i razlike među ljudima.  GOO C. 1. 2. Promiče solidarnost u razredu. C. 1. 3. Promiče kvalitetu života u razredu. |