**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Voli me, ne voli me – Mrav i bukva** | | | | |
| ISHODI: | **OŠ HJ A. 2. 1. Učenik razgovara i govori u skladu s temom iz svakodnevnoga života i poštuje pravila uljudnoga ophođenja.**  - govori i razgovara o temama iz svakodnevnoga života koje zaokupljaju njegovu pozornost  - odgovara na pitanja i postavlja pitanja cjelovitom rečenicom  - priča o vlastitim doživljajima i događajima  - pažljivo i uljudno sluša sugovornika ne prekidajući ga u govorenju  **OŠ HJ A. 2. 2. Učenik sluša jednostavne tekstove, točno izgovara glasove, riječi i rečenice na temelju slušanoga teksta.**  - sluša kratke tekstove primjerene jezičnomu razvoju, interesima i dobi  - odgovara na pitanja o slušanome tekstu  OŠ HJ A. 2. 5. Učenik upotrebljava i objašnjava riječi, sintagme i rečenice u skladu s komunikacijskom situacijom.  - usvaja nove riječi i razumije značenje naučenih riječi  - prepoznaje i razlikuje jesnu i niječnu rečenicu u tekstu  - stvara i piše potvrdne i niječne rečenice | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. MRAV I BUKVA**  **Ishod aktivnosti:** učenik govori i razgovara o temama iz svakodnevnoga života koje zaokupljaju njegovu pozornost; priča o vlastitim doživljajima i događajima; sluša kratke tekstove primjerene jezičnomu razvoju, interesima i dobi; odgovara na pitanja o slušanome tekstu; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj može povesti razgovor s učenicima značenju riječi voli i ne voli. Učenici trebaju smisliti rečenicu u kojoj će upotrijebiti riječ *voli* i rečenicu u kojoj će upotrijebiti riječi *ne voli*.  Nakon čitanja teksta slijedi kratka sadržajna analiza: Koji se likovi pojavljuju u ovoj priči? Što želi mrav? Pročitaj. Što želi bukva? Pročitaj. U čemu se razlikuju njihove želje? Objasni.  **2. JESNA – NIJEČNA**  **Ishod aktivnosti:** učenik odgovara na pitanja i postavlja pitanja cjelovitom rečenicom; prepoznaje i razlikuje jesnu i niječnu rečenicu u tekstu; usvaja nove riječi i razumije značenje naučenih riječi.  **Opis aktivnosti:**  Učenici promatraju ilustraciju mrava i bukve. Čitaju rečenicu koju izgovara mrav i onu koju izgovara bukva. Učiteljica/učitelj postavlja pitanje: U čemu se razlikuju njihove želje? Objasni. Promatrajući slike, dopunjavaju rečenice ponuđenim riječima. Zaključuju da rečenice koje kazuju da nešto je nazivamo JESNE, a one koje kazuju da nešto nije NIJEČNE.  Učiteljica/učitelj zapisuje na ploču, a učenici u svoje pisanke:  JESNA REČENICA – KAZUJE DA NEŠTO JEST (VOLI, NOSI, CRTA)  NIJEČNA REČENICA – KAZUJE DA NEŠTO NIJE (NE VOLI, NE NOSI, NE CRTA)  MRAV BI SE UDAO ZA BUKVU. – JESNA REČENICA  BUKVA SE NE BI UDALA ZA MRAVA. – NIJEČNA REČENICA  **3. RAZLIKUJEMO REČENICE**  **Ishod aktivnosti:** učenik prepoznaje i razlikuje izjavnu, upitnu i uskličnu rečenicu u tekstu.  **Opis aktivnosti:**  Rad s udžbenikom: učenici trebaju jesne rečenice preoblikovati u niječne, a niječne preoblikovati u jesne. Prilikom rada paze na točnost uratka (veliko slovo na početku rečenice, rečenični znak na kraju rečenice).  Nekoliko učenika čita nove rečenice, a ostali provjeravaju točnost.  **4. ŠTO ZNAMO O MRAVIMA**  **Ishod aktivnosti:** učenik stvara i piše potvrdne i niječne rečenice; odgovara na pitanja i postavlja pitanja cjelovitom rečenicom.  **Opis aktivnosti:**  Učenici su podijeljeni u grupe po četvero. Svaka grupa treba u enciklopediji ili na računalu pronaći četiri podataka o mravima.  Podatke treba napisati u jesnom obliku, npr. Mrav je kukac. Nakon što su zapisali podatke treba ih prepisati u udžbenik tako da se rečenice preoblikuju u niječni oblik, npr. Mrav nije kukac.  **NA PLOČI JE:**  JESNA I NIJEČNA REČENICA  MRAV BI SE UDAO ZA BUKVU. – JESNA REČENICA  BUKVA SE NE BI UDALA ZA MRAVA. – NIJEČNA REČENICA  JESNA REČENICA – KAZUJE DA NEŠTO JEST (VOLI, NOSI, CRTA)  NIJEČNA REČENICA – KAZUJE DA NEŠTO NIJE (NE VOLI, NE NOSI, NE CRTA) | | | | [**Zvučna čitanka – Mrav i bukva**](https://hr.izzi.digital/DOS/1109/8795.html#block-125344)  Modul: Hrvatski jezik i komunikacija  Jedinica: Jesne i niječne rečenice  [**Objekt: DA ili NE, znam da nije lako…**](https://hr.izzi.digital/DOS/1109/1112.html#block-21309)  Modul: Hrvatski jezik i komunikacija  Jedinica: Jesne i niječne rečenice  [**Objekt: Pitam se, pitam…**](https://hr.izzi.digital/DOS/1109/1112.html#block-21439)  Modul: Hrvatski jezik i komunikacija  Jedinica: Jesne i niječne rečenice  [**Objekt: Vrijeme je za kviz**](https://hr.izzi.digital/DOS/1109/1112.html#block-21467)  Modul: Hrvatski jezik i komunikacija  Jedinica: Jesne i niječne rečenice  [**Objekt: Jesne i niječne rečenice**](https://hr.izzi.digital/DOS/1109/1112.html#block-21597)  Modul: Hrvatski jezik i komunikacija  Jedinica: Jesne i niječne rečenice  [**Objekt: Spojeno ili odvojeno pitanje je sad**](https://hr.izzi.digital/DOS/1109/1112.html#block-21617) | PID OŠ B. 2. 1. Učenik objašnjava važnost odgovornoga odnosa čovjeka prema sebi i prirodi. B. 2. 2. Učenik zaključuje o promjenama u prirodi koje se događaju tijekom godišnjih doba.  OSR A. 1. 1. Razvija sliku o sebi. A. 1. 4. Razvija radne navike. B. 1. 2. Razvija komunikacijske kompetencije. C. 1. 3. Pridonosi skupini.  GOO C. 1. 1. Sudjeluje u zajedničkom radu u razredu.  UKU A. 1. 2. Primjena strategija učenja i rješavanje problema: Učenik se koristi jednostavnim strategijama učenja i rješava probleme u svim područjima učenja uz pomoć učitelja. B. 1. 1. Planiranje: Na poticaj i uz pomoć učitelja učenik određuje cilj učenja i odabire pristup učenju.  ODR A. 1. 3. Uočava povezanost između prirode i zdravoga života. C. 1. 1. Identificira primjere dobroga odnosa prema prirodi.  IKT A. 1. 2. Učenik se uz učiteljevu pomoć služi odabranim uređajima i programima. C. 1. 3. Učenik uz učiteljevu pomoć odabire potrebne informacije među pronađenima. |